emalayalee.com - പൊതുവായ കാര്യങ്ങളില് ഫൊക്കാന, ഫോമാ, ഡബ്ലിയു.എം.സി ഒന്നിച്ചു പ്രവര്‍ത്തിക്കാന് തീരുമാനം\nപൊതുവായ കാര്യങ്ങളില് ഫൊക്കാന, ഫോമാ, ഡബ്ലിയു.എം.സി ഒന്നിച്ചു പ്രവര്‍ത്തിക്കാന് തീരുമാനം\nഎഡിസണ്, ന്യൂജേഴ്‌സി: അമേരിക്കയിലെ സംഘടനാ രംഗത്ത് പുതിയ ചരിത്രം കുറിച്ച് ഫൊക്കാന, ഫോമ, വേള്‍ഡ് മലയാളി കൗണ്‍സില് എന്നിവയും ഇന്ത്യാ പ്രസ് ക്ലബും പൊതു നന്മയ്ക്കായുള്ള കാര്യങ്ങളില് ആശയ വിനിമയം നടത്താനും കഴിയുന്ന രംഗങ്ങളില് ഒരുമിച്ച് പ്രവര്‍ത്തിക്കാനും തീരുമാനിച്ചു. നാലു സംഘടനകളിലെയും പ്രസിഡന്റ്- സെക്രട്ടറിമാര് അടങ്ങുന്ന കോഓര്‍ഡിനേഷന് കമ്മിറ്റി രൂപീകരിക്കുകയും ചെയ്തു.\nഇന്ത്യാ പ്രസ് ക്ലബ് ദേശീയ പ്രസിഡന്റ് മധു കൊട്ടാരക്കരയുടെ ആശയം സംഘടനാ നേതാക്കള് ഏറ്റെടുത്തപ്പോള് അതൊരു പുതിയ തുടക്കമായി.\nഈ ചരിത്ര മുഹൂര്‍ത്തത്തിനു സാക്ഷ്യം വഹിക്കാന് കേരളത്തില് നിന്ന് ഫിഷറീസ് മന്ത്രി മേഴ്‌സിക്കുട്ടിയമ്മയും കൊല്ലം കലക്ടര് കാര്‍ത്തിക്കും അടങ്ങുന്ന സംഘം കൂടി എത്തിയത് ശുഭോദര്‍ക്കവുമായി. ഈ മംഗള മുഹൂര്‍ത്തത്തില് ഇവിടെ എത്താനായി എന്നത് സന്തോഷകരമാണെന്നു മന്ത്രി പറഞ്ഞു. ഒട്ടും പ്രതീക്ഷിക്കാതെ തിരക്കിട്ടാണു യാത്ര വേണ്ടി വന്നത്. എല്ലാവര്‍ക്കും പാര്‍പ്പിടമെന്ന പ്രോജക്ടിനുലഭിച്ച അംഗീകാരത്തിന്റെ ഭാഗമായാണു ഈ യാത്ര. അത് ഇത്തരമൊരു വേദിയിലെത്തിയതില് സന്തോഷമുണ്ട്-മന്ത്രി പറഞ്ഞു\nഇത്തരമൊരു ഐക്യവേദി പണ്ടേ ഉണ്ടാകേണ്ടതായിരുന്നുവെന്നു പലരും അഭിപ്രായപ്പെട്ടു. അഡ് ഹോക് കമ്മിറ്റിയാണ് ഇപ്പോള് രൂപീകരിച്ചിട്ടുള്ളത്.സംഘടനാ ഭാരവാഹികള് വൈകാതെ തന്നെ മാറുമ്പോള് പുതിയ ഭാരവാഹികള് ആ സ്ഥാനം ഏറ്റെടുക്കും.\nപ്രസ് ക്ലബ് ട്രഷറര് സണ്ണി പൗലോസിന്റെ ആമുഖ പ്രസംഗത്തോടെയാണ് സമ്മേളനം തുടങ്ങിയത്. പ്രസ് ക്ലബ് പ്രസിഡന്റ് മധു കൊട്ടാരക്കര, പ്രസ് ക്ലബിന്റെ പല സമ്മേളനങ്ങള് നടന്ന ഇതേ വേദിയില് ഇത്രയും സംഘടനാ നേതാക്കള് എത്തിയത് വലിയ കാര്യമാണെന്ന് ചൂണ്ടിക്കാട്ടി. നമ്മുടെ സമൂഹം മൂന്നാം തലമുറയിലേക്ക് മാറ്റപ്പെടുമ്പോള് സംഘടനകള് തമ്മില് തല്ലുന്നത് അവരോട് ചെയ്യുന്ന തെറ്റായിരിക്കുമെന്ന് മധു ചൂണ്ടിക്കാട്ടി.\nനിയമവും ചട്ടവുമൊന്നുമില്ലാതെ സൗഹൃദ കൂട്ടായ്മ മാത്രമാണിതെന്ന് പ്രസ് ക്ലബ് ന്യൂയോര്‍ക്ക് ചാപ്റ്റര് സെക്രട്ടറി മൊയ്തീന് പുത്തന്‍ചിറ വിശദീകരിച്ചു.\nഐക്യവേദി എന്ന ആശയം സ്വാഗതാര്‍ഹമാണെന്ന്് ഫൊക്കാന പ്രസിഡന്റ് തമ്പി ചാക്കോ, ഫോമ പ്രസിഡന്റ് ബെന്നി വാച്ചാച്ചിറ, വേള്‍ഡ് മലയാളി കൗണ്‍സില് ന്യൂജേഴ്‌സി പ്രൊവിന്‍ഷ്യല് ചെയര് തങ്കമണി അരവിന്ദന് എന്നിവര് പറഞ്ഞു.\nനിലവിലുള്ള സംവിധാനത്തില് മാറ്റങ്ങളോ ഇടപെടലുകളോ ഉണ്ടാവില്ലെന്ന് ഉറപ്പു വരുത്തണമെന്ന് തമ്പി ചാക്കോ പറഞ്ഞു.\nഇത് പുതിയ വഴിതിരിവാകട്ടെ എന്ന് ഫോമാ സ്ഥാപക പ്രസിഡന്റ് ശശിധരന് നായര് ആശംസിച്ചു. മനസ്ഥിതി നന്നാകുമ്പോള് എല്ലാം ശരിയാകും. മറ്റുള്ളവരുടെ നല്ല പ്രവര്‍ത്തനങ്ങളെ അംഗീകരിക്കാന് മനസു വേണം. ഇതൊരു തുടക്കം മാത്രം. ആരംഭശൂരത്വം കൊണ്ടായില്ല. ഒന്നും നിസാരമായി കാണേണ്ടതില്ല.\nവേള്‍ഡ് മലയാളി കൗണ്‍സില് സ്ഥാപക നേതാക്കളിലൊരാളായ ഡോ. തോമസ് ജേക്കബ് ഐക്യവേദിയെ സ്വാഗതം ചെയ്തു.\nആശയം നടപ്പില് വരുത്താന് ഒരു സമിതി രൂപം കൊടുക്കണമെന്ന് പ്രസ് ക്ലബ് മുന് പ്രസിഡന്റ് ടാജ് മാത്യു നിര്‍ദേശിച്ചു. ഇതേത്തുടര്‍ന്ന് നടന്ന സജീവമായ ചര്‍ച്ചയുടെ അവസാനമാണ് നാലു സംഘടനകളിലെ പ്രസിഡന്റ് - സെക്രട്ടറിമാര് അടങ്ങിയ അഡ് ഹോക്ക് കോഓര്‍ഡിനേഷന് കമ്മിറ്റി രൂപീകരിക്കാന് തീരുമാനമായത്.\nഇരുപത്തിനാലു വര്‍ഷം മുമ്പ് താന് ആഗ്രഹിച്ചതാണ് ഇതെന്ന് ഫോമാ മുന് സെക്രട്ടറി ഷാജി എഡ്വേര്‍ഡ് ചൂണ്ടിക്കാട്ടി. ഓണമെങ്കിലും ഒരുമിച്ച് ആഘോഷിക്കാന് കഴിയണം.\nപുതിയ സംവിധാനം എങ്ങനെ രൂപപ്പെടണമെന്നതിനെപ്പറ്റിയുള്ള ചര്‍ച്ചയില് ഫോമാ ജനറല് സെക്രട്ടറി ജിബി തോമസ്, ഫൊക്കാന മുന് ജനറല് സെക്രട്ടറി ടെറന്‍സണ് തോമസ്, ഫൊക്കാന ജനറല് സെക്രട്ടറി ഫിലിപ്പോസ് ഫിലിപ്പ്, ഫൊക്കാന നേതാക്കളായ പോള് കറുകപ്പിള്ളി, മാധവന് നായര്, ലീലാ മാരേട്ട്, മറിയാമ്മ പിള്ള, ഫോമ നേതാവ് വിന്‍സന് പാലത്തിങ്കല്, ഫോമ വൈസ് പ്രസിഡന്റ് ലാലി കളപ്പുരയ്ക്കല്, ഫോമ പ്രസിഡന്റ് സ്ഥാനാര്‍ഥികളായ ജോണ് സി വര്‍ഗീസ്, ഫലിപ് ചാമത്തില്, പ്രസ് ക്ലബില് നിന്ന് ഡോ. കൃഷ്ണ കിഷോര്, വിന്‍സന്റ് ഇമ്മാനുവല്, രാജു പള്ളത്ത്,ജോസ് കാടാപ്പുറം, വിന്‍സന്റ് ഇമ്മാനുവല്, ജീമോന് ജോര്‍ജ്, ജിനേഷ് തമ്പി, ജോര്‍ജ് നടവയല്, ഫ്രാന്‍സിസ് തടത്തില് തുടങ്ങിയവര് നിര്‍ദേശങ്ങള് മുന്നോട്ടു വച്ചു.\nകോഓര്‍ഡിനേഷന് കമ്മിറ്റി ഒരു വാട്‌സ് ആപ് ഗ്രൂപ്പായി പ്രവര്‍ത്തിക്കേണ്ട കാര്യമേയുള്ളൂവെന്നു വിന്‍സന്റ് പാലത്തിങ്കല് പറഞ്ഞു.\nഈ സമ്മേളനത്തില് പങ്കെടുത്തവര് ചേര്‍ന്നുള്ള ഒരു ഓണാഘോഷമെങ്കിലും നടത്താനാകണമെന്ന് മധു കൊട്ടാരക്കര ചൂണ്ടിക്കാട്ടി.\nഒന്നിച്ചു പ്രവര്‍ത്തിക്കാവുന്ന വിവിധ രംഗങ്ങള് മൊയ്തീന് പുത്തന്‍ചിറ എടുത്തുകാട്ടി.\nഫൊക്കാന, ഫോമ, വേള്‍ഡ് മലയാളി കണ്‍വന്‍ഷനുകളിലേക്ക് ഭാരവാഹികള് എല്ലാവരെയും ക്ഷണിച്ചു. കണ്‍വന്‍ഷനെപ്പറ്റി ജിബി തോമസ്, ഫിലിപ്പോസ് ഫിലിപ്, തങ്കമണി അരവിന്ദന് എന്നിവര് വിശദീകരിച്ചു.\nNot only that... they act like we will be starving without them. bunch of clowns what else to say.\nExpressions on the face of the people in picture make you think these people are giving salary to whole American Malayalees in USA,


നീന്തൽ പരിശീലകൻ അറയ്ക്കൽ കുഞ്ഞീതിനെ ആദരിച്ചു : Deepika.com Nattu Visesham\nകൽപ്പറ്റ: നീന്താനും നീന്തൽ പഠിപ്പിക്കാനും പ്രായം തടസമല്ലെന്ന് തെളിയിച്ചിരിക്കുകയാണ് കുഞ്ഞീത്. മൂച്ചിക്കുണ്ടിൽ സൗജന്യ നീന്തൽ പരിശീലനത്തിന് നേതൃത്വം നല്കുന്നത് എഴുപത്തിനാലുകാരനായ അറക്കൽ കുഞ്ഞീതാണ്. നേരം വെളുത്താൽ തന്‍റെ കുളി കൂട്ടായ്മയിലെ അംഗങ്ങളുമായി കുഞ്ഞീത് കടവിലെത്തും. കാലാവസ്ഥയൊന്നും കുളിക്ക് തടസമല്ല. എട്ടര വരെ നീന്തലും നീന്തൽ പഠിപ്പിക്കലും. മൂച്ചിക്കുണ്ട് കുളി കൂട്ടായ്മയിൽ 21 പേരാണുള്ളത്. കൽപ്പറ്റ നഗരത്തിൽ നിന്നും രണ്ടര കിലോമീറ്റർ അകലെ ചുഴലി മിൽമ പ്ലാന്‍റിനടുത്താണ് മൂച്ചിക്കുണ്ട് ജലാശയം. വെള്ളം കെട്ടിനിർത്താനായി നവീകരണം നടക്കുന്നുണ്ട്. ഇതിനെല്ലാം സാക്ഷിയായി പതിനഞ്ച് വര്ഷത്തിലേറെയായി കുഞ്ഞീത് മൂച്ചിക്കുണ്ടിൽ പതിവായി നീന്താൻ തുടങ്ങിയിട്ട്.\n252 കുട്ടികളെ ഒറ്റയ്ക്കും സലീം പാലക്കുന്ന്, വി.ടി. റൗഫ്, ടി. ജോസഫ്, മാട്ടിൽ അലവി, ഇഖ്ബാൽ ചീനന്പാടൻ, നാസർ അറക്കൽ, മുഹമ്മദ് പുതുക്കുടി, പയന്തോത്ത് അലി, അമീര് പൊന്നാറത്ത്, കെ.പി. ഹാരിസ് തുടങ്ങിയവരുടെ നേതൃത്വത്തിൽ 400 ൽഅധികം കുട്ടികളെയും നീന്തൽ പഠിപ്പിച്ചതായി കുഞ്ഞീത് പറഞ്ഞു.\nമൂച്ചിക്കുണ്ടിൽ സൗജന്യനീന്തൽ പരിശീലനത്തിന് നേതൃത്വം നൽകുന്ന അറക്കൽ കുഞ്ഞീതിനെ കൽപ്പറ്റ മുനിസിപ്പൽ ചെയർമാൻ കേയംതൊടി മുജീബ് ആദരിച്ചു. മുനിസിപ്പൽ വൈസ് ചെയർമാൻ കെ. അജിത അധ്യക്ഷത വഹിച്ചു. സ്റ്റാൻഡിംഗ് കമ്മിറ്റി ചെയർമാൻ ടി.ജെ. ഐസക്, കൗണ്‍സിലർ ഡി. രാജൻ, കെ. സച്ചിതാനന്ദൻ എന്നിവർ പ്രസംഗിച്ചു.


പ്രവാസികളുടെ പ്രശ്നങ്ങളിൽ പരിഹാരമില്ല; ധൂർത്തടിക്കാൻ വീണ്ടുമൊരു ലോക കേരളസഭ; തീയതി പ്രഖ്യാപിക്കും മുമ്പേ പാഴ്ചെലവിന് അനുമതി – Veekshanam\nപ്രവാസികളുടെ പ്രശ്നങ്ങളിൽ പരിഹാരമില്ല; ധൂർത്തടിക്കാൻ വീണ്ടുമൊരു ലോക കേരളസഭ; തീയതി പ്രഖ്യാപിക്കും മുമ്പേ പാഴ്ചെലവിന് അനുമതി\nതിരുവനന്തപുരം: കോവിഡ് പ്രതിസന്ധിയെ തുടർന്ന് തൊഴിൽ നഷ്ടപ്പെട്ട് നാട്ടിലെത്തിയ പ്രവാസികളുടെ പുനരധിവാസം ഉൾപ്പെടെയുള്ള വിഷയങ്ങളിൽ മുഖം തിരിച്ചു നിൽക്കുന്ന സംസ്ഥാന സർക്കാർ, മൂന്നാം ലോക കേരളസഭ നടത്തി ധൂർത്തിനും ആഢംബരത്തിനും വേദിയൊരുക്കുന്നു. സംസ്ഥാനം കടുത്ത സാമ്പത്തിക പ്രതിസന്ധിയിലാണെങ്കിലും ഈ സാമ്പത്തിക വർഷം തന്നെ ലോക കേരളസഭയുടെ മൂന്നാം എഡിഷൻ നടത്താനാണ് തീരുമാനം. പരിപാടിയുടെ തീയതി പ്രഖ്യാപിക്കും മുമ്പേ പ്രചരണത്തിന്റെ ഭാഗമായി ആഗോള സാംസ്കാരികോത്സവം നടത്താൻ ഉത്തരവിറക്കി. ഇതിനായി നാൽപ്പത് ലക്ഷം രൂപയും അനുവദിച്ചു. കോടിക്കണക്കിന് രൂപ ചെലവഴിച്ച് രണ്ട് എഡിഷനുകളിലായി നടത്തിയ ലോക കേരളസഭകളിൽ പ്രവാസികളുടെ ക്ഷേമത്തിനായി വിവിധ പദ്ധതികൾ പ്രഖ്യാപിച്ചെങ്കിലും അതിൽ ഭൂരിഭാഗവും കടലാസിൽ ഒതുങ്ങുകയാണെന്നതാണ് ശ്രദ്ധേയം. ഒന്നാം ലോക കേരളസഭ പ്രവാസികളുടെ പ്രശ്നങ്ങൾ ചർച്ച ചെയ്യാതെ ധൂർത്തിന്റെ വേദിയാക്കി മാറ്റിയതിൽ പ്രതിഷേധിച്ച് രണ്ടാം എഡിഷനിൽ പ്രതിപക്ഷം വിട്ടുനിൽക്കുകയും ചെയ്തു.\nഒന്നാം ലോക കേരളസഭ നടത്തുന്നതിന് മുന്നോടിയായി മുഖ്യമന്ത്രി പിണറായി വിജയൻ വിദേശ രാജ്യങ്ങളിലെത്തി അവിടുത്തെ മലയാളികൾക്ക് നിരവധി വാഗ്ദാനങ്ങളാണ് നൽകിയത്. എന്നാൽ, വാഗ്ദാനങ്ങളെല്ലാം ജലരേഖയായി മാറി. 2017 ഫെബ്രുവരിയില് ബഹ്റിനിൽ നടന്ന പരിപാടിയിൽ പങ്കെടുത്ത മുഖ്യമന്ത്രി, എല്ലാ ഗള്‍ഫ് രാജ്യങ്ങളിലും കേരള പബ്ലിക് സ്‌കൂളുകളും സാങ്കേതിക ആര്‍ട്‌സ് കോളജുകളും സ്ഥാപിക്കുമെന്ന് പ്രഖ്യാപിച്ചിരുന്നു. എന്നാൽ, നടപടി ക്രമങ്ങൾ ഒരിഞ്ചു പോലും മുന്നോട്ടുപോയില്ല. ഗള്‍ഫ് തൊഴില് അന്വേഷകര്‍ക്കായി ജോബ് പോര്‍ട്ടല്, പ്രവാസികള്‍ക്ക് സുരക്ഷിത നിക്ഷേപക സംരംഭത്തിന് നിക്ഷേപ ബോര്‍ഡ് എന്നിവയും പ്രഖ്യാപിച്ചിരുന്നു. പ്രവാസികളുടെ മൃതദേഹം കൊണ്ടുപോകാനും അവശ നിലയിലായവരെ നാട്ടിലെത്തിക്കാനും മുന്‍കൈ എടുക്കുന്ന സംഘടനകള്‍ക്കും സാമൂഹിക പ്രവര്‍ത്തകര്‍ക്കും ധനസഹായം പരിഗണിക്കുമെന്ന് പറഞ്ഞെങ്കിലും അതും പ്രഖ്യാപനത്തിലൊതുങ്ങി. ജോലി നഷ്ടപ്പെട്ട് മടങ്ങുന്നവര്‍ക്ക് ആറുമാസമെങ്കിലും ധനസഹായം നല്‍കാനാകുമോ എന്ന കാര്യം പരിശോധിക്കുമെന്നും മുഖ്യമന്ത്രി വാഗ്ദാനം ചെയ്തിരുന്നു. തൊഴില് നഷ്ടപ്പെട്ട പ്രവാസി കുടംബങ്ങളെ ബിപിഎല് പട്ടികയില് ഉള്‍പ്പെടുത്തുമെന്നതും വ്യാജവാഗ്ദാനമായി തുടരുകയാണ്. നോര്‍ക്കയുടെ കാലോചിതമായ പരിഷ്‌കാരമായിരുന്നു മറ്റൊന്ന്. തിരുവനന്തപുരത്ത് നോര്‍ക്ക ഓഫീസ് കോടികള് മുടക്കി നവീകരിച്ചുവെന്നതല്ലാതെ മറ്റൊന്നും നടന്നിട്ടില്ല. സംരംഭങ്ങള് തുടങ്ങാനും വീടുവയ്ക്കാനും ബാങ്കുകളുമായി യോജിച്ച് കുറഞ്ഞ പലിശ നിരക്കില് വായ്പ ലഭ്യമാക്കുമെന്ന പ്രഖ്യാപനവും പ്രവാസികളുടെ കണ്ണിൽ പൊടിയിടാനായിരുന്നു.\nഗള്‍ഫില് മലയാളി നിയമ ബിരുദ ധാരികളുടെ പാനല് ഉണ്ടാക്കി ലീഗല് എയ്ഡഡ് സെല് വഴി നിയമസഹായം ലഭ്യമാക്കുമെന്നും ഭാരിച്ച ചികത്സാ ചിലവ് പ്രശ്‌നം പരിഹരിക്കാന് എല്ലാ ഗള്‍ഫ് രാജ്യങ്ങളിലും കേരള ക്ലിനിക്കുകള് സ്ഥാപിക്കുമെന്നും പ്രഖ്യാപിച്ചെങ്കിലും സർക്കാർ ഒരടി മുന്നോട്ടുപോയിട്ടില്ല. 2016 ഡിസംബര് 23ന് മുഖ്യമന്ത്രി ദുബായില് സന്ദര്‍ശനം നടത്തിയപ്പോഴും വാഗ്ദാനങ്ങള് വാരിക്കോരി നല്‍കി. പക്ഷെ അതിലൊന്നുപോലും നടന്നില്ല. ജോലി നഷ്ടപ്പെടുന്ന പ്രവാസികള്‍ക്ക് അ ആറുമാസത്തെ വേതനം താത്കാലിക ആശ്വാസമായി ആയി നല്‍കുമെന്നായിരുന്നു ആദ്യത്തെ പ്രഖ്യാപനം. പ്രവാസികള്‍ക്ക് താമസ ചിലവ് കുറയ്ക്കുന്നതിനായി മിതമായ നിരക്കിലുള്ള ഉള്ള പാര്‍പ്പിട സമുച്ചയം നിര്‍മ്മിച്ച് നല്‍കുമെന്ന് മറ്റൊരു വ്യാജവാഗ്ദാനം. മിതമായ നിരക്കില് പ്രവാസികളുടെ കുട്ടികള്‍ക്ക് വിദ്യാഭ്യാസം നല്‍കുന്നതിനായി ആയി സര്‍ക്കാര് മുന്‍കൈയെടുത്ത് വിദേശത്തു സ്‌കൂളുകള് ആരംഭിക്കുമെന്നും അന്ന് മുഖ്യമന്ത്രി പറഞ്ഞിരുന്നു. ഒറ്റക്ക് കഴിയുന്ന സ്ത്രീകള്‍ക്ക് താമസിക്കുവാനായി പ്രത്യേക പാര്‍പ്പിടം പദ്ധതി നടപ്പാക്കുമെന്ന വാഗ്ദാനവും കടലാസിലൊതുങ്ങി.\n2019 മെയ് മാസത്തില് നെതര്‍ലന്‍ഡ്, സ്വിറ്റ്‌സര്‍ലന്‍ഡ് തുടങ്ങിയ രാജ്യങ്ങളിലും 2019 നവംബറില് ജപ്പാന്, ദക്ഷിണ കൊറിയ സന്ദര്‍ശനത്തിലും മറ്റു ചില വാഗ്ദാനങ്ങള് കൂടി പിണറായി വിജയൻ നടത്തി. നെതര്‍ലാന്റ്‌സ് സന്ദര്‍ശിച്ചപ്പോള് മുപ്പതിനായിരം മലയാളി നേഴ്‌സുമാരെ റിക്രൂട്ട് ചെയ്യാന് ധാരണയായെന്ന് പറഞ്ഞിരുന്നു. പക്ഷെ ഒറ്റ മലയാളിയെയും കൊണ്ടുപോയില്ല. പുഷ്പ കൃഷി വികസിപ്പിക്കുക, സമുദ്ര നിരപ്പിന് താഴെയുള്ള കൃഷി വര്‍ധിപ്പിക്കുക, വാഴപ്പഴത്തിന്റെ ഷെല്‍ഫ് ലൈഫ് വര്‍ധിപ്പിക്കുക തുടങ്ങിയവയില് ഡച്ച് സര്‍ക്കാരുമായി ധാരണപത്രം ഒപ്പിടുമെന്ന് പറഞ്ഞെങ്കിലും നടപടി എവിടെയും എത്തിയിട്ടില്ല.\nസ്വിറ്റ്‌സര്‍ലന്‍ഡ് സര്‍ക്കാരുമായി ചേര്‍ന്ന് ഖരമാലിന്യ സംസ്‌കരണത്തിന് പദ്ധതി തയ്യാറാക്കിയതായി പ്രഖ്യാപിച്ചു.അതും ഒരിഞ്ചു പോലും മുന്നോട്ടുപോയിട്ടില്ല. കൊറിയയില് നിന്ന് ഭക്ഷ്യ സംസ്‌കരണ രംഗത്തും ഐ ടി ഓട്ടോമൊബൈല് രംഗത്തും നിക്ഷേപത്തിനും സഹകരണത്തിനും വിവിധ ധാരണാപത്രങ്ങള് ഒപ്പിടാന് കഴിഞ്ഞുവെന്നും മുഖ്യമന്ത്രി പറഞ്ഞു. പക്ഷെ കാര്യമായൊന്നും നടന്നില്ലെന്ന് മാത്രം.\nകോൺഗ്രസ് യൂണിറ്റ് കമ്മിറ്റികളുടെ (സി യു സി ) പൂർത്തീകരണത്തോടെ കൂടുതൽ ജനകീയ ബന്ധമുള്ള പാർട്ടിയായി കോൺഗ്രസ് മാറും – പി. രാജേന്ദ്രപ്രസാദ്\nകോണ്‍ഗ്രസിലേക്ക് യുവാക്കളുടെ ഒഴുക്ക് ; അമ്പതിലേറെ യുവാക്കൾക്ക് പാർട്ടി അംഗത്വം നൽകി


ലോക ടെസ്റ്റ് ചാമ്പ്യൻഷിപ്പ് ഫൈനൽ; അന്തിമ ഇലവനെ പ്രഖ്യാപിച്ച് ഇന്ത്യ | WTC Final: India announces final XI, Ishant and Jadeja in\nപേസർമാരായി ഇഷാന്ത് ശർമയും ജസ്പ്രീത് ബുമ്രയും മുഹമ്മദ് ഷമിയുമാണ് അന്തിമ ഇലവനിലെത്തിയത്. സതാംപ്ടണിൽ മഴ പെയ്യുമെന്നും മൂടിക്കെട്ടി കാലവസ്ഥയായിരിക്കുമെന്നും പ്രവചനമുണ്ടായിരുന്നതിനാൽ ഇന്ത്യ നാലു പേസർമാരുമായി ഇറങ്ങുമെന്ന് സൂചനയുണ്ടായിരുന്നു.\nSouthampton, First Published Jun 17, 2021, 7:55 PM IST\nസതാംപ്ടൺ: ന്യൂസിലൻഡിനെതിരെ നാളെ തുടങ്ങുന്ന ലോക ടെസ്റ്റ് ചാമ്പ്യൻഷിപ്പ് ഫൈനലിനുള്ള അന്തിമ ഇലവനെ പ്രഖ്യാപിച്ച് ഇന്ത്യ. മൂന്ന് പേസർമാരും രണ്ട് സ്പിന്നർമാരും അടങ്ങുന്നതാണ് ഇന്ത്യൻ ടീം. സ്പിന്നർമാരായി രവീന്ദ്ര ജഡേജയും ആർ അശ്വിനും അന്തിമ ഇലവനിൽ ഇടം നേടി.\nപേസർമാരായി ഇഷാന്ത് ശർമയും ജസ്പ്രീത് ബുമ്രയും മുഹമ്മദ് ഷമിയുമാണ് അന്തിമ ഇലവനിലെത്തിയത്. സതാംപ്ടണിൽ മഴ പെയ്യുമെന്നും മൂടിക്കെട്ടി കാലവസ്ഥയായിരിക്കുമെന്നും പ്രവചനമുണ്ടായിരുന്നതിനാൽ ഇന്ത്യ നാലു പേസർമാരുമായി ഇറങ്ങുമെന്ന് സൂചനയുണ്ടായിരുന്നു. അതുപോലെ ഇഷാന്ത് ശർമക്ക് പകരം മുഹമ്മദ് സിറാജിനെ അന്തിമ ഇലവനിൽ കളിപ്പിക്കുമെന്നും റിപ്പോർട്ടുകളുണ്ടായിരുന്നു.\nഎന്നാൽ നിർണായക മത്സരത്തിൽ ഇംഗ്ലണ്ടിൽ ഏറെ പരിചയസമ്പത്തുള്ള ഇഷാന്തിനെ തന്നെ കളിപ്പിക്കാൻ ഇന്ത്യൻ ടീം മാനേജ്മെന്റ് തീരുമാനിക്കുകയായിരുന്നു. സതാംപ്ടണിൽ നിലവിൽ വരണ്ട കാലവസ്ഥയായതിനാൽ സ്പിന്നർമാർക്ക് ആനുകൂല്യം ലഭിക്കുമെന്ന് കണ്കകിലെടുത്താണ് അശ്വിനും ജഡേജയും ടീമിലെത്തിയത്.\nഫൈനലിന് മുമ്പ് ടീം അംഗങ്ങൾ തമ്മിലുള്ള സന്നാഹ മത്സരത്തിൽ ജഡേജ ബാറ്റിംഗിലും ബൗളിംഗിലും തിളങ്ങിയരുന്നു. ഇഷാന്തും ബൗളിംഗിൽ തിളങ്ങി. ഇതുകൂടി കണക്കിലെടുത്താണ് ഇരുവരെയും ടീമിലെടുത്തത്.\nLast Updated Jun 17, 2021, 7:55 PM IST\nIndia final XI\nവ്യാജ വാക്സിനേഷന് സര്‍ട്ടിഫിക്കറ്റ് നല്‍കി; ഇന്ത്യക്കാരന് ഉള്‍പ്പെടെ3നഴ്‍സുമാര് കുവൈത്തില് അറസ്റ്റില്\nഒളിംപിക്‌സ്: ഹോക്കിയില് ഇന്ത്യന് വനിതകള്‍ക്ക് തുടര്‍ച്ചയായ മൂന്നാം തോല്‍വി\nടീം ഇന്ത്യക്ക് ആശ്വാസം; ക്രുനാലുമായി സമ്പർക്കമുള്ളവരുടെ കൊവിഡ് പരിശോധനാഫലം നെഗറ്റീവ്


നായാട്ടുകാരുടെ കഥയല്ല, വേട്ടയാടപ്പെട്ട ഇരകളുടെ കഥ; നായാട്ട് പ്രേക്ഷക പ്രതികരണം\nകുഞ്ചാക്കോ ബോബന്, ജോജു ജോര്‍ജ്, നിമിഷ സജയന് എന്നിവരെ കേന്ദ്ര കഥാപാത്രങ്ങളാക്കി മാര്‍ട്ടിന് പ്രക്കാട്ട് സംവിധാനം ചെയ്യുന്ന നായാട്ട് ചിത്രത്തിന് ഗംഭീര പ്രതികരണങ്ങള്. ആദ്യപകുതി ഗംഭീരം, രണ്ടാം പകുതി അതിഗംഭീരം എന്നാണ് ചിത്രത്തിന് ലഭിക്കുന്ന ആദ്യ പ്രതികരണങ്ങള്. കുഞ്ചാക്കോ ബോബന്റെ കരിയറിലെ തന്നെ മികച്ച പടം എന്നും ചിലര് അഭിപ്രായപ്പെടുന്നുണ്ട്.\nനായാട്ടുകാരുടെ കഥയല്ല, വേട്ടയാടപ്പെടുന്ന ഇരകളുടെ കഥയാണ്, സംവിധാനം, തിരക്കഥ, പെര്‍ഫോമന്‍സ് എല്ലാം കിടിലന്. റിയലിസ്റ്റിക് മേക്കിംഗ് കൊണ്ടു സാമൂഹിക രാഷ്ട്രീയ കാഴ്ചപ്പാടില് ഒരു പൊലീസ് സ്റ്റേഷന് അവിടെ ഉള്ള പൊലീസുകാരില് കൂടി കഥ പറഞ്ഞ് ഒരുപാട് എന്‍ഗേജിംഗ് കഥാസന്ദര്‍ഭം, ആദ്യപകുതി മനോഹരം. രണ്ടാംപകുതി അതിമനോഹരം.\nജോജുവിന്റെയും നിമിഷയുടെയും കുഞ്ചാക്കോ ബോബന്റെയും ഗംഭീര പെര്‍ഫോമന്‍സ് എന്നാണ് പ്രേക്ഷകര് ഒരു പോലെ പറയുന്നത്. ഷൈജു ഖാലിദിന്റെ ക്യാമറയും ശ്യാം പുഷ്‌ക്കരന്റെ തിരക്കഥയും പ്രേക്ഷകരെ സ്വാധീനിച്ചിട്ടുണ്ട്. പ്രവീണ് മൈക്കിള്, മണിയന്, സുനിത എന്നീ കഥാപാത്രങ്ങളെയാണ് കുഞ്ചാക്കോ ബോബനും, ജോജുവും, നിമിഷയും അവതരിപ്പിച്ചത്. ചാര്‍ലിക്ക് ശേഷം മാര്‍ട്ടിന് പ്രക്കാട്ട് സംവിധാനം ചെയ്ത ചിത്രമാണ് നായാട്ട്. സമകാലിക കേരളത്തെയാണ് സിനിമ പശ്ചാത്തലമാക്കിയിരിക്കുന്നത്. മാര്‍ട്ടിന് പ്രക്കാട്ട് ഫിലിംസിന്റെയും, ഗോള്‍ഡ് കോയിന് മോഷന് പിക്ച്ചര് കമ്പനിയുടെയും ബാനറില് രഞ്ജിത്തും, പി എം ശശിധരനും ചേര്‍ന്നാണ് ചിത്രം നിര്‍മ്മിച്ചിരിക്കുന്നത്.


Saturday 28 April 2018 3:03 am IST\nന്യൂദല്‍ഹി: കത്വയില് എട്ടുവയസുകാരി പീഡനത്തിനിരയായി കൊല്ലപ്പെട്ട കേസിലെ വിചാരണ സുപ്രീംകോടതി സ്‌റ്റേ ചെയ്തു. കേസിന്റെ വിചാരണ പഞ്ചാബിലെ ചണ്ഡീഗഡിലേക്ക് മാറ്റണമെന്നും കേസ് സിബിഐ അന്വേഷിക്കണമെന്നും ആവശ്യപ്പെട്ട് മാതാപിതാക്കള് നല്‍കിയ ഹര്‍ജിയെ തുടര്‍ന്നാണ് വിചാരണ താല്‍ക്കാലികമായി സ്റ്റേ ചെയ്തത്.\nകേസ് മേയ് ഏഴിനു വീണ്ടും പരിഗണിക്കും. ചീഫ് ജസ്റ്റിസ് ദീപക് മിശ്ര, ജസ്റ്റിസുമാരായ ഡി.വൈ. ചന്ദ്രചൂഢ്, ഇന്ദു മല്‍ഹോത്ര എന്നിവരുള്‍പ്പെട്ട ബെഞ്ചാണ് ഉത്തരവ് പുറപ്പെടുവിച്ചത്. വിചാരണ നീതിപൂര്‍വമല്ലെങ്കില് കേസിന്റെ വിചാരണ സംസ്ഥാനത്തിന് പുറത്തേക്ക് മാറ്റുമെന്ന് സുപ്രീംകോടതി കഴിഞ്ഞ ദിവസം പറഞ്ഞിരുന്നു. കേസില് രാഷ്ട്രീയ ഇടപെടല് ശക്തമായതിനെ തുടര്‍ന്നാണ് കേസ് സംസ്ഥാനത്തിന് പുറത്തേക്ക് മാറ്റണമെന്നാവശ്യപ്പെട്ട് ഹര്‍ജി സമര്‍പ്പിച്ചത്.\nഅതേസമയം കേസിലെ രണ്ടു പ്രതികളും സിബിഐ അന്വേഷണം വേണമെന്നും ജമ്മുവില് തന്നെ വിചാരണ നടത്തണമെന്നും ആവശ്യപ്പെട്ട് ഹര്‍ജി നല്‍കിയിരുന്നു. ജമ്മുകശ്മീര് ക്രൈംബ്രാഞ്ച് കേസില് ഏഴുപേരെ പ്രതികളാക്കി കുറ്റപത്രം തയ്യാറാക്കിയിരുന്നു. കൂടാതെ പ്രായപൂര്‍ത്തിയാകാത്ത പ്രതിക്കായി പ്രത്യേകം കുറ്റപത്രവും ജുവനൈല് കോടതിയില് സമര്‍പ്പിച്ചിട്ടുണ്ട്. കേസ് സംസ്ഥാനത്തിന് പുറത്തേക്ക് മാറ്റണമെന്ന ആവശ്യത്തെ ജമ്മുകശ്മീര് സര്‍ക്കാര് എതിര്‍ത്തിരുന്നു. സംസ്ഥാനത്ത് പ്രത്യേക കോടതി തയ്യാറാക്കി വിചാരണ നടത്തണമെന്നാണ് ജമ്മു സര്‍ക്കാര് ആവശ്യപ്പെട്ടത്.\nകഴിഞ്ഞ ജനുവരി പത്തിനാണ് ജമ്മു കത്വയില് എട്ട് വയസുകാരിയെ കാണാതാകുന്നത്. ബക്കര്‍വാള് വിഭാഗത്തില്‍പ്പെട്ട പെണ്‍കുട്ടിയെ ക്രൂര പീഡനത്തിനരയാക്കി കൊലപ്പെടുത്തിയ നിലയില് ജനുവരി 17 കണ്ടെത്തി കുറ്റപത്രം സമര്‍പ്പിക്കുകയായിരുന്നു.\nകത്വ മാനഭംഗക്കേസ്: സിബിഐ അന്വേഷണം ഇല്ല; വിചാരണ പത്താന്‍കോട്ടിലേക്ക് മാറ്റി


സായുധ വിപ്ലവത്തിന് ആഹ്വാനവുമായി മാവോയിസ്റ്റുകളുടെ ലഘുലേഖ•ഇ വാർത്ത | evartha\nസായുധ വിപ്ലവത്തിന് ആഹ്വാനവുമായി മാവോയിസ്റ്റുകളുടെ ലഘുലേഖ\nevartha Desk February 15, 2013, 1:18 am February 15, 2013\nവയനാട്ടില് തിരുനെല്ലി വനമേഖലയില് മാവോയിസ്റ്റുകളുടെ സാന്നിദ്ധ്യം സ്ഥിരീകരിച്ചു. അഞ്ചംഗ സായുധ മാവോയിസ്റ്റു സംഘത്തെ വനമേഖലയില് കണ്ടുവെന്ന് റിപ്പോര്‍ട്ട് ലഭിച്ചിരുന്നു. ഇവര്‍ക്കു വേണ്ടി തിരച്ചില് തുടരുകയാണ്. സായുധ വിപ്ലവത്തിനു ആഹ്വാനം ചെയ്യുന്ന പോസ്റ്ററുകളും ലഘുലേഖകളും പ്രദേശത്ത ഇവര് ലിതരണം ചെയ്തു. ഫെബ്രുവരി 18 ന് നക്‌സല് വര്‍ഗീസ് അനുസ്മരണ ദിനവുമായി ബന്ധപ്പെട്ട് ഭരണകൂടത്തിനെതിരായ സായുധ വിപ്ലവത്തില് പങ്കു ചേരുക, വിപ്ലവത്തിനു സഹായങ്ങള് നല്‍കുക തുടങ്ങിയ കാര്യങ്ങള് ഉള്‍ക്കൊള്ളുന്ന രേഖകളാണ് വിതരണം ചെയ്തിരിക്കുന്നത്. പോരാട്ടം എന്ന സംഘടനയുടെ പേരിലുള്ളള പോസ്റ്ററുകളാണ് ഇവ. ഇതേത്തുടര്‍ന്ന് സംഘടനയുടെ പ്രവര്‍ത്തകര്‍ക്കെതിരെ പോലീസ് കേസെടുത്തു.\nമലയാളി ദമ്പതികളുള്‍പ്പെടുന്ന മാവോയിസ്റ്റു സംഘമാണ് കാഞ്ഞിരക്കൊല്ലി ചിറ്റാരി കോളനിയില് എത്തിയത്. കൂടാതെ കേരള – കര്‍ണാടക അതിര്‍ത്തിയിലും ഇവരുടെ സാന്നിദ്ധ്യമുറപ്പിച്ചുകൊണ്ടുള്ള ലഘുലേഖകള് വിതരണം ചെയ്യപ്പെട്ടിട്ടുണ്ട്. ഇവരെ കണ്ടെത്തുന്നതിനായി കോരള പോലീസിന്റെ തണ്ടര് ബോള്‍ട്ടിന്റെ രണ്ടു പ്ലാറ്റൂണ് സംഘവും കര്‍ണാടകയില് നിന്നുള്ള കമാന്‍ഡോകളും പ്രദേശത്ത് റെയ്ഡ് നടത്തുകയാണ്. ഉന്നത പോലീസ് ഉദ്യോഗസ്ഥരും വയനാട്, കണ്ണൂര് മേഖലകളില് ക്യാമ്പു ചെയ്യുന്നുണ്ട്.


നെല്ലിക്ക–കാന്താരി സ്ക്വാഷ് ; അജിയുടെ വരുമാനമാർഗം സിംപിളാണ് ഒപ്പം പവർഫുള്ളും – Media Ink Online\n100 ശതമാനവും പ്രകൃതിദത്തമായാണ് നിർമിക്കുന്നത് ,പ്രിസർവേറ്റീവുകളോ നിറങ്ങളോ ചേർക്കാറില്ല തുടങ്ങിയ കാര്യങ്ങൾ ഉൽപ്പന്നത്തെ വേറിട്ടതാക്കുന്നു\nവീട്ടമ്മമാരായ വനിതകൾ നേരിടുന്ന പ്രധാന പ്രശ്നങ്ങളിൽ ഒന്നാണ് സുസ്ഥിരമായ വരുമാനം കണ്ടെത്തുന്നതിനായി എന്ത് ബിസിനസ് ചെയ്യണം എന്ന ചിന്ത. അധികം മൂലധനം മുടക്കാതെ മോശമല്ലാത്ത വരുമാനം ലഭിക്കുന്ന ഒരു ബിസിനസാണ് എല്ലാവരും ആഗ്രഹിക്കുന്നത്. ഈ ആഗ്രഹത്തിന്റെ ചുവടുപിടിച്ചു സംരംഭകത്വത്തിലേക്കിറങ്ങിയ തൃശൂർ സ്വദേശിനി അജി സാംബുവെന്ന വീട്ടമ്മ നൽകുന്നത് വളരെ മികച്ച ഒരു സംരംഭകത്വ മാതൃകയാണ്.\nഎടുത്തു പറയത്തക്ക നിക്ഷേപം ഒന്ന്നും കൂടാതെ തന്നെ അജി സാബു ആരംഭിച്ച അച്ചാർ , ജാം പ്രൊഡക്ഷൻ യൂണിറ്റ് മികച്ച വരുമാനമാണ് നൽകുന്നത്. അച്ചാറുകൾ, സ്ക്വാഷുകൾ, ജാമുകൾ എന്നിവ ഉണ്ടാക്കി വിൽക്കുന്ന ഈ ബിസിനസ് ലളിതമായി വീട്ടിൽ ആരംഭിക്കാനാകും എന്നാണ് അജി പറയുന്നത്. നെല്ലിക്ക–കാന്താരി സ്ക്വാഷ് എന്ന പ്രത്യേക പ്രത്യേകതരം പാനീയമാണ് അജിയുടെ പ്രധാന വരുമാന മാർഗം. നാട്ടിൻപുറത്ത് പലവീടുകളിലും ഇതുണ്ടാക്കുകയും ഉപയോഗിക്കുകയും ചെയ്യുന്നുണ്ടെങ്കിലും ഒരു സംരംഭമെന്ന നിലയിൽ മുന്നോട്ടു വരാൻ അധികമാരും തയ്യാറായില്ല.ഈ അവരസമാണ് അജി വിനിയോഗിച്ചത്.\nഇതു കൂടാതെ വിവിധതരം അച്ചാറുകൾ, സ്ക്വാഷുകൾ, ജാമുകൾ ഉൾപ്പെടെ ഒട്ടേറെ ഉൽപന്നങ്ങൾ അജി നിർമിക്കുന്നുണ്ട്. തൃശൂർ ജില്ലയിെല മരത്തക്കരയിൽ സ്വന്തം വീട്ടിൽ തന്നെയാണ് അജിയുടെ സംരംഭമായ മന്ന ഫുഡ്സ് പ്രവർത്തിക്കുന്നത്. നെല്ലിക്ക കാന്താരി സ്ക്വാഷിനു പുറമെ, നാരങ്ങ–നറുനീണ്ടി സ്ക്വാഷ്, ബീറ്റ്റൂട്ട് സ്ക്വാഷ്, പച്ചമാങ്ങ– ഇഞ്ചി സ്ക്വാഷ്, ഇഞ്ചി സ്ക്വാഷ് എന്നിവയാണ് അജി സ്വന്തമായി വികസിപ്പിച്ചെടുത്തു വിൽക്കുന്നത്.ഷുഗർ, പ്രഷർ രോഗികൾക്ക് ഉത്തമമായ ഔഷധമാണ് ഈ സ്ക്വാഷുകൾ എന്ന് അജി പറയുന്നു.\nനാല് വർഷങ്ങൾക്ക് മുൻപാണ് അജി മന്ന ഫുഡ്‌സിന് തുടക്കം കുറിച്ചത്. മൂലധന നിക്ഷേപം ഇല്ലാതെ വീട്ടിലെ സൗകര്യങ്ങൾ ഉപയോഗിച്ചു കൊണ്ടായിരുന്നു തുടക്കം. ബിസിനസ് വിപുലീകരിച്ചപ്പോൾ അടിസ്ഥാന മൂലധനത്തിൽ ഉൾപ്പെടുത്തിയതാകട്ടെ ഒരു മിക്സിയും.നെല്ലിക്ക കുരു കളഞ്ഞ് മിക്സിയിൽ അരച്ചെടുക്കുന്നു. കാന്താരി മുളകു പ്രത്യേകം അരച്ചെടുക്കുന്നു. രണ്ടു കൂടി ചേർത്ത് അരിച്ചെടുത്ത്, ഉപ്പു ചേർത്ത് കുപ്പിയിലാക്കി വിൽക്കുന്നു. ഈ പാനീയം വെള്ളം ചേർത്തു ഉപയോഗിക്കുന്നു. കാര്യം സിംപിളാണ്.\nസ്ഥാപനത്തിൽ തൊഴിലാളികൾ ആരും തന്നെയില്ല. ഒരു സഹായിയെ മാത്രം ആവശ്യമുള്ളപ്പോൾ വിളിക്കും. അതിനാൽ തന്നെ കിട്ടുന്നതത്രയും വരുമാനം എന്ന നിലപാടാണ്. എക്സിബിഷനുകൾ വഴിയാണ് പ്രധാനമായും വില്പന നടക്കുന്നത്. ആവശ്യക്കാർക്ക് ഉൽപ്പന്നങ്ങൾ കൊറിയർ അവഴിയും എത്തിക്കുന്നുണ്ട്.നെല്ലിക്ക–കാന്താരി, ഇഞ്ചി എന്നീ സ്ക്വാഷുകൾക്ക് സ്ഥിരം ഉപഭോക്താക്കളുണ്ട്.15,000 രൂപയോളം എല്ലാ ചെലവും കഴിച്ച് സമ്പാദിക്കാൻ കഴിയുന്നു എന്നതാണ് സൈഡ് ബിസിനസ് എന്ന നിലക്ക് തന്റെ സംരംഭത്തിന്റെ വിജയമെന്ന് അജി പറയുന്നു.\n100 ശതമാനവും പ്രകൃതിദത്തമായാണ് നിർമിക്കുന്നത് ,പ്രിസർവേറ്റീവുകളോ നിറങ്ങളോ ചേർക്കാറില്ല തുടങ്ങിയ കാര്യങ്ങൾ ഉൽപ്പന്നത്തെ വേറിട്ടതാക്കുന്നു.\nഭാവിയിൽ ഒരു ബ്രാൻഡ് എന്ന നിലയിൽ മന്ന ഫുഡ്സിനെ വളർത്തി കൂടുതൽ മികച്ച വരുമാനം നേടാനുള്ള ഒരുക്കത്തിലാണ് അജി സാബു.\nബജറ്റ്; ഇക്കാര്യങ്ങള് തെറ്റായി മനസിലാക്കരുത്


താനാ സേര്‍ത കൂട്ടം പ്രേക്ഷക പ്രതികരണം; അഴിമതിക്കെതിരെ ഒന്നിക്കണം, എന്ന് കരുതി അത്ര സീരിയസല്ല!! | Audience Review Thaana Serndha Koottam - Malayalam Filmibeat\n» താനാ സേര്‍ത കൂട്ടം പ്രേക്ഷക പ്രതികരണം; അഴിമതിക്കെതിരെ ഒന്നിക്കണം, എന്ന് കരുതി അത്ര സീരിയസല്ല!!\nUpdated: Friday, January 12, 2018, 11:56 [IST]\nവിഘ്‌നേശ് ശിവന് ചിത്രങ്ങള്‍ക്ക് ഒരു പ്രത്യേകതയുണ്ട്. എത്ര ഗൗരവമുള്ള കാര്യം പറയുകയാണെങ്കിലും അതിന് കേള്‍ക്കാന് സുഖമുള്ള ഒരു ലൈന് പിടിക്കും. സിനിമയുടെ ഭാഷയില് തന്നെ പറഞ്ഞാല്, ഗൗരവമായിരിക്കുമ്പോഴും എന്റര്‍ടൈന്‍മെന്റായിരിക്കും. അത് തന്നെയാണ് സൂര്യയെ നാകനാക്കി ഒരുക്കിയ താനാ സേര്‍ത കൂട്ടം എന്ന ചിത്രവും.\nഅഴിമതിയെ കുറിച്ചും രാഷ്ട്രീയ അധികാര ദുരുപയോഗങ്ങളെ കുറിച്ചുമൊക്കെയാണ് താനാ സേര്‍ത കൂട്ടം എന്ന ചിത്രം പറയുന്നത്. ഇപ്പറഞ്ഞ സാമൂഹ്യ മാലിന്യങ്ങള്‍ക്കെതിരെ ഒന്നിക്കുന്ന ഒരു കൂട്ടം അതാണ് പേരില് പറയുന്ന, താനാ സേര്‍ത കൂട്ടം!! അത്രയേറെ ഗൗരവമുള്ള കാര്യം പറയുമ്പോഴും സിനിമ എന്റര്‍ടൈന്‍മെന്റാണ്.\n1980 കളിലാണ് ചിത്രത്തിന്റെ കഥ നടക്കുന്നത്. 1987 ല് നടന്ന മുംബൈ അപ്‌റ ഹൗസ് മോഷണുവുമായി ബന്ധപ്പെട്ടതാണ് ചിത്രം. എണ്‍പതുകളെ വളരെ മനോഹരമായി ചിത്രത്തില് ആവിഷ്‌കരിച്ചിരിയ്ക്കുന്നു.\n'പോലീസ് എല്ലാം നിറയെ പാത്താച്ച് സര്, നമ്മ ഇപ്പയേ വെറെ ട്രാക്ക്' എന്ന ട്രെയിലറിലെ ഡയലോഗ് തന്നെ ആരാധകര്‍ക്ക് ആവേശം പകര്‍ന്നിരുന്നു. ട്രെയിലറില് പറഞ്ഞത് പോലെ വെറെ ട്രാക്കിലൂടെയാണ് സൂര്യ സഞ്ചരിക്കുന്നത്.\nചിത്രത്തിലെ കേന്ദ്ര നായികയായിട്ടാണ് കീര്‍ത്തി സുരേഷ് എത്തുന്നത്. ബ്രാഹ്മിണ് പെണ്‍കുട്ടിയാണ്. നായികയ്ക്ക് ചിത്രത്തില് പേരില്ല എന്നതാണ് മറ്റൊരു കൗതുകം.\nബാഹുബലിയ്ക്ക് ശേഷം രമ്യ കൃഷ്ണന് തമിഴിലേക്ക് മടങ്ങിയെത്തിയിരിയ്ക്കുകയാണ്. അതൊട്ടും നിരാശപ്പെടത്തുന്നില്ല. രമ്യ കൃഷ്ണയെ പോലൊരു നടിയ്ക്ക് അര്‍ഹിക്കുന്ന് പ്രധാന്യം തന്നെ സംവിധായകന് നല്‍കി.\nആദ്യകാല റൊമാന്റിക് നായകന് കാര്‍ത്തി ചിത്രത്തില് ഒരു പ്രധാന വേഷം കൈകാര്യം ചെയ്യുന്നുണ്ട്. സെന്‍തില്, തമ്പി രാമയ്യ, ആര്‍ജെ ബാലാജി, സത്യന്, ബ്രഹ്മാനന്ദം തുടങ്ങിയവരും ചിത്രത്തില് കഥാപാത്രങ്ങളായി എത്തുന്നു.\nതിരക്കഥ - സംവിധാനം\n2015 ല് റിലീസ് ചെയ്ത നാനും റൗഡിതാന് എന്ന ചിത്രത്തിന് ശേഷം മറ്റൊരു 'ഡീസന്റ്' സിനിമ നല്‍കിയിരിയ്ക്കുകയാണ് വിഘ്‌നേശ് ശിവ. ഓരോ ഫ്രെയിമിലും സംവിധായകന്റെ സൂക്ഷ്മ നിരീക്ഷണമുണ്ട്. അതുകൊണ്ട് തന്നെ അവ ഓരോന്നും 'പെര്‍ഫക്ട്' ആണ്.\nചിത്രത്തിന്റെ ഫുള് എനര്‍ജി സംഗീത സംവിധായകന് അനിരുദ്ധ് രവിചന്ദിന്റെ കൈയ്യിലാണ്. 'സൊടക്ക് മേലെ സൊടക്ക് പോടുത്' എന്ന ചിത്രത്തിലെ പാട്ട് ഇതിനോടകം ഹിറ്റായിക്കഴിഞ്ഞു. പശ്ചാത്തല സംഗീതവും മികച്ചു നില്‍ക്കുന്നു.\nRead more about: review thaana serndha koottam surya keerthi suresh tamil film tamil movie tamil cinema നിരൂപണം താനാ സേര്‍ത കൂട്ടം സൂര്യ തമിഴ് കീര്‍ത്തി\nAudience Review Thaana Serndha Koottam


ഉറക്കെ കൂവുന്ന സ്റ്റീവ് ലോപ്പസിനെ കൂവി തോല്‍പ്പിക്കാന് ശ്രമിക്കുന്നവര്-അമല് ലാല് എഴുതുന്നു – Azhimukham\nന്യൂസ് അപ്ഡേറ്റ്സ് > ഉറക്കെ കൂവുന്ന സ്റ്റീവ് ലോപ്പസിനെ കൂവി തോല്‍പ്പിക്കാന് ശ്രമിക്കുന്നവര്-അമല് ലാല് എഴുതുന്നു\nഉറക്കെ കൂവുന്ന സ്റ്റീവ് ലോപ്പസിനെ കൂവി തോല്‍പ്പിക്കാന് ശ്രമിക്കുന്നവര്-അമല് ലാല് എഴുതുന്നു\nAug 11 2014 09:19 AM\nകഴുകിക്കളയാത്ത ചോരയുടെ മണം തെരുവില് നിറഞ്ഞു നിൽക്കുമ്പോൾ എന്‍റെ സിനിമ എങ്ങനെ Happily ever after കഥകള് പറയും എന്ന ചോദ്യം തന്നെയാണ് രാജീവ് രവിയുടെ ഞാന് സ്റ്റീവ് ലോപ്പസ് എന്ന സിനിമയും മുന്നോട്ട് വയ്ക്കുന്നത്. പിന്നീടവര് അതിസന്തുഷ്ടരായി ജീവിച്ച കഥകളും ന്യൂനപക്ഷ അതിസമ്പന്നരുടെ ജീവിതപ്രതിസന്ധികളും രാജീവ് രവി സിനിമകളുടെ ആകുലതകളേ അല്ല. വരൂ ഈ തെരുവിലെ രക്തം കാണൂ… കാണൂ… ഈ തെരുവിന്‍റെ രക്തം കാണൂ… എന്ന നെരൂദയുടെ ഓര്‍മ്മപ്പെടുത്തല് തന്നെ രാജീവ് രവിയും പങ്കു വയ്ക്കുന്നു.\nആള്‍ക്കൂട്ടത്തിലെ ഒരു വെറും മനുഷ്യനാണ് സ്റ്റീവ് ലോപ്പസ്. നൂറും ആയിരവുമായി നിരത്തിലൂടെ നീങ്ങുന്ന മുഖങ്ങള്…. പേരില്ലാ മുഖങ്ങളും സെന്‍സസിലെ അടയാളപ്പെടുത്തലുകളും ഒരു ആധാര് നമ്പരും മാത്രമല്ല ഇവരെന്നും ഇവര്‍ക്കും പറയാന് ഓരോ കഥകളുണ്ടെന്നും തന്നെയാണ് സ്റ്റീവ് ലോപ്പസ് തെളിയിക്കുന്നത്.\nഎന്താണ് സ്റ്റീവ് ലോപ്പസ് എന്ന കഥാപാത്രത്തിന്‍റെ പ്രത്യേകത?\nഒരു തരത്തിലുള്ള പ്രത്യേകതകളും ഇല്ലാത്ത സാധാരണക്കാരനാണ് എന്നതാണ് സ്റ്റീവ് ലോപ്പസിന്‍റെ പ്രത്യേകത. അസാധാരണമാം വിധം സാധാരണമാണ് ഈ സിനിമ എന്നുള്ളതാണ് ഈ സിനിമയ്ക്കുള്ള കയ്യടി.\nസ്റ്റീവ് ഒരു തരത്തില് അല്ലെങ്കില് മറ്റൊരു തരത്തില് ഞാനും നിങ്ങളും തന്നെയാണ്. നിശ്ചയമില്ലായ്മയുടെ ജീവിതം. ആഗോളീകരണത്തിനു ശേഷമുണ്ടായ മെറ്റീരിയലിസ്റ്റിക്ക് തത്വത്തിന്‍റെ അതിപ്രസരം തീര്‍ക്കുന്ന സംഭ്രമം തന്നെയാണ് ഞാന് അടക്കമുള്ള ഓരോ കൌമാരക്കാരന്‍റെയും ജീവിതത്തിലെ ഏറ്റവും വലിയ പ്രശ്നം. ശരിതെറ്റുകളുടെ അതിര്‍വരമ്പുകള് തിരയുന്ന, സ്വാര്‍ഥതയും നിസ്വാര്‍ഥതയും സാമൂഹിക ബോധവും ഒരുമിച്ചു കലഹിക്കുന്ന മനസ്സുള്ള ഒരു സാധാരണ മനുഷ്യന് തന്നെയാണ് സ്റ്റീവ് ലോപ്പസ്. അതുകൊണ്ടുതന്നെ എന്‍റെയും നിങ്ങളുടെ മുഖച്ചായ സ്റ്റീവ് ലോപ്പസിന് വരുന്നത് യാദൃശ്ചികമല്ല. അര്‍ദ്ധവിരാമത്തില് മുന്നോട്ട് നീങ്ങുന്ന ഫുള്‍സ്റ്റൊപ്പില്ലാ ജീവിതം തന്നെയാണ് സ്റ്റീവിന്റെയും. ആരാണ് ഞാന്…? ആരാണ് നീ…? ആരാരു നാം …? ഇവയെല്ലാം സിനിമയില് ഉടനീളമുള്ള ചോദ്യം തന്നെയാണ്. അത് ഈ കാലത്തിന്‍റെ ചോദ്യം കൂടിയാണ്.\n‘നിഷ്കളങ്കതയെക്കുറിച്ചുള്ള നഷ്ടബോധമാണ് ഓരോ കലാപത്തിന്റെയും കാതല്’ എന്ന ടൈറ്റില് കാര്‍ഡിലാണ് സിനിമ തുടങ്ങുന്നത്. നിസ്സഹായതയുടെയും നിഷ്കളങ്കതയുടെയും അപാരമായ നിലവിളി തന്നെയാണ് ഈ സിനിമ മുന്നോട്ട് വയ്ക്കുന്നത്. നിഷ്കളങ്കതയില്, കലാപങ്ങള്‍ക്ക് വേരുകള് പിടിക്കാറില്ല. നിഷ്കളങ്കത തേടിയുള്ള കലാപത്തിന്‍റെ നേര്‍ക്കാഴ്ച്ച, കുടുംബം സമൂഹം ചുറ്റുപാടുകള് രാഷ്ട്രീയം തുടങ്ങിയവയോട് നിരന്തരം മത്സരിക്കുകയും തോല്‍ക്കുകയും ചെയ്യുന്ന മനുഷ്യന്‍റെ കഥ തുടങ്ങിയവയൊക്കെയാണ് സ്റ്റീവ് ലോപ്പസ്.\nചോദ്യങ്ങള്‍ക്ക് ഉത്തരം നിഷേധിക്കുമ്പോഴാണ് ഓരോ കലാപവും തളിര്‍ത്തു വളരുന്നത്. സുഖകരമായ മൌനത്തില് അവസരവാദ പുറംലോകം ഉറച്ചു നില്‍ക്കുമ്പോള് സ്റ്റീവിന്‍റെ മനസ്സില് കലാപങ്ങള് നടക്കുന്നു.\nഅന്നയും റസൂലും ഒരു വ്യക്തിയുടെ ജീവിതത്തെ, അവന്‍റെ പ്രണയത്തെ ഒരു സിസ്റ്റം എത്തരത്തില് വേട്ടയാടി തോല്‍പ്പിക്കുന്നു എന്നുള്ള അന്വേഷണമാണെങ്കില് സ്റ്റീവ് ലോപ്പസ് ഒരു സാമൂഹിക പ്രശ്നത്തില് ഇടപ്പെടുമ്പോള് അത് വ്യക്തിയുടെ ജീവിതത്തെ എത്തരത്തില് പ്രശ്നഭരിതമാക്കുന്നു എന്ന ചോദ്യമാണ്. രണ്ടും അഭ്രപാളിയില് കവിത തീര്‍ക്കുമ്പോള് ഉള്ളില് നിന്നും ഇറങ്ങിപ്പോവാതെ നീറുകയും ചിന്തിപ്പിക്കുക്കയും ചെയ്യും ഈ രാജീവ് രവി സിനിമകള്.\nഒന്നിലും ഒരു കാര്യവുമില്ല എന്നും സമൂഹത്തിലെ ദുരിതങ്ങള് ജീവിതത്തിലെ സ്വാഭാവികതയാണ് എന്നത് ഉപരിവര്‍ഗ മലയാളിയുടെ പുത്തന് സാമൂഹിക ബോധമാണ്. പക്ഷെ ദുരിതങ്ങള് അനുഭവിയ്ക്കുന്നവന് അത് അങ്ങനെ കാണാന് പറ്റില്ല എന്ന രാഷ്ട്രീയം പറച്ചില് കൂടിയാണ് ഈ ചിത്രം. അത്തരത്തില് ഒരു രാഷ്ട്രീയമുള്ള സിനിമ കൂടിയാണ് സ്റ്റീവ് ലോപ്പസ്. സിനിമയില് നിലനില്‍ക്കുന്ന വാണിജ്യവല്‍ക്കരണതിനെതിരെ ചെറുത്തു നില്‍പ്പ് കൂടിയാവുമ്പോള് ഈ collective phase സിനിമ ശ്രമത്തില് നമുക്ക് അഭിമാനിക്കാം. ചെറുത്തു നില്‍പ്പുകളും ഈ കാലത്തിന്‍റെ ആവശ്യമാണ് എന്നുള്ളപ്പോള് രാജീവ് രവിയ്ക്കും സംഘത്തിനും തൊപ്പിയൂരി സലാം. മനസ്സ് നിറച്ചതിന്‍റെ സ്നേഹം.\nമസാല ഫാസ്സ്ഫുഡ് കഴിച്ച നാവുകള്‍ക്ക് ഈ രുചി പഥ്യമാവാന് ഇടയില്ലാത്തത് കൊണ്ട് മാസങ്ങള് കഴിഞ്ഞുള്ള torrent ആഘോഷമാവും ഈ സിനിമ. ഇതേ ആസ്വാദകര് തന്നെ torrent ല് സ്റ്റീവ് ലോപ്പസ് തിരയുകയും കണ്ട് കയ്യടിക്കുകയും ചെയ്യുന്ന കാലവും ദൂരത്തല്ല. തീര്‍ത്തും നിര്‍ദോഷം എന്ന് കരുതുന്ന മസാല എന്റെര്‍ടെയിനറുകള് എത്തരത്തില് നമ്മുടെ ആസ്വാദന നിലവാരത്തെ ഇല്ലാതാക്കുന്നു എന്ന് കാണാന് സ്റ്റീവ് ലോപ്പസ് കളിക്കുന്ന തീയ്യറ്ററുകളില് പോവാം. എന്ത് കാണണം, എന്ത് കാണിക്കണം, എന്ത് ചിന്തിക്കണം എന്ന് സിനിമാ മുതലാളിമാര് തീരുമാനിക്കുമ്പോള് ഉറക്കികിടത്തുന്ന താരാട്ടുകള് മാത്രം മലയാള സിനിമയില് റിലീസ് പിടിക്കുന്നു. ഉറക്കെ കൂവുന്ന സ്റ്റീവ് ലോപ്പസിനെ നമ്മള് കൂവി തോല്‍പ്പിക്കാന് ശ്രമിക്കുന്നു.\nആഴമുള്ള എന്നാല് സാധാരണ ജീവിതത്തില് നിന്നും അതെ പടി പകര്‍ത്തി എഴുതിയതില് അഭിമാനിക്കാം തിരക്കഥയ്ക്ക്. സന്തോഷ് ഏച്ചിക്കാനത്തിനും ഗീതു മോഹന്‍ദാസിനും രാജേഷ് രവിയ്ക്കും ആദ്യ കയ്യടി. പപ്പുവിന്‍റെ ക്യാമറ സിനിമയുടെ കണ്ണ് തന്നെയാണ്. സ്റ്റീവിന്‍റെയും സംവിധായകന്‍റെയും കണ്ണാവുന്നുണ്ട് പപ്പുവിന്‍റെ ദൃശ്യങ്ങള്. ചിറകുകള് ഞാന് നീ ദൂരമായി , ചുവരുകള് ഞാന് നീ ചിത്രമായ് എന്ന് അവാസാനം സിനിമ പാടുമ്പോള് ഷഹബാസിന്‍റെയും അന്‍വര് അലിയുടെയും സാന്നിധ്യം ഒഴിച്ചുകൂടാന് പറ്റാത്തതാകുന്നു. ആയിരക്കണക്കിന് ഫ്രെയിമുകളെ രാജീവ് രവിയ്ക്ക് വേണ്ടി അത്രയ്ക്കും സ്വാഭാവികതയോടെ ഒട്ടിച്ചൊരുക്കുമ്പോള് എഡിറ്റര് അജിത് കുമാറും സാനിധ്യം കൊണ്ട് നിറഞ്ഞു നില്‍ക്കുന്നു.\n‘കൂതറ’യും കോട്ടുവായിടുന്ന കൂതറകളും\nഎവിടെ മജീദിന്‍റെ (ബഷീറിന്‍റെയും) പൂന്തോട്ടങ്ങള്?\nന്യൂ ജനറേഷന്‍കാര് ആളെ പറ്റിക്കരുത് – ജീത്തു ജോസഫ്\nതിര എന്ന മെക്‌സിക്കന് അനുഭവം\nഡി.വൈ എസ്.പി ജോർജ്ജായ അലൻസിയർ, മറ്റൊരു പ്രധാന കഥാപാത്രത്തെ അവതരിപ്പിച്ച അനിൽ നെടുമങ്ങാട് എന്നിവര് സിനിമയുടെ മജ്ജയും മാംസവും ആവുന്നുണ്ട്. ഒട്ടും തന്നെ അഭിനയിക്കാതെ സ്റ്റീവായി നടക്കുകയും ഇരിക്കുകയും ചെയ്യുന്ന ഫര്‍ഹാനും മോശമല്ല.\nസിനിമ ഒരു കൂട്ടായ്മയുടെയും സാങ്കേതിക വിദ്യയുടെയും കലയാണ്. അത് സര്‍ഗാത്മകവും രാഷ്ട്രീയവുമായ ഒരു ചെറുത്തു നില്‍പ്പ് കൂടിയാണ്. ‘Art should comfort the disturbed and disturb the comfortable’ എന്ന പ്രസിദ്ധ വരികള് ഓര്‍ക്കുന്നു. സ്റ്റീവ് ലോപ്പസ് കപടസുരക്ഷിതത്വത്തിലും സുഖലോലുപതയിലും കിടന്നുറങ്ങുന്നവരോടുള്ള ഓര്‍മ്മപ്പെടുത്തലാണ്. ഇതാ നിങ്ങളുടെ അടുത്തിടങ്ങളില് തന്നെ അപകടങ്ങള് പതിഞ്ഞിരിക്കുന്നു എന്ന ഓര്‍മ്മപ്പെടുത്തല് !\nഅഴിമുഖം മുന്‍പ് പ്രസിദ്ധീകരിച്ച അമല് ലാലിന്‍റെ ലേഖനങ്ങള്\nരണ്ടര മണിക്കൂര് നീണ്ട ‘കൂതറ’ കോട്ടുവാ\nബാംഗ്ളൂര് ഡെയ്സിനോട് സ്നേഹം!\nആഴങ്ങളിലെ തങ്കമീനുകള് – നിലപാടുറപ്പുകളുടെ സിനിമ\nമഴക്കാടുകള് കടന്ന് ഉന്മാദങ്ങളുടെ തീരത്തേക്ക്- അമല് ലാല് എഴുതുന്ന ബൈക്ക് യാത്രാനുഭവം\n2019ല് ബി ജെ പിയെ തോല്‍പ്പിക്കാന് സി പി എം ചെയ്യേണ്ടത്\nമാണിയെ തോല്‍പ്പിക്കാന് കോണ്‍ഗ്രസ് ശ്രമിച്ചിട്ടില്ല; ഉമ്മന് ചാണ്ടി\nപാക്കിസ്ഥാനെ തോല്‍പ്പിക്കാന് ആവില്ല മക്കളേ…!\nരാജ്യത്തെ വിഭജിക്കാന് ശ്രമിക്കുന്നവര്‍ക്ക് യുപിയിലെ ജനങ്ങള് മറുപടി നല്‍കും: രാഹുല് ഗാന്ധി\nതാത്പര്യം സി പി എമ്മിനോട്; പക്ഷേ, രാഷ്ട്രീയത്തിലേക്ക് ഇപ്പോഴില്ല; എന്നെ എതിര്‍ക്കുന്നത് ലൌ അക്കാദമിയാക്കാന് ശ്രമിക്കുന്നവര്\nആരാ നെപ്പോളിയനെ തോല്‍പ്പിച്ചേ? ആരാ സാമൂതിരിപ്പടയെ തോല്‍പ്പിച്ചേ?


തല്ലിക്കൊന്നു: വഴക്ക് തീർക്കാൻ ദർശനത്തിനെത്തി; ക്ഷേത്രവളപ്പിൽവച്ചും തർക്കം, ഭാര്യയെ മകളുടെ മുന്നിൽവച്ച് തല്ലിക്കൊന്നു - man killed wife in front of daughter inside temple premises in bangalore | Samayam Malayalam\nman killed wife in front of daughter inside temple premises in bangalore\nവഴക്ക് തീർക്കാൻ ദർശനത്തിനെത്തി; ക്ഷേത്രവളപ്പിൽവച്ചും തർക്കം, ഭാര്യയെ മകളുടെ മുന്നിൽവച്ച് തല്ലിക്കൊന്നു\nAswathi V | Samayam Malayalam | Updated: 04 Apr 2020, 11:00:00 AM\nവഴക്ക് തീർക്കാൻ ദർശനത്തിനെത്തിയ ദമ്പതികൾ തമ്മിൽ ക്ഷേത്രവളപ്പിൽ വച്ച് തർക്കത്തിലായി. തർക്കത്തിനൊടുവിൽ ഭർത്താവ് മകൾക്ക് മുന്നിൽ വച്ച് ഭാര്യയെ തല്ലിക്കൊന്നു.\nബെംഗളൂരു: കുടുംബവഴക്ക് തീർക്കാൻ ക്ഷേത്രദർശനത്തിനെത്തിയ ദമ്പതിമാർ തമ്മിലുള്ള തർക്കം കൊലപാതകത്തില് കലാശിച്ചു. മുപ്പത്തിയഞ്ചു വയസ്സുള്ള ഭാര്യയെ മകളുടെ മുന്നിൽവച്ച് ഭർത്താവ് തല്ലിക്കൊല്ലുകയായിരുന്നു. ബെംഗളൂരിലെ ദൊഡ്ഡേരിയിലെ ആഞ്ജനേയ ക്ഷേത്രവളപ്പിലായിരുന്നു സംഭവം.\nമാര്‍ച്ച് 23-നാണ് ബസവരാജ-സാവിത്രാമ്മ ദമ്പതിമാര് മകൾക്കൊപ്പം ക്ഷേത്രദര്‍ശനത്തിനെത്തിയത്. ക്ഷേത്രത്തിലെത്തി പുരോഹിതനെ കണ്ട് ദാമ്പത്യപ്രശ്‌നങ്ങള്‍ക്ക് പരിഹാരം തേടുകയായിരുന്നു ദമ്പതികളുടെ ഉദ്ദേശ്യം, എന്നാൽ, പകൽ ക്ഷേത്രം തുറക്കാത്തതിനെ തുടർന്ന് ദമ്പതികൾക്ക് ക്ഷേത്രദർശനം സാധ്യമായില്ല. ഇതിനാൽതന്നെ അവർക്ക് പുരോഹിതനെയും കാണാൻ സാധിച്ചിരുന്നില്ല. തുടർന്ന് പിറ്റേദിവസം കാണാമെന്ന പ്രതീക്ഷയോടെ കുടുംബം അന്നേദിവസം നഗരത്തിലെ ഒരു ഹോട്ടലിൽ താമസിച്ചു. എന്നാൽ, മാർച്ച് 24ന് പ്രധാനമന്ത്രി രാജ്യവ്യാപകമായി ലോക്ഡൗൺ പ്രഖ്യാപിച്ചതോടെ ദമ്പതികൾക്ക് ക്ഷേത്രവളപ്പിന് പുറത്തിറങ്ങാൻ കഴിയാതെയായി.\nAlso Read: ലോക്ഡൗണിൽ പുറത്തിറങ്ങി; നടുറോഡിൽ മകന്റെ മുന്നിൽവച്ച് യുവാവിന് പോലീസിന്റെ ക്രൂരമർദ്ദനം\nഇതോടെ പുരോഹിതൻ നൽകുന്ന ഭക്ഷണവും കഴിച്ച് ദമ്പതികൾ അവിടെതന്നെ കഴിച്ചുകൂട്ടി. ഇതിനിടയിലും ബസവരാജയും സാവിത്രാമ്മയം തമ്മിൽ വഴക്കിട്ടിരുന്നു. ചൊവ്വാഴ്ച രാത്രിയോടെ ദമ്പതിമാര് തമ്മിലുള്ള തര്‍ക്കം രൂക്ഷമായി. തുടര്‍ന്ന് ബാസവരാജ ഭാര്യയെ മര്‍ദ്ദിക്കുകയും വടി ഉപയോഗിച്ച് അവരെ തല്ലിക്കൊല്ലുകയുമായിരുന്നു. മകൾക്ക് മുന്നിൽവച്ചായിരുന്നു ബസവരാജ ഭാര്യയെ ക്രൂരമായി അടിച്ചുകൊന്നത്.\nഅമ്മയെ മര്‍ദിക്കുന്നത് കണ്ട മകള് ക്ഷേത്രത്തിലെ പുരോഹിതനെ വിളിച്ചുകൊണ്ടുവന്നെങ്കിലും സാവിത്രാമ്മയുടെ ജീവന് രക്ഷിക്കാനായില്ല. സാരമായി പരിക്കേറ്റ സാവിത്രാമ്മ സംഭവസ്ഥലത്തുവച്ച് തന്നെ മരിച്ചിരുന്നു. ഭാര്യ മരിച്ചെന്ന് മനസിലായതോടെ ബസവരാജ സ്ഥലത്തുനിന്ന് ഓടിരക്ഷപ്പെടുകയും ചെയ്തു. സംഭവത്തില് കേസ് രജിസ്റ്റര് ചെയ്തിട്ടുണ്ടെന്നും പ്രതിക്കായി അന്വേഷണം ഊർജ്ജിതമാക്കിയിട്ടുണ്ടെന്നും പോലീസ് അറിയിച്ചു.\nകൊവിഡ്-19: നാട്ടിലെത്തിയ വിവരം ഉദ്യോഗസ്ഥരെ അറിയിച്ചെന്നാരോപിച്ച് ആക്രമണം; യുവതിക്ക് ദാരുണാന്ത്യംആര്‍ട്ടിക്കിള് ഷോ\nലോക്ഡൗൺ തല്ലിക്കൊന്നു അടിച്ചുക്കൊന്നു lockdown beaten to death\nWeb Title : man killed wife in front of daughter inside temple premises in bangalore


സന്തോഷത്തോടൊപ്പം ദുഖവും ചാലിച്ച ചില ഈദോര്‍മ്മകള് – ശൈഖ് മുഹമ്മദ് കാരക്കുന്ന്|Important Days|LifeOnWeb\nഅബ്ദുല്‍ഹഖ് മുളയങ്കാവ്, \nഎന്റെ ജന്മസ്ഥലം മഞ്ചേരിയില് നിന്ന് പത്ത് കിലോമീറ്റര് ദൂരെയുള്ള കാരക്കുന്നിലെ ഒരുള്‍പ്രദേശത്തെ ഗ്രാമമാണ്. അടുത്ത കാലം വരെയും വൈദ്യുതിയോ റോഡോ ഉണ്ടായിരുന്നില്ല. എന്റെ കുട്ടിക്കാലത്ത് പ്രദേശം വളരെ പിന്നാക്കാവസ്ഥയിലായിരുന്നു. കടുത്ത ദാരിദ്ര്യത്തിലും, എന്റെ കുടുംബം അരപ്പട്ടിണിയിലും മുഴുപ്പട്ടിണിയിലുമായിരുന്നു കഴിഞ്ഞിരുന്നത് എന്നതാണ് യാഥാര്‍ത്ഥ്യം. അത് കൊണ്ട് തന്നെ കുട്ടികളായ ഞങ്ങളെ സംബന്ധിച്ചിടത്തോളം പെരുന്നാള് വരിക എന്നത് അത്യധികം ആഹ്ലാദകരമായ അനുഭവമായിരുന്നു. ഒരു ദിവസമെങ്കിലും വയര് നിറച്ച് ഭക്ഷണം കഴിക്കാമല്ലോ എന്ന ചിന്തയായിരുന്നു അതിന് കാരണം. അത് കൊണ്ട് തന്നെ ആദ്യത്തെ പെരുന്നാളിന്റെ ഓര്‍മ്മ മനസ്സില് ഒരു നല്ല ഭക്ഷണം കഴിച്ചതിന്റേതാണ്. എല്ലാ ദിവസവും കഞ്ഞിയോ കപ്പയോ കഴിച്ച് ജീവിക്കുന്ന കാലത്ത് ഒരു ദിവസം വയര് നിറക്കാന് അതും മാംസത്തോടപ്പം ഭക്ഷണം കഴിക്കാന് അവസരം കിട്ടുക എന്നത് അസാധാരണമായ ഒരനുഭവമായിരുന്നു. അത് കൊണ്ട് പെരുന്നാളിനെ കുറിച്ചുള്ള ഓര്‍മ്മ ആദ്യമായി ബന്ധപ്പെട്ടു നില്‍ക്കുന്നത് നിറയുന്ന വയറുമായാണ്.\nആദ്യമായി പെരുന്നാള് നമസ്‌കാരത്തിന് പോയത് നാട്ടിലെ ഞങ്ങളുടെ ജുമാ മസ്ജിദിലായിരുന്നു. അന്ന് അവിടെ ഖത്തീബായി ഉണ്ടായിരുന്നത് എം.സി ജമാലുദ്ധീന് മുസ്‍ലിയാരായിരുന്നു. പതിറ്റാണ്ടുകളായി മലയാളത്തില് ഖുതുബ പരിഭാഷ നടന്നിരുന്ന പള്ളിയായിരുന്നു അത്. ജമാലുദ്ധീന് മുസ്‍ലിയാരും ഖുതുബ പരിഭാഷപ്പെടുത്തിയിരുന്നു. പള്ളിയിലേക്ക് പോകുമ്പോള് സാധാരണയായി എല്ലാവരും ധരിക്കുന്നത് പോലെ ഒരു സാധാരണ തുണിയും ഷര്‍ട്ടുമാണ് ധരിച്ചിരുന്നത്. പുതു വസ്ത്രമൊക്കെ അന്ന് സ്വപ്‌നത്തില് മാത്രമേ ഉണ്ടായിരുന്നുള്ളൂ. മിക്കപ്പോഴും സ്‌കൂള് തുറക്കുന്ന കാലത്ത് വാങ്ങുന്ന ഒരു തുണിയും ഒരു കുപ്പായവുമായിരുന്നു വര്‍ഷത്തില് ആകെ ലഭിച്ചിരുന്നത്.\nഅത് കൊണ്ട് തന്നെ പെരുന്നാളിന് പുതുവസ്ത്രമണിയുക എന്നത് സങ്കല്‍പ്പത്തിലോ സ്വപ്‌നത്തിലോ മാത്രമായിരുന്നു ഉണ്ടായിരുന്നത്.\nപെരുന്നാളുമായി ബന്ധപ്പെട്ട് മനസ്സില് ഏറ്റവും പതിഞ്ഞ ഒരു ദുഖ കഥ ദുരന്ത സ്മരണയുടേതാണ്. എന്റെ ജ്യേഷ്ഠ സഹോദരി 22 വയസ്സ് വരെ അവിവാഹിതയായിരുന്നു. സാമ്പത്തിക പ്രയാസമായിരുന്നു മുഖ്യ കാരണം. ഒരു പെരുന്നാളിന് ഞാനും എന്റെ മൂത്ത സഹോദരിയും എന്റെ താഴെയുള്ള സഹോദരിയും ഞങ്ങളുടെ ഒരടുത്ത ബന്ധുവിന്റെ വീട്ടില് പോയി. കേറിച്ചെന്ന ഉടനെ ബന്ധു എന്റെ കൊച്ചു പെങ്ങളുടെ കയ്യില് പിടിച്ച് കൊണ്ട് പറഞ്ഞു, മോള് ഏതായാലും നേരത്തെ കല്ല്യാണം കഴിക്കണം. കുഞ്ഞാത്താക്ക് (ജ്യേഷ്ഠത്തിക്ക്) എന്തായാലും ഇനി ആളെ കിട്ടുകയില്ല. അന്ന് എന്റെ മൂത്ത സഹോദരി അവിടുന്ന് ഭക്ഷണം കഴിച്ചില്ലെന്നത് ഞാന് ഇന്നും ഓര്‍ക്കുന്നു. പിന്നെ ഏതാണ്ട് വിവാഹിതയാകുന്നതുവരെ എല്ലാ ദിവസവും രാത്രി അവള് ഓര്‍ത്തോര്‍ത്ത് കരഞ്ഞിരുന്നതും ഇന്നും ഞാനോര്‍ക്കുന്നു. ഇതെന്റെ ജീവിത്തിലെ പെരുന്നാളുമായി ബന്ധപ്പെട്ട ഒരു ദുഖസ്മരണയായ് അനേക പതിറ്റാണ്ടുകള്‍ക്ക് ശേഷം ഇപ്പോഴും മനസ്സില് നിലനില്‍ക്കുന്നു. വാക്കുകള്‍ക്ക് എത്രമാത്രം ആഘാതമുണ്ടാക്കാനാവുമെന്ന് അതെന്നെ പഠിപ്പിച്ചു. വായില്‍നിന്ന് പുറത്തേക്കെത്തുന്നത് വരെ വാക്കുകളുടെ ഉടമകളാണ് നമ്മള്, എന്നാല് പറഞ്ഞ് കഴിഞ്ഞാല് നാം അതിന്റെ അടിമകളായി മാറുമെന്ന് പറയുന്നത് എത്ര മാത്രം സത്യമാണ്.\nപള്ളിയും വയര്‍നിറയെ ഭക്ഷണവും കുടുംബസന്ദര്‍ശനവുമായി സന്തോഷത്തിന്റെ ഒരു പിടി സ്മരണകള്‍ക്കൊപ്പം ഈ ദുഖവേള കൂടി ചേര്‍ന്നതാണ് എന്റെ ഈദോര്‍മ്മകള്.\nഅല്ലാഹു ഇന്ന് നമ്മടെ നാടിനെ അനുഗ്രഹിച്ചിരിക്കുന്നു. ആ ദാരിദ്ര്യത്തിലെ പത്തിലൊന്ന് പോലും ഇന്ന് എവിടെയുമില്ല എന്നതാണ് വസ്തുത, അല്‍ഹംദുലില്ലാഹ്.. അത് കൊണ്ട് തന്നെ അവനോട് നന്ദി പ്രകടിപ്പിക്കാന് നാം കടപ്പെട്ടവനാണ്.\nപുതുതലമുറയെ ഉപദേശിക്കാന് എന്ത് കൊണ്ട് അര്‍ഹതയും അവകാശവുമുള്ള ഇരുത്തം ചെന്ന ഒരു കാരണവരെയാണ്, ഈ വാക്കുകള് പറയുമ്പോള് അദ്ദേഹത്തില് നമുക്ക് കാണാനാവുന്നത്. ആ വാക്കുകള്‍ക്ക് പുതുതലമുറക്കാര് കാതോര്‍ത്തിരുന്നെങ്കിലെന്ന് വെറുതെ മോഹിച്ചുപോവുകയാണ്.\nമുഹര്‍റം: ആചാരവും അനാചാരവും\nമുഹര്‍റമാസം മറഞ്ഞു കാണുന്നതുകൊണ്ടോ മുഹര്‍റം പത്തിന്നു മുമ്പ് വിവാഹം, സല്‍കാരം എന്നിവ നടത്തുതുകൊണ്ടോ ഇസ്‌ലാമില് അതിന്ന് യാതൊരു തെറ്റുമില്ല.\nബറാഅത്ത്; അനുഗ്രങ്ങള് പെയ്യുന്ന രാവ്\nചില സമയങ്ങള്‍ക്കും ദിവസങ്ങള്‍ക്കും മറ്റു സമയങ്ങളെക്കാളും ദിവസങ്ങളെക്കാളും പുണ്യവും പവിത്രതയുമുണ്ട്. നബി(സ) പറഞ്ഞു. അഞ്ച് രാവുകളിലെ പ്രാര്‍ഥനക്ക് ഉത്തരം ലഭിക്കാതിരിക്കില്ല. വെള്ളിയാഴ്ച രാവ്, റജബ് മാസം\nലോക ഭക്ഷ്യദിനത്തിലെ ഇസ്‌ലാമിക വിചാരങ്ങള്\nഇന്ന് ഒക്ടോബര് 16 ലോക ഭക്ഷ്യദിനമായി ആചരിക്കുന്ന ദിനം, പട്ടിണി മൂലം ആളുകള് മരിക്കുന്നതിലേറെയായി അമിതമായ ഭക്ഷണം ഉപയോഗിച്ച് മരിക്കുന്ന വാര്‍ത്തയും നാം ദിനേന കണ്ടുകൊണ്ടിരിക്കുന്നു. ഭക്ഷണത്തിന്റെ അമിതോപയ\nമുഹറം:പെയ്തുതീരാത്ത അനുഗ്രഹ വര്‍ഷം\nഅറേബ്യന് ഉപദീപില് പരിശുദ്ധ ഇസ്ലാമിന്റെ പ്രചാരണത്തിന് അടിത്തറ പാകിയ മദീന പാലായനത്തിനെ അടിസ്ഥാനമാക്കിയാണ് ഹിജ്‌റ കലണ്ടര് രൂപകല്‍പന ചെയ്തത്. മുഹറം മുതല് ദുല്‍ഹിജ്ജ വരെയുള്ള പന്ത്രണ്ട് മാസങ്ങള് കൂടിയ


കോട്ടക്കുന്നിൽ വീടിന് മുകളിലേക്ക് മണ്ണിടിഞ്ഞ് വീണ് കാണാതായവരെ ഇനിയും കണ്ടത്താനായില്ല\nMalappuram, First Published 10, Aug 2019, 6:48 PM IST\nസരോജിനി, മകന്റെ ഭാര്യ ഗീതു, ഇവരുടെ ഒന്നര വയസായ കുഞ്ഞ് എന്നിവർ ഇന്നലെ ഉച്ചയോടെയാണ് അപകടത്തിൽപ്പെട്ടത്.\nകോട്ടക്കുന്ന്: മലപ്പുറം കോട്ടക്കുന്നിൽ വീടിന് മുകളിലേക്ക് മണ്ണിടിഞ്ഞ് വീണ് കാണാതായ മൂന്ന് പേരെ ഇനിയും കണ്ടത്താനായില്ല. സരോജിനി, മകന്റെ ഭാര്യ ഗീതു, ഇവരുടെ ഒന്നര വയസായ കുഞ്ഞ് എന്നിവർ ഇന്നലെ ഉച്ചയോടെയാണ് അപകടത്തിൽപ്പെട്ടത്.\nമലപ്പുറം നഗരത്തോട് ചേര്‍ന്ന കോട്ടക്കുന്ന് പാര്‍ക്കിന് സമീപമാണ് അപകടമുണ്ടായത്. വീട്ടിലേക്ക് മണ്ണിടിഞ്ഞ് വീഴുമ്പോള് വീട്ടുടമ പ്രാണരക്ഷാര്‍ത്ഥം ഓടിരക്ഷപ്പെടുന്നതിന്റെ സിസി ടിവി ദൃശ്യങ്ങള് പുറത്തുവന്നിരുന്നു. ഇദ്ദേഹത്തെ പിന്നീട് രക്ഷപ്പെടുത്തി. എന്നാല് മണ്ണിനടിയില് കുടുങ്ങിയ ഇയാളുടെ അമ്മയെയും ഭാര്യയെയും മകളെയും ഇനിയും കണ്ടത്താനായില്ല. ഇന്നലെയും ഇന്നുമായി പലതവണ മണ്ണ് നീക്കി അപകടസ്ഥലം പരിശോധിച്ചെങ്കിലും ഇവരെ കണ്ടെത്താനായില്ല.\nവീട് മണ്ണ് മൂടിയ നിലയിലാണ്. കനത്ത മഴ കാരണം രക്ഷാപ്രവര്‍ത്തനം നടത്താനാകാത്ത അവസ്ഥ വന്നതോടെ ഇന്ന് ഉച്ചയ്ക്ക് തിരച്ചില് നിര്‍ത്തിവെച്ചിരുന്നു. വൈകിട്ട് വീണ്ടും തിരച്ചിൽ തുടങ്ങിയെങ്കിലും ഇതുവരെ മൂന്ന് പേരെയും കണ്ടത്താൻ കഴിഞ്ഞിട്ടില്ല.\nLast Updated 10, Aug 2019, 9:22 PM IST


പേടിക്കേണ്ടതില്ല, പി.സി.ഓ.ഡി | Infoclinic - The cure for ignorance is knowledge\nMBBS കഴിഞ്ഞു ഒരു സ്വകാര്യ ആശുപത്രിയിൽ ജോലി ചെയ്യുന്ന സമയം… ഒരു ദിവസം വൈകുന്നേരം ഒ. പിയിലാണ് ഞാനാ പെൺകുട്ടിയെ കണ്ടത്. Uniform ഇടുന്ന ഏതോ കോളേജിൽ പഠിക്കുന്ന കുട്ടിയാണ്, ക്ലാസ് കഴിഞ്ഞു വരുന്ന വഴിക്ക് അമ്മയെ കൂട്ടി ആശുപത്രിയില് വന്നതാണെന്ന് തോന്നുന്നു. സാമാന്യം വണ്ണമുള്ള കുട്ടി, വയസു 20, ഡിഗ്രിക്ക് പഠിക്കുന്നു. മറ്റു രോഗത്തിന്‍റെ ക്ഷീണമോ, ലക്ഷണങ്ങളോ കാണാഞ്ഞതിനാൽ ഞാൻ ചോദിച്ചു തുടങ്ങി, എന്താണ് വിശേഷിച്ചു? കുട്ടി മറുപടിയൊന്നും പറഞ്ഞില്ല. ഞാൻ അമ്മയുടെ മുഖത്തോട്ടു നോക്കി, ‘അമ്മ മകളോട് പിറുപിറുക്കുന്നു, നീ പറ’. അപ്പോൾ മകൾ ‘അമ്മ പറ’ എന്നായി. പുറത്ത് ധാരാളം രോഗികൾ ഊഴം കാത്തിരിക്കുന്നു. ഈ ആംഗ്യ സംസാരം കുറച്ചു നേരം തുടർന്നപ്പോൾ, ഞാൻ ഇടപെട്ടു. ”നിങ്ങൾ പുറത്തുപോയി ആര് വിശേഷങ്ങൾ പറയും എന്ന് തീരുമാനിച്ചിട്ടു വരൂ. അപ്പോളേക്കും ഞാൻ അടുത്ത രോഗിയെ കാണാം. ”ശബ്ദം ഇത്തിരി കനത്തു എന്ന് തോന്നുന്നു, ഏതായാലും അമ്മ സംസാരിച്ചുതുടങ്ങി…\n“ഡോക്ടറെ ഇവള്‍ക്ക് മീശ വരുന്നുണ്ട്. ഒന്ന് രണ്ടു മാസം മുന്നേയാണ് ശ്രദ്ധിച്ചത്, ഇപ്പോള് കോളേജില് കുട്ടികളൊക്കെ ഇതും പറഞ്ഞു കളിയാക്കുന്നു. അവള്‍ക്കു വലിയ സങ്കടമുണ്ട് സാറേ, കോളേജില് പോകാന് മടിയും വന്നു തുടങ്ങി.”\nഹോര്‍മോണുകളുടെ വ്യതിയാനംകൊണ്ടാണ് പെണ്‍കുട്ടികളില് സാധാരണ രോമവളര്‍ച്ച കൂടുന്നത്. അതുകൊണ്ട് തന്നെ എന്‍റെ അടുത്ത ചോദ്യങ്ങള് ആ വഴിക്കായി. “അടുത്തിടയായി മോളുടെ വണ്ണം കൂടിയിട്ടുണ്ടോ?”\n“ഉണ്ട്, നല്ലപോലെ കൂടി. പ്ലസ്2കഴിഞ്ഞപ്പോള് ഈര്‍ക്കില് പോലെയിരുന്ന കുട്ടിയാണ്, ഇപ്പോള് ഒരു പണിയുമില്ലാതെ മുഴുവന് സമയംടി.വി കാണലും ഉറക്കവുമല്ലേ, പിന്നെ എങ്ങനെ വണ്ണംകൂടാതിരിക്കും ?” ,\n“മാസമുറയൊക്കെ കൃത്യമായി എല്ലാമാസവും വരുന്നുണ്ടോ ?”\nഉണ്ടെന്ന് അമ്മ തലയാട്ടി, ഞാന് പെണ്‍കുട്ടിയുടെ മുഖത്തേക്ക് നോക്കി, (സ്വന്തം ആരോഗ്യപ്രശ്നങ്ങള് പോലും പുറത്തു പറയാന് മടിക്കുന്ന പെണ്‍കുട്ടികള് ആണല്ലോ നമ്മുടെ നാട്ടിലെന്ന് മനസ്സില് പറഞ്ഞു), മറുപടിയൊന്നും വന്നില്ല, വീണ്ടും ഞാന് ചോദ്യം ആവര്‍ത്തിച്ചു, അവള് പിറുപിറുക്കും പോലെ പറഞ്ഞു, “കൃത്യമല്ല ഡോക്ടര്, ഇപ്പോള്2മാസമായി പീരീഡ് വന്നിട്ട്. ഏകദേശം ഒരു വര്‍ഷത്തോളമായി ഇങ്ങനെ കൃത്യമാല്ലതെയാണ് പീരീഡ് വരുന്നത്”.\n“എന്നിട്ട് നീ ഇതുവരെ എന്‍റെയടുത്തു എന്താണ് പറയാഞ്ഞത് ? “\nആര്‍ത്തവ പ്രശ്നങ്ങള്: PCOD ഉള്ള പെണ്‍കുട്ടികളില് അധികവും ആര്‍ത്തവപ്രശ്നങ്ങളുമായാണ് ആശുപത്രികളില് എത്തുക. മിക്കവരിലും ആര്‍ത്തവം തുടങ്ങിയ നാളുകള് തൊട്ടേ പീരീഡ് കൃത്യമായി ഉണ്ടാവില്ല. ചിലരില് ഒരു മാസം തൊട്ടു ആറുമാസം വരെ വ്യത്യാസത്തില് പീരിഡുകള് ഉണ്ടാവാം. ചിലരില് ആര്‍ത്തവമേ ഉണ്ടാകില്ല ഹോര്‍മോണുകളുടെ പ്രവര്‍ത്തനങ്ങളിലെ ഏറ്റകുറച്ചില് മൂലം കൃത്യസമയത്ത് ഒവുലേഷന് ഉണ്ടാവാത്തതാണ് ആര്‍ത്തവ പ്രശ്നങ്ങളുടെ കാരണം.\nവന്ധ്യത: PCOD കൊണ്ട് ബുദ്ധിമുട്ടുന്നവര് നേരിടാൻ സാധ്യതയുളള ഒരു പ്രധാന പ്രശ്നമാണ് വന്ധ്യത. പലപ്പോഴും കുട്ടികള് ഉണ്ടാവാതെ വരുമ്പോള് നടത്തുന്ന പരിശോധനകളിലാണ് വന്ധ്യതക്ക് കാരണമായി PCOD കണ്ടെത്തുക. കൃത്യമായി ഓവുലേഷന് നടക്കാത്തതതും, ഹോര്‍മോണ് വ്യതിയനവുമാണ് വന്ധ്യതക്കുള്ള കാരണങ്ങള്. പെട്ടെന്നുള്ള അബോര്‍ഷന് ഉണ്ടാവാനുള്ള സാധ്യതയും ഇവരില് കൂടുതലാണ്.\nഅമിത രോമവളര്‍ച്ച: കോളേജില് പോകുന്ന പെണ്‍കുട്ടികളുടെ ഒക്കെ മുഖത്ത് രോമം കണ്ടാല് നമ്മുടെ നാട്ടില് പിന്നെ കളിയാക്കാന് അതുമതി. PCOD ഉള്ളവര് നേരിടുന്ന ഒരു പ്രധാന സാമൂഹിക പ്രശനം ചിലപ്പോള് ഇതാകും. രോമവളര്‍ച്ചയും അതുമൂലമുള്ള കളിയാക്കലും മറ്റും മാനസിക സംഘര്‍ഷങ്ങള്‍ക്ക് വരെ കാരണമാകാം. ചിലപ്പോള് മീശക്കു പുറമേ ആണുങ്ങളിലെ പോലെയുള്ള രോമവളര്‍ച്ച മറ്റു ഭാഗങ്ങളിലും ഉണ്ടാവാം. തൊലിയിൽ എണ്ണ മെഴുക്ക്, അമിതമായ മുഖക്കുരു തുടങ്ങിയ ലക്ഷണങ്ങളും കാണാറുണ്ട്. തലമുടി കൊഴിഞ്ഞ് കഷണ്ടി കയറുന്നതും ചിലവരിൽ കാണുന്നുണ്ട്. ശബ്ദത്തിനും അതുപോലെ വ്യത്യാസം വരാം. പുരുഷ ഹോര്‍മോണ് ആയ ആൻട്രോജനുകളുടെ അളവ് കൂടുന്നതാണ് ഈ സവിശേഷതകള്‍ക്ക് കാരണം.\nഅമിതവണ്ണവും അനുബന്ധ പ്രശ്നങ്ങളും: PCOD ഉള്ള സ്ത്രീകളില് 50% എങ്കിലും ആളുകള് അമിതവണ്ണവും അനുബന്ധ പ്രശങ്ങളും നേരിടുന്നുണ്ട് എന്നാണ് പഠനങ്ങള് കാണിക്കുന്നത്. ഇത്തരക്കാരില് ഇന്‍സുലിന് ഹോര്‍മോണിനുള്ള പ്രവര്‍ത്തനം കുറവാണു. അതുകൊണ്ട് തന്നെ പ്രമേഹം, രക്താതിസമ്മര്‍ദ്ദം, മെറ്റബോളിക് സിൻഡ്രോം ഇവയുണ്ടാകാനുള്ള സാധ്യതയും കൂടുതലാണ്. ഇന്‍സുലിനോട് ശരീരത്തിനുള്ള പ്രതിരോധത്തിന്‍റെ ലക്ഷണമാണ് ഇത്തരക്കാരുടെ കഴുത്തില് കാണുന്ന അമിതമായ കറുപ്പ് നിറം. പ്രമേഹം, രക്താതിസമ്മര്‍ദ്ദം ഇവയൊക്കെ ഹൃദരോഗങ്ങള് വരാനുള്ള സാധ്യതയും കൂട്ടും.\nപ്രമേഹം, കൊളസ്ട്രോള് എന്നിവയ്ക്കുള്ള പരിശോധനകൾ\nസ്ത്രീ പുരുഷ ഹോര്‍മോണുകളുടെ അനുപാതം\nതൈറോയിഡ് ഹോര്‍മോണിന്‍റെ അളവ്\nസ്കാന്നിംഗ് പരിശോധന: ഓവറികളിലെ കുമിളകള് പോലെയുള്ള വളര്‍ച്ചയും, വലിപ്പവും നോക്കുന്നതിനും, മറ്റു മുഴകള് ഇല്ല എന്ന് ഉറപ്പാക്കാനും ഈ പരിശോധന സഹായിക്കും.\nജീവിതചര്യ ക്രമീകരണം: PCOD യെ വരുതിയിലാക്കാൻ എല്ലാവരിലും ജീവിതചര്യ മാറ്റങ്ങള് കൃത്യമായി ഉപയോഗിച്ചിരിക്കണം. മുകളില് പറഞ്ഞതുപോലെ ഇവരിലെ പല രോഗലക്ഷണങ്ങള്‍ക്കും കാരണം ഇന്‍സുലിന് ഹോര്‍മോണിനോടുള്ള ശരീരത്തിന്‍റെ പ്രതിരോധമാണ്. ശരീരഭാരം കുറക്കുന്നത് ഈ അവസ്ഥയില് മാറ്റമുണ്ടാക്കും.5% ശരീരഭാരം കുറഞ്ഞാൽ തന്നെ നല്ല രീതിയിലുള്ള മാറ്റങ്ങൾ ഉണ്ടാകും. കൂടാതെ ഇതിനായി മരുന്നുകൾ കഴിക്കുന്നുണ്ടെങ്കിൽ അവ കൂടുതൽ ഫലപ്രദമാവുകയും ചെയ്യും. ഭക്ഷണക്രമത്തില് കാതലായ മാറ്റമുണ്ടാകണം. അന്നജത്തിന്‍റെയും പൂരിതകൊഴുപ്പുകളുടെയും അളവ് കുറക്കണം. ശരീരഭാരത്തിനും അധ്വാനത്തിനും അനുസരിച്ചുള്ള കലോറി മാത്രം മതിയാകും. ഒപ്പം ചിട്ടയായ വ്യായാമവും ഉണ്ടാവണം. വ്യായാമം ഇന്‍സുലിന്‍റെ പ്രവര്‍ത്തനം കൂട്ടുകയും, പ്രമേഹം, രക്താതിസമ്മര്‍ദ്ദം, കൊളസ്ട്രോള്, അമിതവണ്ണം ഇവ നിയന്ത്രിക്കാനും സഹായിക്കും. മുതിര്‍ന്ന ഒരാള് ദിവസവും അരമണിക്കൂര് ശരീരം മുഴുവന് അധ്വാനിക്കുന്ന തരത്തിലുള്ള എയ്റോബിക്ക് വ്യായാമങ്ങള് (ഓട്ടം, നീന്തല്, സൈക്ലിംഗ്) ചെയ്തിരിക്കണം.\nമരുന്നുകള്: ഓരോ ആരോഗ്യ പ്രശനങ്ങള്‍ക്കും പ്രത്യേകതരത്തിലുള്ള മരുന്നുകളാണ് ഉപയോഗിക്കുക. ആര്‍ത്തവ പ്രശ്നങ്ങള് ഉള്ളവരില് ഹോര്‍മോണ് ഗുളികകള് നല്‍കി ആര്‍ത്തവ ചക്രം ക്രമമാക്കും. ഒവുലേഷന് ഇല്ലാത്തവരില് അതിനുള്ള മരുന്നുകള് നല്‍കും. പ്രമേഹം, രക്താതിസമ്മര്‍ദ്ദം തുടങ്ങിയവയ്ക്കും ചികിത്സ വേണ്ടിവരും. അമിത രോമവളര്‍ച്ച തടയാനും മരുന്നുകളുണ്ട്. ഒരു ഡോക്ടറുടെ സഹായത്തോടെ നിങ്ങള്‍ക്ക് അനുയോജ്യമായ ചികിത്സ തിരഞ്ഞെടുക്കാന് സാധിക്കും. PCOD ഉള്ള മിക്കവര്‍ക്കും ഡോക്ടർമാര് നല്‍കുന്ന ഒരു മരുന്നാണ് Metformin, നമ്മള് വിചാരിക്കും എന്താണ് പ്രമേഹത്തിനുള്ള ഈ മരുന്നിനു “ഈ വീട്ടില് കാര്യമെന്ന്” ? PCOD ഉള്ളവര്‍ക്ക് അനാവശ്യമായി പ്രമേഹത്തിനുള്ള മരുന്ന് നല്‍കുന്നു എന്നും, അതല്ല PCOD ക്ക് ഈ മരുന്ന് നല്‍കിയതുകൊണ്ടാണ് പ്രമേഹം വന്നതെന്നുമൊക്കെ തട്ടിവിടുന്ന വ്യാജന്‍മാരും വാട്ട്സാപ്പന്മാരുമുണ്ട്. എന്നാല് കൃത്യമായ പരീക്ഷണ നിരീക്ഷണങ്ങളുടെ അടിസ്ഥാനത്തില് മാത്രമാണ് metformin PCOD ഉള്ളവരില് ഉപയോഗിക്കുന്നത്. PCOD ഉള്ളവരില് കാണുന്ന അമിതവണ്ണം, ഇന്‍സുലിന് പ്രതിരോധം, ആര്‍ത്തവ പ്രശ്നങ്ങള്, പ്രമേഹ സാധ്യത എന്നിവയൊക്കെ കുറക്കാന് സഹായിക്കുന്ന വളരെ പ്രയോജനകരമായ, എന്നാല് വലിയ പാര്‍ശ്വഫലങ്ങള് ഇല്ലാത്ത, ചിലവു കുറഞ്ഞ മരുന്നാണ് ഇത്.\nസര്‍ജറി: മുകളില് പറഞ്ഞ ചികിത്സ രീതികള് ഫലിക്കാത്ത, കൃത്യമായ ഒവുലേഷന് ഇല്ലാത്തവരിൽ സര്‍ജറി ഉപയോഗിക്കാറുണ്ട്. താക്കോല്‍ദ്വാര മാര്‍ഗ്ഗം വഴി ഓവറികളില് ചെറിയ സുഷിരങ്ങള് സൃഷ്ടിക്കുകയാണ് ചെയ്യുന്നത്.


UUKMA News പുതിയ ഐപിഎൽ ടീമുകൾ; അദാനിയും സഞ്ജീവ് ഗോയങ്കയും രംഗത്ത് - UUKMA News പുതിയ ഐപിഎൽ ടീമുകൾ; അദാനിയും സഞ്ജീവ് ഗോയങ്കയും രംഗത്ത് - UUKMA News\nപുതിയ ഐപിഎൽ ടീമുകൾക്കായി വ്യവസായികളായ ഗൗതം അദാനിയും സഞ്ജീവ് ഗോയങ്കയും രംഗത്ത്. യഥാക്രമം അദാനി ഗ്രൂപ്പും ആർപിഎജി ഗ്രൂപ്പുമാണ് ഫ്രാഞ്ചൈസികൾക്കായി രംഗത്തെത്തിയിരിക്കുന്നത്. അഹ്മദാബാദ് കേന്ദ്രമാക്കിയുള്ള ഫ്രാഞ്ചൈക്കായാണ് അദാനി ഗ്രൂപ്പിൻ്റെ ശ്രമമെങ്കിൽ ആർപിഎസ്ജി ഗൂപ്പ് ലക്നൗ ഫ്രാഞ്ചൈസിക്കായാണ് ശ്രമിക്കുന്നത്. അദാനിക്കും ആർപിഎസ്ജിക്കുമൊപ്പം അഹമ്മദാബാദ് ആസ്ഥാനമായി പ്രവർത്തിക്കുന്ന ടൊറന്റ് ഫാർമ, ഹൈദരാബാദിൽ നിന്നുള്ള ഔർബിന്ദോ ഫാർമ തുടങ്ങിയ കമ്പനികളും ടെൻഡർ സമർപ്പിച്ചിട്ടുണ്ട്. ഇന്നലെ ആയിരുന്നു ടെൻഡർ സമർപ്പിക്കാനുള്ള അവസാന ദിവസം. രണ്ട് പുതിയ ടീമുകളാണ് അടുത്ത സീസൺ മുതൽ ഐപിഎലിൽ ഉണ്ടാവുക.


ടി 10 ക്രിക്കറ്റ് ഹങ്കാമ 2018 ജൂണ് 16ന് സ്പ്രിങ്ങ് വാലിയില്\t- ശ്രീകുമാര് ഉണ്ണിത്താന്\nന്യൂ യോര്‍ക്ക് : റോക്‌ലാന്‍ഡ് സെയിന്റ് മേരീസ് ക്രിക്കറ്റ് ടീം ഫൊക്കാനയുടെ സഹകരണത്തോടെ ജൂണ് 16 ശനിയാഴ്ച്ച ഠ 10 ക്രിക്കറ്റ് ടൂര്‍ണമെന്റ് സംഘടിപ്പിക്കുന്നു. ടി 10 ക്രിക്കറ്റ് ഹങ്കാമ 2018 എന്ന പേരില് സ്പ്രിങ് വാലി പാര്‍ക്കില് വച്ച് നടത്തുന്ന ടൂര്‍ണമെന്റിലെ വിജയികള്‍ക്ക് 1000 ഡോളറും റണ്ണര് അപ്പിന് 500 ഡോളറും കാഷ് പ്രൈസ് നല്‍കുന്നതാണ്. മാന് ഓഫ് ദി മാച്ച്, മാന് ഓഫ് ദി സീരിസ് പുരസ്കരങ്ങളും നല്‍കുന്നുണ്ട്. ജൂണ് 16 നു മഴ മൂലം കളി മുടങ്ങിയാല് 17 ഞായറാഴ്ചയാണ് പകരം കളി നടത്തുക.200 ഡോളര് ആണ് റെജിസ്‌ട്രേഷന് ഫീസ്.\nഓരോ ടീമും 10 ഓവര് വീതം കളിക്കുന്ന മത്സരത്തില് 8 കളിക്കാര് വീതമായിരിക്കും ഉണ്ടായിരിക്കുക. ടെന്നീസ് ബോള് ഉപയോഗിച്ച് കളിക്കുന്ന മത്സരത്തില് മൊത്തം 8 ടീമുകളാണ് മാറ്റുരക്കുന്നത്. ഫെഡറേഷന് ഓഫ് കേരള അസോസിയേഷന്‍സ് ഇന് നോര്‍ത്ത് അമേരിക്ക (ഫൊക്കാന) യാണ് ടൂര്‍ണമെന്റിന്റെ മുഖ്യ സ്‌പോണ്‍സര്.\nക്രിക്കറ്റിനോടുള്ള പുതുതലമുറയുടെ താല്‍പര്യം അമേരിക്കയിലും വളര്‍ത്തികൊണ്ട് വരുവാന് ഫൊക്കാന ശ്രമിക്കുകയാണ്. നമ്മുടെ യുവാക്കളുടെ അഭിരുചിക്ക് അനുസരിച്ചു കലകളെയും കളികളെയും പ്രോത്സാഹിപ്പിക്കാന് ഫൊക്കാന എന്നും ശ്രമിക്കാറുണ്ട്. യുവാക്കളുടെ ഇടയില് ക്രിക്കറ്റ്\nപ്രിയങ്കരമായ ഗെയിം ആയി മാറികൊണ്ടിരിക്കുന്നു , ചെറുതുംവലുതുമായ ക്രിക്കറ്റ് മത്സരങ്ങളള് അനുദിനം അമേരിക്കയില് വളര്‍ന്നുവരുന്നത് തന്നെ ഇതിന് തെളിവാണ്.\nവാശിയേറിയ ടൂര്ണമെന്റിലേക്ക് ഏവരെയും സ്വാഗതം ചെയ്യുന്നതായി ഭാരവാഹികള് അറിയിച്ചു.\nകുടുത്താല് വിവരങ്ങള്‍ക്ക്: അലക്‌സ് ജോര്‍ജ് :5182483613 , മനോജ് ജോണ് :9178419043,\nജോ അലക്‌സാണ്ടര് : 8453008473 , ജ്യോതിഷ് ജേക്കബ് :8456414521,\nതമ്പി ചാക്കോ :6103282950 , ഫിലിപ്പോസ് ഫിലിപ്പ് : 8456452062,ഷാജി വര്ഗീസ് :8628124371,\nപോള് കറുകപ്പള്ളില് :8455535671 , മാധവന് നായര് : 7327817355


കോട്ടയം ജില്ലാ പഞ്ചായത്ത് പ്രസിഡന്‍റ് സ്ഥാനം; അടിയന്തര യോഗം വിളിച്ച് ജോസ് കെ മാണി | jose k mani call for meeting to discuss about kottayam district panchayath\nകോട്ടയം ജില്ലാ പഞ്ചായത്ത് പ്രസിഡന്‍റ് സ്ഥാനം; അടിയന്തര യോഗം വിളിച്ച് ജോസ് കെ മാണി\nkottayam, First Published 29, Jun 2020, 11:35 AM\nജോസ് പക്ഷം ഉടൻ സ്ഥാനം രാജിവെക്കണമെന്ന നിലപാടിലാണ് കോൺഗ്രസ്. ഉന്നതാധികാര സമിതി യോഗം ഉച്ചയ്ക്ക് കോട്ടയത്ത് ചേരും.\nകോട്ടയം: കോട്ടയം ജില്ലാ പഞ്ചായത്ത് പ്രസിഡന്‍റ് സ്ഥാനത്തെ ചൊല്ലിയുള്ള തര്‍ക്കം മുറുകുന്നു. ജോസ് പക്ഷം ഉടൻ സ്ഥാനം രാജിവെക്കണമെന്ന നിലപാടിലാണ് കോൺഗ്രസ്. ഇല്ലെങ്കിൽ അവിശ്വാസപ്രമേയത്തെ പിന്തുണക്കുന്നതിനെ പറ്റിയും കോണ്‍ഗ്രസ് ആലോചിക്കുന്നുണ്ട്. അതേസമയം വിഷയം ചര്‍ച്ച ചെയ്യാന് ജോസ് കെ മാണി അടിയന്തര യോഗം വിളിച്ചു. ഉന്നതാധികാര സമിതി യോഗം ഉച്ചയ്ക്ക് കോട്ടയത്ത് ചേരും.\nപദവി മാറ്റത്തെച്ചൊല്ലിയുള്ള കേരളാ കോണ്‍ഗ്രസ് തര്‍ക്കത്തിൽ കോണ്‍ഗ്രസ് ഇന്ന് അന്തിമ തീരുമാനമെടുക്കുമെന്നാണ് വിവരം. ധാരണ പ്രകാരം ജോസ് പക്ഷം ജില്ലാ പഞ്ചായത്ത് പ്രസിഡന്‍റ് പദവി ജോസഫ് വിഭാഗത്തിന് കൈമാറണം എന്ന ഉറച്ച നിലപാടിലാണ് യുഡിഎഫ്. സ്ഥാനം വെച്ചുമാറാൻ ധാരണ ഉണ്ടെന്ന് നേതാക്കൾ പല തവണ ആവർത്തിച്ചിട്ടും ജോസ് പക്ഷം മുന്നണിയെ വെല്ലുവിളിക്കുന്നെന്നാണ് യുഡിഎഫ് നിലപാട്. മുന്നണി വ്യവസ്ഥയെ തന്നെ ചോദ്യം ചെയ്യുന്ന ജോസിന്‍റെ പരസ്യ നിലപാട് അംഗീകരിക്കാനാകില്ലെന്ന് യുഡിഎഫ് വ്യക്തമാക്കിയിട്ടുണ്ട്.\nനിലപാടിൽ മാറ്റമില്ലെങ്കിൽ കടുത്ത നിലപാട് സ്വീകരിക്കാനാണ് തീരുമാനം. ജില്ലാ പഞ്ചായത്തിൽ രാജിയില്ലെങ്കിൽ അവിശ്വാസം അല്ലെങ്കിൽ ജോസ് പക്ഷത്തിനെതിരെ പരസ്യ നിലപാട് എടുക്കും. മുന്നണി തീരുമാനം അംഗീകരിക്കാതെ ജോസ് പക്ഷം നടത്തുന്ന നീക്കം അംഗീകരിക്കേണ്ടെന്നാണ് ലീഗീന്‍റെയും മറ്റ് ഘടകക്ഷികളുടേയും അഭിപ്രായം.\nLast Updated 29, Jun 2020, 11:45 AM


ബംഗളൂരു(19-05-2018): കർണാടകത്തിൽ കോൺഗ്രസ്-ജെ.ഡി.(എസ്) സഖ്യം അധികാരത്തിലേക്ക്. മുഖ്യമന്ത്രിയായി എച്ച്.ഡി കുമാരസ്വാമി തിങ്കളാഴ്ച സത്യപ്രതിജ്ഞ ചെയ്യും. സത്യപ്രതിജ്ഞ ചെയ്തു അധികാരമേറ്റെടുക്കുന്നതമായി ബന്ധപ്പെട്ട് കുമാരസ്വാമി രാജ്ഭവനിലെത്തി ഗവർണർ വാജുഭായ് വാലയുമായി കൂടിക്കാഴ്ച നടത്തി.\nഉപമുഖ്യമന്ത്രിയായി കോൺഗ്രസിന്റെ ജി.പരമേശ്വരയും അന്ന് തന്നെ സത്യപ്രതിജ്ഞ ചെയ്യുമെന്നാണ് അറിയാൻ കഴിയുന്നത്. ഡി.കെ.ശിവകുമാറിനെ കെ.പി.സി.സി പ്രസിഡെൻറ്റ് ആയേക്കുമെന്നും സൂചനകളുണ്ട്. ചൊവ്വാഴ്ചയായിരിക്കും സഖ്യം നിയമസഭയിൽ ഭൂരിപക്ഷം തെളിയിക്കുക.\nകുമാരസ്വാമി മുഖ്യമന്ത്രിയായി സത്യപ്രതിജ്ഞ ചെയ്യുമെന്ന വാർത്തകൾ വന്നതിനു തൊട്ടു പിറകെ ബി.എസ്.യെദ്യൂരപ്പ എച്ച്.ഡി ദേവഗൗഡയെയും കോൺഗ്രസ് നേതാക്കളെയും നേരിട്ട് ആശംസകൾ അറിയിച്ചു.


ഭൂനികുതി അടക്കമുള്ള കാര്യങ്ങളില് മാറ്റം വരണം; ഭൂനികുതി അടക്കമുള്ള കാര്യങ്ങളില് മാറ്റം വരണം - Expose Kerala\nഭൂനികുതി അടക്കമുള്ള കാര്യങ്ങളില് മാറ്റം വരണം; ഭൂനികുതി അടക്കമുള്ള കാര്യങ്ങളില് മാറ്റം വരണം\nഭൂനികുതി അടക്കമുള്ള കാര്യങ്ങളില് മാറ്റം വരണമെന്ന് ധനമന്ത്രി തോമസ് ഐസക്ക്. 50 വര്‍ഷം മുമ്പുള്ള ഭൂനികുതിയാണ് ഇപ്പോഴുമുള്ളത്. നികുതി പിരിക്കാന് ചെലവാകുന്നതിന്റെ നാലില് ഒന്നുപോലും ഇപ്പോള് ലഭിക്കുന്നില്ല.\nഅതിനാല് ഇതുള്‍പ്പെടെയുള്ള സേവന നിരക്കുകളില് മാറ്റമുണ്ടാകണമെന്നും അദ്ദേഹം പറഞ്ഞു. ഇക്കാര്യങ്ങള് ബജറ്റില് പരിഗണിക്കും. ഇക്കാര്യത്തില് സമവായമുണ്ടാകേണ്ടതുണ്ടെന്നും ഐസക്ക് പറഞ്ഞു.\nമിസോറാം ലോട്ടറി അനുവദിക്കില്ലെന്നും അദ്ദേഹം കൂട്ടിച്ചേര്‍ത്തു. ഏതെല്ലാം മാര്‍ഗങ്ങളിലൂടെ ഇതിനെ തടയാന് സാധിക്കുമോ ആ മാര്‍ഗങ്ങളെല്ലാം പ്രയോഗിക്കും. മിസോറാം ലോട്ടറിയുടെ വരവിനു കാരണം ചില ഏജന്റുമാരാണ്. അത്തരം ഏജന്റുമാര്‍ക്ക് കേരളാ ഭാഗ്യക്കുറിയില് സ്ഥാനമുണ്ടാവില്ലെന്നും അദ്ദേഹം പറഞ്ഞു.


സാന്റാന ഇനി ഹൈദരബാദ് എഫ് സിയിൽ | Fanport | Indian Super League News Malayalam\nWednesday, Oct 28, 2020 06:06 AM\nHome Football Indian Super League സാന്റാന ഇനി ഹൈദരബാദ് എഫ് സിയിൽ\nSeptember 17, 2020 - 6:50 PM\nഒഡീഷയുടെ മുൻ സ്ട്രൈക്കർ ആയിരുന്ന അരിദന സാന്റാന ഇനി ഹൈദരബാദ് എഫ് സിയിൽ കളിക്കും. കഴിഞ്ഞ സീസണിൽ പരികേറ്റത് കൊണ്ട് പകുതിക്ക് വെച്ച് സീസൺ വിടേണ്ടി വന്ന താരമാണ് സാന്റാന. ബെംഗളൂരു എഫ് സിക്ക് എതിരായ മത്സരത്തിൽ ആയിരുന്നു സാന്റാനയ്ക്ക് പരിക്കേറ്റത്. കഴിഞ്ഞ സീസണിൽ ഒഡീഷയ്ക്കായി ഗോളടിച്ചു കൂട്ടിയ താരമാണ് സാന്റാന.\n14 മത്സരങ്ങൾ കളിച്ച സാന്റാന9ഗോളുകൾ നേടിയിരുന്നു. ഒപ്പം രണ്ട് അസിസ്റ്റും താരം സംഭാവന നൽകിയിരുന്നു. ഇപ്പോൾ ഹൈദരബാദിൽ ഒരു വർഷത്തെ കരാറിൽ ആണ് സാന്റാന ഹൈദരബാദിൽ എത്തുന്നത്. കൾചറൽ ലൊയെൻസ എന്ന ക്ലബിൽ നിന്ന് ലോണടിസ്ഥാനത്തിൽ ആയിരുന്നു സാന്റാന നേരത്തെ ഒഡീഷയിൽ കളിച്ചിരുന്നത്. ഹൈദരബാദ് എന്നാൽ സ്ഥിരകരാറിലാണ് താരത്തെ സൈൻ ചെയ്തത്. മുമ്പ് തായ്ലാന്റിലെ ബാങ്കോങ് ഗ്ലാസ് എഫ് സിയിൽ കളിച്ചിട്ടുള്ള സന്താനെ അവിടെ 16 മത്സരങ്ങളിൽ നിന്ന്9ഗോളുകൾ നേടിയിരുന്നു. സ്പാനിഷ് ക്ലബായ ടെനെരിഫെയിലും കളിച്ചിട്ടുണ്ട്.\nPrevious articleമൊഹമ്മദൻസ് പരിശീലനം തുടങ്ങി, സ്ക്വാഡ് പ്രഖ്യാപിച്ചു\nNext articleക്വാറന്റീന് നിയമങ്ങളില് ഇളവ് നല്‍കി ശ്രീലങ്ക, ബംഗ്ലാദേശുമായുള്ള പരമ്പര സാധ്യം


പ്രളയത്തിൽ തകർന്ന കാക്കേരി പാലത്തിന് ഭരണാനുമതിയായി – Times Kerala\nപ്രളയത്തിൽ തകർന്ന കാക്കേരി പാലത്തിന് ഭരണാനുമതിയായി\nBy Diya Anil On Sep 15, 2020\nകോഴിക്കോട്; കാക്കേരി പാലം നിര്‍മ്മാണത്തിന് 4.6 കോടി രൂപയുടെ ഭരണാനുമതി ലഭ്യമാക്കിയതായി പി.ടി.എ റഹീം എം.എല്.എ അറിയിച്ചു.കുന്ദമംഗലം ഗ്രാമപഞ്ചായത്തിനെ ചാത്തമംഗലം ഗ്രാമപഞ്ചായത്തുമായി ബന്ധിപ്പിക്കുന്ന കാക്കേരിയില് വാഹനങ്ങള്‍ക്ക് കടന്നുപോവാന് പറ്റാത്ത ഒരു നടപ്പാലമായിരുന്നു ഉണ്ടായിരുന്നത്. 2018 ലെ പ്രളയത്തില് ഒലിച്ചുപോയതോടെ രണ്ട് പ്രദേശങ്ങൾ തമ്മിലുള്ള ബന്ധം പൂര്‍ണ്ണമായും അറ്റുപോയിരുന്നു.\nകോവിഡ് വ്യാപനം ;കോവിഡ് രോഗികളുടെ എണ്ണം ഇരട്ടിക്കാന് എടുക്കുന്ന…\nപാലം നിര്‍മ്മാണത്തിന് 2019-20 വർഷത്തെ സംസ്ഥാന ബഡ്ജറ്റില് തുക വകയിരുത്തിയിരുന്നു. തുടര്‍ന്ന് വിശദമായ എസ്റ്റിമേറ്റും രൂപരേഖയും സര്‍ക്കാരില് സമര്‍പ്പിച്ചതിനെതുടര്‍ന്നാണ് ഇപ്പോള് പാലത്തിന് ഭരണാനുമതി ലഭ്യമാക്കിയിട്ടുള്ളത്.\nസാങ്കേതികാനുമതി ഉള്‍പ്പെടെയുള്ള കാര്യങ്ങള് പൂര്‍ത്തീകരിച്ച് പ്രവൃത്തി ടെണ്ടര് ചെയ്യാന് നടപടികള് സ്വീകരിക്കുന്നതിന് പാലങ്ങള് വിഭാഗം എക്സി. എഞ്ചിനീയര്‍ക്ക് നിര്‍ദ്ദേശം നല്‍കിയതായി എം.എല്.എ പറഞ്ഞു.\nസ്റ്റാര്‍ട്ടപ്പ് സംരംഭകര്‍ക്ക് നിക്ഷേപങ്ങള് ആകര്‍ഷിക്കാന് വെര്‍ച്വല് ഇന്‍വസ്റ്റര് കഫെ\nവിദേശികളുടെ വീസ കാലാവധി നീട്ടി നൽകില്ല; പുതുക്കിയില്ലെങ്കിൽ പിഴ ഈടാക്കുമെന്ന് കുവൈറ്റ്


മന്ത്രിപദവിയില് കൃത്യം ഏഴര മാസം; ആരോപണങ്ങള് വിട്ടൊഴിയാതെ ചാണ്ടി - India News 24\nമന്ത്രിപദവിയില് കൃത്യം ഏഴര മാസം; ആരോപണങ്ങള് വിട്ടൊഴിയാതെ ചാണ്ടി\nകുട്ടനാട് നിയോജക മണ്ഡലം എം എല് എ ആയ തോമസ് ചാണ്ടി മന്ത്രിപദവിയിലിരുന്നത് ഏഴ് മാസവും 15 ദിവസവും മാത്രം. കഴിഞ്ഞ ഏപ്രില് ഒന്നിനാണ് സത്യപ്രതിജ്ഞ ചെയ്ത് അധികാരമേറ്റത്. നവംബര് പതിനഞ്ചിന് ഉച്ചയോടെ രാജിവെക്കുകയും ചെയ്തിരിക്കുന്നു. നിയമസഭയില് ഇടതു മുന്നണിയുടെ ഭാഗമായ നാഷണലിസ്റ്റ് കോണ്‍ഗ്രസ് പാര്‍ട്ടി(എന്‍സിപി)ക്ക് രണ്ട് പ്രതിനിധികള് മാത്രമാണുള്ളത്. തോമസ് ചാണ്ടിയും എ കെ ശശീന്ദ്രനും. ഫോണ് കെണിയില് കുടുങ്ങിയ ശശീന്ദ്രന് രാജിവെച്ചൊഴിയേണ്ടിവന്നതോടെയാണ് തോമസ് ചാണ്ടി മന്ത്രിയായത്.\nമന്ത്രിപദവിയിലെത്തി പത്ത് ദിവസം തികയുമ്പോഴേക്കും തോമസ് ചാണ്ടിയുടെ മേല് വിവാദങ്ങളും ഉയര്‍ന്നു തുടങ്ങി. എം പി ഫണ്ടില് നിന്നും ലക്ഷങ്ങള് കൈക്കലാക്കി റോഡ് നിര്‍മ്മിച്ചതാണ് ആദ്യ സംഭവം. ഏക്കറുകണക്കിന് നെല്‍പ്പാടം നികത്തിയാണ് റോഡ് ടാര് ചെയ്തതെന്ന് ആരോപണമുയര്‍ന്നു. പി ജെ കുര്യന്, കെ ഇ ഇസ്മായില് എന്നീ എം പിമാരുടെ ഫണ്ടില് നിന്നാണ് തുക ചിലവഴിച്ചത്. നിലംനികത്തിയത് കൂടാതെ റോഡ് നിര്‍മ്മാണത്തിനായി ടെണ്ടര് ക്ഷണിച്ചില്ലെന്നും വാര്‍ത്തകള് പുറത്തുവന്നു. ലേക്ക് പാലസ് റിസോര്‍ട്ടിന് വേണ്ടി നിലംനികത്തിയതിനൊപ്പം കായല് കയ്യേറിയ വാര്‍ത്തകളും വരാന് തുടങ്ങി. ദേശീയ ജലപാതയുടെ ഭാഗമായി പുന്നമടക്കായലില് രണ്ട് വര്‍ഷമായി ഡ്രഡ്ജ് ചെയ്ത മണ്ണ് നീക്കം ചെയ്യാതെ കായലോരത്ത് കൂട്ടിയിട്ട് നികത്തിയെടുക്കുകയായിരുന്നു. ഇതിനായി ഒരു സംഘം ഉദ്യോഗസ്ഥരും കൂട്ടു നിന്നതായും വിവരങ്ങള് വെളിവായി.\nകായല് നികത്തലിന്റെ വിവരങ്ങള് വരുന്നതിനിടെയാണ് കര്‍ഷകര്‍ക്കായി സര്‍ക്കാര് പതിച്ചുനല്‍കിയ ഏക്കറുകണക്കിന് കൃഷിഭൂമി ചാണ്ടിയും മകനും ചേര്‍ന്ന് വാങ്ങിക്കൂട്ടി അനധികൃതമായി മണ്ണിട്ട് നികത്തിയ സംഭവം പുറത്തുവരുന്നത്. ഇതേ ചൊല്ലി തോമസ് ചാണ്ടിയുട പാര്‍ട്ടിയായ എന് സി പിയില് നിന്നടക്കം ചാണ്ടിക്കെതിരെ അഭിപ്രായങ്ങളുയര്‍ന്നു. മന്ത്രിപദവിയില് നാലരമാസം തികയുമ്പോഴായിരുന്നു ഈ സംഭവ വികാസങ്ങള് നടന്നുകൊണ്ടിരുന്നത്.\nസംഭവം നിയമസഭയില് ചര്‍ച്ചയായതോടെ ചാണ്ടി പ്രതിപക്ഷത്തെ ഒന്നടങ്കം വെല്ലുവിളിക്കുകയായി. അവിടെ വന്ന് ഭൂമിയെല്ലാം സന്ദര്‍ശിച്ച് ജില്ലാ കളക്ടറോ, ആര്‍ഡിഒയോ, തഹസില്‍ദാറോ, വില്ലേജ് ഓഫീസറോ ഒക്കെ കണ്ടിട്ട്, ഒരു സെന്റ് ഭൂമി താന് കയ്യേറുകയോ നിയമവിരുദ്ധമായി എന്തെങ്കിലും ചെയ്യുകയോ ചെയ്തിട്ടുണ്ടെങ്കില് മന്ത്രി സ്ഥാനമല്ല എം എല് എ പദവിയില് നിന്നു തന്നെ രാജിവെച്ച് പുറത്തുപോകാം എന്ന് പ്രഖ്യാപിച്ചു.\nഈ സംഭവവികാസങ്ങള്‍ക്കു പിന്നാലെ\nതോമസ് ചാണ്ടിയുടെ വീടിന്റെ തൊട്ടടുത്തുള്ള മാത്തൂര് ദേവസ്വത്തിന്റെ 34 ഏക്കര് കൃഷിനിലം മന്ത്രി കൈവശപ്പെടുത്തിയെന്ന ഭൂമി തട്ടിപ്പ് ആരോപണം ഉയര്‍ന്നത്. തോമസ് ചാണ്ടിക്കും പി വി അന്‍വറിനുമെതിരെ അന്വേഷണം ആവശ്യപ്പെട്ട് മുഖ്യമന്ത്രിക്ക് വിഎസിന്റെ കത്ത്. റവന്യൂ മന്ത്രി ഇ ചന്ദ്രശേഖരന് ആലപ്പുഴ ജില്ലാ കളക്ടറോട് റിപ്പോര്‍ട്ട് ആവശ്യപ്പെട്ടു.\nസെപ്തംബറില് ആലപ്പുഴ ജില്ലാകളക്ടറുടെ ഇടക്കാല റിപ്പോര്‍ട്ട് നല്‍കി. നഗരസഭയില് നിന്ന് ഫയലുകള് മുക്കിയ നാല് ഉദ്യോഗസ്ഥറെ സസ്‌പെന്‍ഡ് ചെയ്യാനായിരുന്നു തീരുമാനം. കൂടാതെ റിസോര്‍ട്ടിനുള്ള നികുതി ഇളവ് പിന്‍വലിക്കുകയും ചെയ്തു. ഇതേ തുടര്‍ന്ന് മാത്തൂര് ദേവസ്വത്തിന്റെ ഭൂമി കൈവശപ്പെടുത്തിയെന്ന പരാതിയില് ലാന്റ് ബോര്‍ഡ് സെക്രട്ടറിയോട് അന്വേഷിക്കാന് റവന്യൂ മന്ത്രി നിര്‍ദ്ദേശം നല്‍കി. കൂടാതെ കളക്ടറോട് സമഗ്ര റിപ്പോര്‍ട്ട് സമര്‍പ്പിക്കുവാനും മന്ത്രി ഇ ചന്ദ്രശേഖരന് ആവശ്യപ്പെട്ടു.\nഒക്ടോബര് ഏഴിന് മാര്‍ത്താണ്ടം കായല് കയ്യേറിയെന്നാരോപിച്ച് ഹൈക്കോടതിയില് ഹര്‍ജി സമര്‍പ്പിക്കപ്പെട്ടു. ഇതേ തുടര്‍ന്ന് മാര്‍ത്താണ്ഡം കായല് കയ്യേറ്റത്തില് സര്‍ക്കാര് 10 ദിവസത്തിനുള്ളില് വിശദീകരണം നല്‍കണമെന്ന് ഹൈക്കോടതി ആവശ്യപ്പെട്ടു. ഈ സമയം ചാണ്ടി കായല് ഡ്രഡ്ജ് ചെയ്ത മണ്ണ് നീക്കം ചെയ്യണമെന്ന് അപേക്ഷിച്ചുകൊണ്ട് ആലപ്പുഴ ജില്ലാ കളക്ടറുടെ അടുത്തെത്തി. ഇതേസമയം തന്നെയാണ് തോമസ് ചാണ്ടിയുടെ ലേക് പാലസ് റിസോര്‍ട്ടിന്റെ ഫയലുകള് ആലപ്പുഴ നഗരസഭയില് നിന്ന് കാണാതായ സംഭവത്തില് പോലീസ് കേസ് രജിസ്റ്റര് ചെയ്ത് അന്വേഷണം ആരംഭിച്ചതും.\nഒടുവില് ഒക്ടോബര് 22ന് ചാണ്ടിയുടെ നിയമലംഘനങ്ങള് അക്കമിട്ട് നിരത്തിക്കൊണ്ട് ആലപ്പുഴ ജില്ലാ കളക്ടര് ടി വി അനുപമയുടെ റിപ്പോര്‍ട്ട് റെവന്യു വകുപ്പിന് കൈമാറി. കളക്ടറുടെ റിപ്പോര്‍ട്ടിന്റെ അടിസ്ഥാനത്തില് നടപടിയെടുക്കരുതെന്നാവശ്യപ്പെട്ട് റെവന്യു സെക്രട്ടറിക്ക് തോമസ് ചാണ്ടി കത്ത് നല്‍കിയെങ്കിലും നിയമനടപടി വേണമെന്ന് വകുപ്പ് മന്ത്രി ഇ ചന്ദ്രശേഖരന് നിലപാടെടുത്തു. ആവശ്യം മുഖ്യമന്ത്രി പിണറായി വിജയനെ രേഖാമൂലം അറിയിച്ചു.\nഒക്ടോബര് അവസാനത്തോടെ ആലപ്പുഴയിലെത്തിയ സി പി ഐ സംസ്ഥാന സെക്രട്ടറി കാനം രാജേന്ദ്രന് നയിച്ച ജനജാഗ്രതയാത്രയില് തോമസ് ചാണ്ടിയുടെ വെല്ലുവിളി ഉയര്‍ന്നു. കായല് ഇനിയും നികത്തുമെന്നും തനിക്കെതിരെ ഒരു ചെറുവിരല് അനക്കാന് പോലും ഒരന്വേഷണ സംഘത്തിനുമാകില്ലെന്നും ചാണ്ടി പ്രസംഗിച്ചു. മന്ത്രി പദവിയില് ചാണ്ടി ഏഴ് മാസം പൂര്‍ത്തിയാക്കിയ വേളയിലായിരുന്നു ഈ പ്രസംഗം. പ്രസംഗത്തില് മുഖ്യമന്ത്രിക്ക് അതൃപ്തി ഉയര്‍ന്നു.\nഅടുത്ത ദിവസം ചാണ്ടിക്കെതിരെ കോട്ടയം വിജിലന്‍സ് കോടതി ത്വരിതാന്വേഷണത്തിന് ഉത്തരവിടുകയും ചെയ്തു. നവംബര് എട്ടിന് ഹൈക്കോടതിയില് കായല് കയ്യേറ്റത്തിനെതിരെ സമര്‍പ്പിക്കപ്പെട്ട ഹര്‍ജിയില് കോടതി വിമര്‍ശനങ്ങളുന്നയിച്ചു. മന്ത്രിക്ക് പ്രത്യേക പരിഗണനയുണ്ടോയെന്ന് ആരാഞ്ഞ ഡിവിഷന് ബെഞ്ച് പാവപ്പെട്ടവനാണ് കയ്യേറിയതെങ്കില് ബുള്‍ഡോസര് ഉപയോഗിച്ച് ഒഴിപ്പിക്കില്ലേയെന്നും ചോദിച്ചു.\nതൊട്ടടുത്ത ദിവസം മന്ത്രി തോമസ് ചാണ്ടി ആലപ്പുഴ ജില്ലാ കളക്ടറുടെ കയ്യേറ്റം സംബന്ധിച്ച റിപ്പോര്‍ട്ട് റദ്ദാക്കണമെന്നാവശ്യപ്പെട്ട് ഹൈക്കോടതിയെ സമീപിച്ചു. നവംബര് 14ന് ഹര്‍ജി പരിഗണിച്ച ഹൈക്കോടതി തോമസ് ചാണ്ടിക്കെതിരെ രൂക്ഷ വിമര്‍ശനം ഉന്നയിച്ചു. മന്ത്രി സര്‍ക്കാരിനെതിരെ ഹര്‍ജി നല്‍കിയത് തെറ്റെന്നും, നിഷ്‌ക്കളങ്കനെങ്കില് കളക്ടറുടെ മുന്നില് തെളിയിക്കുകയാണ് വേണ്ടതെന്നും പറഞ്ഞുകൊണ്ട് ചാണ്ടിയുടെ ഹര്‍ജി കോടതി തള്ളി. മന്ത്രിയെ അയോഗ്യനാക്കേണ്ട സമയമെന്നും കോടതി നിരീക്ഷിച്ചു.\nഇന്ന് നവംബര് 15, മന്ത്രി പദവിയില് തോമസ് ചാണ്ടി കൃത്യം ഏഴരമാസം പൂര്‍ത്തിയാക്കിയ ദിവസം. മന്ത്രിസഭായോഗത്തിന് മുമ്പ് ക്ലിഫ് ഹൗസില് മുഖ്യമന്ത്രിയുമായി കൂടിക്കാഴ്ച്ച നടത്തി. തുടര്‍ന്ന് മന്ത്രിസഭായോഗത്തില് പങ്കെടുത്ത ശേഷം എന് സി പി സംസ്ഥാന നേതൃത്വവുമായുള്ള യോഗത്തില് രാജിവെക്കാന് താരുമാനമായി. രാജിക്കത്ത് എന് സി പി നേതാവ് ടി പി പീതാംബരന് മാസ്റ്ററുകടെ പക്കല് നല്‍കി മുഖ്യമന്ത്രിക്ക് കൊടുത്തയച്ചു. മന്ത്രി പദവിയില് നിന്നും ഒഴിയാന് തീരുമാനിച്ച ശേഷവും മന്ത്രിയുടെ ഔദ്യോഗിക വാഹനത്തില് എറണാകുളം വരെ യാത്ര ചെയ്ത് വിവാദങ്ങള്‍ക്കും ആരോപണങ്ങള്‍ക്കും അവസാനമില്ലാതെ തോമസ് ചാണ്ടി തുടരുന്നു.


Saturday Tips never buy these things on saturday and know about dos donts of Saturday l Saturday Tips: ഇരുമ്പ് മാത്രമല്ല ഈ സാധനങ്ങളും നിങ്ങൾ ശനിയാഴ്ച വാങ്ങരുത്, വൻ ദുരന്തം സംഭവിച്ചേക്കാം | News in Malayalam\nSaturday Tips: ശനിയാഴ്ച (Saturday) ചില ജോലികൾ ചെയ്യുന്നതും ചില സാധനങ്ങൾ വാങ്ങുന്നതും ഒഴിവാക്കണം. ഇതിൽ ഇരുമ്പിന് പുറമേ വേറെയും സാധനങ്ങൾ ഉണ്ട് അത് ശനിയുമായി ബന്ധപ്പെട്ടിരിക്കുന്നു.\nWritten by - Ajitha Kumari | Last Updated : Oct 16, 2021, 05:20 PM IST\nശനിയാഴ്ച ഈ കാര്യങ്ങൾ മനസ്സിൽ വയ്ക്കുക\nശനിയുമായി ബന്ധപ്പെട്ട കാര്യങ്ങൾ വാങ്ങരുത്\nവലിയ ദുരന്തം വരാം\nSaturday Remedies: ശനിയാഴ്ച ഇക്കാര്യങ്ങൾ അറിയാതെ പോലും ചെയ്യരുത്, ദോഷമാകും\nSaturday Pooja: ശനിയാഴ്ച ശാസ്താവിനെ ഭജിക്കാം മുടങ്ങാതെ\nSaturday Tips: ശനിയാഴ്ച ദിവസം ശനിദേവിന് (Shani Dev) സമർപ്പിച്ചിരിക്കുന്നു. ശനിദേവനെ ഒരു ക്രൂരനായ ദൈവമായി കണക്കാക്കപ്പെടുന്നു. അതിനാൽ ശനിയാഴ്ച അക്കാര്യങ്ങൾ ചെയ്യരുത്. അത് ശനി ദേവിനെ മുഷിപ്പിക്കും.\nമറുവശത്ത് കുണ്ടലിയിൽ ശനിയുടെ സ്ഥാനം നല്ലതല്ലാത്ത ആളുകൾ വളരെ ശ്രദ്ധാലുക്കളായിരിക്കണം. ജ്യോതിഷത്തിൽ ശനിയാഴ്ച ചില ജോലികൾ ചെയ്യുന്നത് നിരോധിച്ചിരിക്കുന്നു. ഇതിൽ ഇരുമ്പ് വാങ്ങാതിരിക്കുക എന്നതാണ് പ്രധാന കാര്യം. എന്നാൽ ഇരുമ്പിന് പുറമേ ശനിയുമായി ബന്ധപ്പെട്ട നിരവധി കാര്യങ്ങൾ ഉണ്ട് അവയും ശനിയാഴ്ച വാങ്ങാൻ പാടില്ല.\nശനിയാഴ്ച ഇവ വാങ്ങരുത് (Do not buy these things on Saturday)\n>> ശനിയാഴ്ച ശനിയുമായി ബന്ധപ്പെട്ട കാര്യങ്ങൾ വാങ്ങുന്നത് സാമ്പത്തിക പ്രതിസന്ധിയോ ജീവിതത്തിലെ മറ്റ് പ്രശ്നങ്ങളോ കൊണ്ടുവരും. ഈ ദിവസം ശനിയുമായി ബന്ധപ്പെട്ട കാര്യങ്ങൾ ദാനം ചെയ്യുന്നത് വളരെ നല്ലതാണ്. പക്ഷേ ഈ സാധനങ്ങൾ നിങ്ങൾ ശനിയാഴ്ചയ്ക്ക് മുൻപ് വാങ്ങി വയ്ക്കണം.\n>> ശനിയാഴ്ച എണ്ണ വാങ്ങാൻ പാടില്ല. അബദ്ധത്തിൽ പോലും കടുക് എണ്ണ വാങ്ങരുത് അല്ലാത്തപക്ഷം ജീവിതത്തിൽ വലിയ പ്രതിസന്ധി ഉണ്ടായേക്കാം.\n>> ഉപ്പും കറുത്ത എള്ളും ശനിയാഴ്ച വാങ്ങാൻ പാടില്ല.\n>> ശനിയാഴ്ചകളിൽ കറുത്ത വസ്ത്രങ്ങൾ ധരിക്കാമെങ്കിലും കറുത്ത വസ്ത്രങ്ങൾ വാങ്ങാൻ പാടില്ല. കറുത്ത നിറം ധരിക്കുന്നതും ഒഴിവാക്കണം.\n>> ശനിയ്ക്ക് ചൂലുമായി ബന്ധമുണ്ട്. അതിനാൽ ശനിയാഴ്ച ചൂൽ വാങ്ങരുത്. ബുധനാഴ്ച ചൂൽ വാങ്ങാൻ നല്ല ദിവസമാണ്.\n>> ശനിയാഴ്ച ഒരിക്കലും കത്രിക വാങ്ങരുത്. ഇത് ബന്ധങ്ങളെയും സാമ്പത്തിക അവസ്ഥയേയും വരെ മോശമായി ബാധിക്കുന്നു.\nSaturday TipsSaturday BenefitsShani DevMustard Oilblack dress


parvathy – CinemaDaddy\nHome»Posts Tagged "parvathy"\nമമ്മൂട്ടിയും പാർവതി തിരുവോത്തും ആദ്യമായി ഒന്നിക്കുന്ന ‘പുഴു’ സിനിമയുടെ ഫസ്റ്റ് ലുക്ക് പോസ്റ്റർ പുറത്ത്. നവാഗതയായ രഥീനയുടെ ആദ്യ സംവിധാന സംരംഭമാണ് പുഴു. ചിത്രത്തിന്റെ ഫസ്റ്റ് ലുക്ക്…\nഅന്ന് തബ്‌ലിഗ് ജമാഅത്തിനെ വിമര്‍ശിച്ചു, ഇപ്പോള് കോവിഡിനിടെ കുംഭ മേള നടത്തുന്നതില് ആര്‍ക്കും പരാതിയില്ല; പാര്‍വതി\nBy Webdesk April 15, 2021 0\nരാജ്യത്ത് കോവിഡിന്റെ രണ്ടാം തരംഗം ഉണ്ടായിരിക്കുന്നതിനിടെ ഹരിദ്വാറിലെ മഹാ കുംഭമേള വലിയ ചര്‍ച്ചയാകുന്നു. നടി പാര്‍വതി തിരുവോത്തും ഇതിനെതിരെ പ്രതികരിച്ചിരിക്കുകയാണ്. തബ്‌ലിഗ് ജമാഅത്തിനെതിരെ വിമര്‍ശനവുമായി രംഗത്തുവന്നവര്‍ക്ക് കോവിഡ്…\nടോപ്‌ലെസ് ഫോട്ടോഷൂട്ടുമായി പാർവ്വതി; ചിത്രങ്ങൾ സോഷ്യൽ മീഡിയയിൽ ഹിറ്റ്\nBy Webdesk November 7, 2020 0\nഏതുകാര്യത്തിലും തന്റേതായ നിലപാടുകൾ വ്യക്തമാക്കുന്നതിൽ മുൻപന്തിയിൽ നിൽക്കുന്ന താരമാണ് പാർവ്വതി തിരുവോത്ത്. ഇപ്പോൾ താരത്തിന്റെ പുതിയ ടോപ്പ് ലെസ്സ് ഫോട്ടോഷൂട്ട് ചിത്രങ്ങൾ സോഷ്യൽ മീഡിയയിൽ വൈറലാകുകയാണ്. ഡബ്‌ള്യൂ.…\nസ്റ്റൈലിഷ് ലുക്കിൽ ടോപ്പ്ലെസ്സ് ചിത്രങ്ങൾ പങ്കു വെച്ച് പാർവ്വതി; ചിത്രങ്ങൾ കാണാം\nBy Webdesk November 2, 2020 0\n“നാണമില്ലാത്ത, വിഡ്ഢിയായ ഇടവേള ബാബുവിനെ കാണു” ഇടവേള ബാബുവിനെതിരെ രൂക്ഷമായ ഭാഷയിൽ പ്രതികരിച്ച് പാർവ്വതി\nBy Webdesk October 12, 2020 0\n2008 ല് പുറത്തിറങ്ങിയ ട്വന്റി 20 എന്ന ചിത്രം മലയാളത്തിലെ ഒട്ടുമിക്ക സൂപ്പർതാരങ്ങളെയും ഒരുമിപ്പിക്കുന്ന ഒന്നായിരുന്നു. തങ്ങളുടെ സംഘടനയിലെ മുതിര്‍ന്ന അംഗങ്ങള്‍ക്കായുള്ള പെന്‍ഷന് തുക കണ്ടെത്താനായി താരസംഘടനയായ…\nBy Webdesk September 20, 2020 0\nനടി ആക്രമിക്കപ്പെട്ട കേസിൽ സിദ്ദിക്കും ഭാമയും കൂറുമാറിയതിൽ പ്രതികരിച്ചുകൊണ്ട് രേവതി, രമ്യ നമ്പീശൻ, റിമ കല്ലിങ്കൽ എന്നിവർ ഫേസ്ബുക്ക് പോസ്റ്റ് ഇട്ടിരുന്നു. ഇപ്പോൾ നടിയായ പാർവതി തിരുവോത്തും…\nഇത്തരമൊരു ബോൾഡ് ഫോട്ടോഷൂട്ട് ഇതാദ്യം !! വ്യത്യസ്ത ഫോട്ടോഷൂട്ടുമായി പ്രിയനടി പാർവതി [PHOTOS]\nBy Webdesk September 6, 2020 0\nഏതുകാര്യത്തിലും തന്റേതായ നിലപാടുകൾ വ്യക്തമാക്കുന്നതിൽ മുൻപന്തിയിൽ നിൽക്കുന്ന താരമാണ് പാർവ്വതി തിരുവോത്ത്. ഇപ്പോൾ താരത്തിന്റെ പുതിയ ഫോട്ടോഷൂട്ട് ചിത്രങ്ങൾ സോഷ്യൽ മീഡിയയിൽ വൈറലാകുകയാണ്. ഡബ്‌ള്യൂ. സി.സിയുടെ രൂപീകരണത്തിന്…\nആ പ്രമുഖ നടൻ ലൊക്കേഷനിൽ കാണിച്ച കോപ്രാട്ടിത്തരത്തിന്റെ ഒരംശം പോലും വരില്ല ഇതൊന്നും !! പാർവതി തിരുവോത്ത് !!\nBy Webdesk August 21, 2020 0\nപാർവതി തിരുവോത്ത് എന്ന അതുല്യ പ്രതിഭ മലയാള സിനിമക്ക് എന്നും ഒരു അഭിമാമാനമാണ്.. നമ്മൾ ഏവർക്കും സുപരിചിതയായ നടിയാണ് പാർവതി , താരം മലയാള സിനിമക്ക് സമ്മാനിച്ച…\nഎന്റെ സ്വപ്നം യാഥാര്‍ത്ഥ്യമായ നിമിഷം ആയിരുന്നത്,ചാക്കോച്ചനൊപ്പം ഞാനൊരു ഇന്റിമേറ്റ് രംഗം ചെയ്യുന്നു !! ചാക്കോച്ചനോട് പണ്ട് മുതലേ ഉള്ള ആരാധന വെളിപ്പെടുത്തി പാർവതി\nBy Webdesk August 19, 2020 0\nഅഭിനയ മികവുകൊണ്ട് മലയാള സിനിമാ രംഗത്ത് തന്റേതായ സ്ഥാനം നേടിയെടുത്ത താരമാണ് പാർവതി തിരുവോത്ത്. അനിയത്തിപ്രാവ് എന്ന ആദ്യ ചിത്രത്തിലൂടെ തന്നെ മലയാളികളുടെ മനസ്സിൽ ഇടം നേടിയ…\nമൂക്ക് കുത്തുന്ന വീഡിയോ പങ്കുവെച്ച് പാർവതി; വേദന എടുത്തോയെന്ന് ആരാധകർ\nBy Webdesk August 7, 2020 0\nഅഭിനയ മികവുകൊണ്ട് മലയാള സിനിമാ രംഗത്ത് തന്റേതായ സ്ഥാനം നേടിയെടുത്ത താരമാണ് പാർവതി തിരുവോത്ത്. മൂക്ക് കുത്തുന്ന വീഡിയോ ഇപ്പോൾ ആരാധകർക്കായി പങ്കുവയ്ക്കുകയാണ് താരം. അമ്മയെ അനുകരിച്ചാണ്…


Emalayalee.com - മൊബൈല് ഫോണ് റേഡിയേഷന് മൂത്രശങ്ക വര്‍ധിപ്പിക്കുന്നു\nമൊബൈല് ഫോണ് റേഡിയേഷന് മൂത്രശങ്ക വര്‍ധിപ്പിക്കുന്നു\nഅനിയന്ത്രിതമായ മൊബൈല് ഫോണ് സംസാരം മൂത്രശങ്ക വര്‍ധിപ്പിക്കുമെന്ന് കണ്ടെത്തല്. കൂടാതെ മൊബൈല് ഫോണ് നിരന്തരമായി ഉപയോഗിക്കുന്നവര് സ്ഥിരം പറയുന്ന ലളിതമായ വാക്കുകള് മറന്നുപോകുന്നു. അവര്‍ക്കറിയാം അവരെന്താണ് പറയാനുദ്ദേശിക്കുന്നതെന്ന്. പക്ഷെ പെട്ടന്നു ചോദിക്കുമ്പോള് വാക്കു കിട്ടാതെ ബുദ്ധിമുട്ടുന്നു. അതുപോലെ ശരീരത്തിന്റെ ബാലന്‍സ് പോകുന്ന അവസ്ഥയും കാണാറുണ്ട്. തലച്ചോറിലെ ഹൈപ്പോതലാമസിനെയാണ് മൊബൈല് ഫോണ് റേഡിയേഷന് ബാധിക്കുന്നതുകൊണ്ടാണിത്.\nമൊബൈല് ഫോണിന്റെ നിരന്തരമായ ഉപയോഗം തലച്ചോറിലെ ജലാംശം കുറയ്‌ക്കുകയും ന്യൂറോട്രാന്‍സ്‌മിറ്ററുകളായ അയറ്റയിന്, കോളിന്, ഡോപാമിന്, എപ്പിനെഫിന്, സീറോ ടോണിന്, യൂക്കോഫലിന്‍സ് എന്നിവയുടെ അളവു കുറയുന്നതായും ഇദ്ദേഹം കണെ്‌ടത്തി. ഇതു കാരണം ഏകാഗ്രതക്കുറവ് ശ്വാസം മുട്ടല്, ഉറക്കക്കുറവ് പേശിവേദന ലൈംഗിക പ്രശ്‌നങ്ങള് തുടങ്ങിയവ സംഭവിക്കുന്നു. മൊബൈല് ഫോണ് സ്ഥിരമായി ബാഗില് കൊണ്‌ടുനടക്കുന്ന പെണ്‍കുട്ടികള്‍ക്ക് ഗര്‍ഭാശയ ഫൈബ്രോയിഡ് വരാനുള്ള സാധ്യത 60 ശതമാനം കൂടുതലാണ്. അലാറം സെറ്റ് ചെയ്‌ത് തലയണയ്‌ക്കടിയില് വച്ച് ഉറങ്ങുന്നത് ഗുരുതരമായ മാനസീക പ്രശ്‌നങ്ങള്‍ക്കിടയാക്കും.


'ഒടിയനി'ലെ ഓർമ്മകൾ പങ്കുവെച്ചു, നടൻ കൈലാഷിന് പിന്തുണ പ്രഖ്യാപിച്ച് സംവിധായകൻ വി.എ ശ്രീകുമാർ - Latest News From Mollywood - Online Peeps\n‘ഒടിയനി’ലെ ഓർമ്മകൾ പങ്കുവെച്ചു, നടൻ കൈലാഷിന് പിന്തുണ പ്രഖ്യാപിച്ച് സംവിധായകൻ വി.എ ശ്രീകുമാർ\nByMuhammed Abdul Kalam\nമിഷൻ സി എന്ന ചിത്രത്തിന്റെ ക്യാരക്ടർ പോസ്റ്റർ പുറത്ത് വന്നത് മുതൽ നടൻ കൈലാഷ് വലിയതോതിലുള്ള സൈബർ ആക്രമണം നേരിടുകയാണ്. താരത്തിന്റെ പരാജയപ്പെട്ട ചിത്രങ്ങൾ മുൻനിർത്തിയാണ് ഒരു കൂട്ടം ആളുകൾ നടൻ കൈലാഷിനെതിരെ ട്രോളുകളും അധിക്ഷേപങ്ങളും നിർമ്മിക്കുകയും പങ്കുവയ്ക്കുകയും ചെയ്തത്. മിഷൻ സിയുടെ സംവിധായകൻ വിനോദ് ഗുരുവായൂർ ആണ് സംഭവത്തിൽ വലിയ പ്രതിഷേധം അറിയിച്ചുകൊണ്ട് ആദ്യം രംഗത്തെത്തിയത്. തുടർന്ന് സമൂഹ മാധ്യമങ്ങളിൽ നടൻ കൈലാഷിന് വലിയ പിന്തുണയാണ് പ്രമുഖരടക്കമുള്ള നിരവധി നിരവധി ആളുകൾ നൽകിയത്. ഇപ്പോഴിതാ സംവിധായകൻ വി.എ ശ്രീകുമാർ താരത്തിന് പിന്തുണ പ്രഖ്യാപിച്ചുകൊണ്ട് രംഗത്തു വന്നിരിക്കുകയാണ്. ഫേസ്ബുക്കിലൂടെ ഒരു കുറിപ്പ് പങ്കു വച്ചുകൊണ്ടാണ് ശ്രീകുമാർ തന്റെ ഐക്യദാർഢ്യം പ്രഖ്യാപിച്ചത്. ഇതിനോടകം വലിയ രീതിയിൽ ശ്രദ്ധ നേടിയ കുറുപ്പിന്റെ പൂർണ്ണരൂപം ഇങ്ങനെ :\nഅഭിനയിക്കുന്ന വേഷത്തിന്റെ പേരിൽ നേരിടുന്ന സൈബർ ആക്രമണത്തെപ്പറ്റി അറിഞ്ഞു. പ്രത്യേകതരം മാനസികാവസ്ഥയുള്ള ഒരു ചെറുകൂട്ടമാണ്, മലയാളികളെ മൊത്തത്തിൽ അപമാനിതരാക്കുന്ന ഇത്തരം അതിക്രമങ്ങൾ തുടരുന്നത്.\n“ട്രോൾ എന്ന ശക്തമായ മാധ്യമത്തെ ദുരുപയോഗം ചെയ്യുന്ന അക്കൂട്ടരെ പരിഗണിക്കേണ്ടതേയില്ല.ഒടിയനിലെ ‘രവി’യെ കയ്യടക്കത്തോടെ ഭദ്രമാക്കി കയ്യടി നേടിയ കൈലാഷ് എന്ന നടന്റെ ശേഷി ഞാൻ തിരിച്ചറിഞ്ഞതാണ്. നടനെന്നതിനൊപ്പം സ്നേഹവും കരുതലുമുള്ള ഒരു മനസിനുടമയാണ് നീ എന്നെനിക്കറിയാം.\nഈ അതിക്രമം നിന്നെ മുറിപ്പെടുത്തുന്നുണ്ടാവും എന്നുമറിയാം. ഇപ്പോൾ ഉണ്ടാകുന്നതിനെക്കാളൊക്കെ വലിയ പ്രതിബന്ധങ്ങളെ മറികടന്നാണ് കൈലാഷ് ഈ നിലയിൽ മലയാളസിനിമയിൽ നിൽക്കുന്നത്. ആ അതിജീവനത്തിന്റെ കരുത്തൊന്നു മാത്രം മതി, ഈ നിമിഷത്തെയും മറികടക്കാൻ.\nബെസ്റ്റ് ഓഫ് ലക്ക് ടീം മിഷൻ സി.


ശബരിമല വിധിയിൽ വ്യക്തത തേടി സർക്കാർ കോടതിയിൽ പോകില്ലെന്ന് മന്ത്രി എ കെ ബാലൻ\nThiruvananthapuram, First Published 27, Nov 2019, 10:27 PM\n''ശബരിമലയിൽ സ്ത്രീകൾക്ക് കയറാമോ എന്ന കാര്യത്തിൽ സുപ്രീംകോടതി വിധിയിൽ ഇപ്പോഴും കടുത്ത ആശയക്കുഴപ്പമാണ്'', എന്ന് എ കെ ബാലൻ 'പോയന്‍റ് ബ്ലാങ്കിൽ'. ഇനി എങ്ങാനും വ്യക്തത തേടി സുപ്രീംകോടതിയെ സമീപിച്ചാൽ, സ്ത്രീകൾ കയറണമെന്ന് പറഞ്ഞാൽ സർക്കാർ പ്രശ്നത്തിലാകുമോ എന്ന ചോദ്യത്തിന് ''ഒരിക്കലുമില്ലെന്ന്'' ഉത്തരം.\nതിരുവനന്തപുരം: ശബരിമലയിൽ യുവതികൾക്ക് കയാറാമോ എന്ന കാര്യത്തിൽ സുപ്രീംകോടതിയിൽ നിന്ന് വ്യക്തത തേടാൻ സർക്കാർ ഉദ്ദേശിക്കുന്നില്ലെന്ന് നിയമ മന്ത്രി എ കെ ബാലൻ. കോടതി വിധിയിൽ അവ്യക്തത ഉണ്ടെങ്കിലും അന്തിമവിധി വരെ കാക്കും. യുവതീപ്രവേശം നടക്കില്ലെന്ന് ഉറപ്പായതോടെ എതിർപക്ഷമാണ് ഇന്നലെ ഭൂമാതാ ബ്രിഗേഡ് നേതാവ് തൃപ്തിദേശായിയെ ഇറക്കിയതെന്ന ആരോപണം എ കെ ബാലനും ആവർത്തിച്ചു. ഏഷ്യാനെറ്റ് ന്യൂസിന്‍റെ പോയിന്‍റ് ബ്ലാങ്കിൽ കോർഡിനേറ്റിംഗ് എഡിറ്റർ ജിമ്മി ജെയിംസുമായി സംസാരിക്കുകയായിരുന്നു മന്ത്രി എ കെ ബാലൻ.\nശബരിമല കയറാൻ ഒരു യുവതിക്കും പൊലീസ് സംരക്ഷണം നൽകില്ലെന്നാണ് സർക്കാർ ഇപ്പോൾ നിലപാടെടുത്തിരിക്കുന്നത്. കഴിഞ്ഞ തീർത്ഥാടന കാലം ശബരിമല കയറാൻ രഹ്ന ഫാത്തിമക്ക് പൊലീസ് സംരക്ഷണം നൽകിയ സർക്കാർ ഇത്തവണ യുവതീ പ്രവേശനം വേണ്ടേ വേണ്ടെന്ന നിലപാടിൽ ഉറച്ചുനിൽക്കുന്നു. യുവതീ പ്രവേശനവിധിക്ക് സ്റ്റേ ഇല്ലെങ്കിലും വിശാലമായ ഭരണഘടനാ ബെഞ്ച് ഹർജികൾ പരിഗണിക്കുന്നുവെന്ന പഴുത് കണ്ടെത്തിയാണ് പിന്നോട്ടു പോക്ക്.\nഇതിനിടെ, ബിന്ദു അമ്മിണിക്കെതിരായ അക്രമത്തെ പരിഹസിച്ച മന്ത്രി എം എം മണിയുടെ ട്രോൾ വിവാദമായി. എല്ലാം നാടകമെന്ന മട്ടിലായിരുന്നു എം എം മണിയുടെ ഫേസ്ബുക്ക് പോസ്റ്റ്. സ്ത്രീയെ ആക്രമിച്ച സംഘപരിവാറുകാരന് സമാനമാണ് മന്ത്രിയുടെ പരിഹാസമെന്ന് മണിയുടെ ഫേസ് ബുക്ക് പോസ്റ്റിനോട് കടുത്ത വിമർശനമുയർത്തുന്ന കമന്‍റുകളെല്ലാം പറയുന്നു.\nഎന്നാൽ തൃപ്തി ദേശായിയുടെ വരവും ബിന്ദുവിനെതിരായ അക്രമവും സംഘപരിവാർ ഗൂഡാലോചനയാണെന്ന് ദേവസ്വം മന്ത്രി കുറ്റപ്പെടുത്തി. മന്ത്രി ബാലനും ബിന്ദുവും തമ്മിൽ നേരത്തെ കൂടിക്കാഴ്ച നടത്തിയെന്നായിരുന്നു കോൺഗ്രസ്സിന്‍റെയും ബിജെപിയുടെയും ആരോപണം.\nഇന്നത്തെ സംഭവങ്ങൾക്ക് പിന്നിൽ സർക്കാരാണെന്നാണ് ബിജെപി ആരോപണം. എ കെ ബാലനും ബിന്ദു അമ്മിണിയും കൂടിക്കാഴ്ച നടത്തിയെന്നും മന്ത്രി ഇത് വിശദീകരിക്കണമെന്നും ബിജെപി ജനറൽ സെക്രട്ടറി കെ സുരേന്ദ്രൻ ആവശ്യപ്പെട്ടു\nസമാന ആവശ്യമാണ് കെപിസിസി പ്രസിഡന്‍റ് മുല്ലപ്പള്ളി രാമചന്ദ്രനും ഉന്നയിച്ചത്. ബിന്ദു തന്‍റെ ഓഫീസിലെത്തിയതായി അറിയില്ലെന്നായിരുന്നു ബാലന്‍റെ വിശദീകരണം. അതേസമയം ബിന്ദുവിനെതിരായ അക്രമത്തെ കോൺഗ്രസ്സും ബിജെപിയും അപലപിച്ചില്ലെന്നതും ശ്രദ്ധേയം.\nഒരിടവേളക്ക് ശേഷം വീണ്ടും യുവതീപ്രവേശന വിവാദം സംഘ‍ർഷത്തിലേക്ക് നീങ്ങിയതിൽ സർക്കാർ ആശങ്കയിലാണ്. ഒപ്പം ഒരു വശത്ത് ലിംഗസമത്വം പറയുമ്പോൾ മറുവശത്ത് യുവതീകൾക്ക് സംരക്ഷണമില്ലെന്ന് മന്ത്രിമാർ തന്നെ ആവർത്തിക്കുന്നതിൽ സിപിഎം വെട്ടിലുമാണ്. ഈ സാഹചര്യത്തിലാണ് ഞങ്ങൾ എ കെ ബാലനോട് സംസാരിച്ചത്.\nഅഭിമുഖത്തിന്‍റെ പൂർണരൂപം ഇവിടെ കാണാം:\nLast Updated 27, Nov 2019, 10:27 PM\nAK Balan Sabarimala\nPoint Blank A K Balan\nഎ കെ ബാലൻ ശബരിമല\nശബരിമല ബിന്ദു അമ്മിണി\nശബരിമല തൃപ്തി ദേശായി\nപോയന്‍റ് ബ്ലാങ്ക് എ കെ ബാലൻ


യൂട്യൂബിൽ ഒന്നര കോടി കാഴ്ചക്കാരുമായി 'ബിഗ് ബ്രദര്'; ഹിന്ദി മൊഴിമാറ്റ പതിപ്പിന് വൻ വരവേൽപ്പ് - Cinemapranthan\nയൂട്യൂബിൽ ഒന്നര കോടി കാഴ്ചക്കാരുമായി ‘ബിഗ് ബ്രദര്’; ഹിന്ദി മൊഴിമാറ്റ പതിപ്പിന് വൻ വരവേൽപ്പ്\nമോഹന്‍ലാലിനൊപ്പം അര്‍ബാസ് ഖാന്, അനൂപ് മേനോന്, സര്‍ജാനോ ഖാലിദ്, ഹണി റോസ് എന്നിവർ പ്രധാന വേഷങ്ങളിൽ എത്തിയ സിദ്ദിഖ് ചിത്രമാണ് ‘ബിഗ് ബ്രദര്’. തിയേറ്ററുകളിൽ സമ്മിശ്രണ പ്രതികരണം നേടിയ ചിത്രം ഇപ്പോൾ യൂട്യൂബ് ട്രെൻഡിങ്ങിൽ ഇടം നേടിയിരിക്കുകയാണ്.\nമലയാള സിനിമകളുടെ ഹിന്ദി മൊഴിമാറ്റ പതിപ്പുകള്‍ക്ക് യുട്യൂബില് ലഭിക്കുന്ന വന് പ്രേക്ഷക പ്രതികരണം പലപ്പോഴും മലയാളി സിനിമാപ്രേമികള്‍ക്കിടയില് ചര്‍ച്ചയായിട്ടുണ്ട്. അക്കൂട്ടത്തിൽ എപ്പോൾ സോഷ്യൽ മീഡിയയിൽ ഏറ്റവും കൂടുതൽ ചർച്ചയായിരിക്കുന്നത് ഈ ചിത്രമാണ്. ഈ മാസം 16ന് യുട്യൂബില് റിലീസ് ചെയ്യപ്പെട്ട ചിത്രം ഇതിനകം നേടിയത് 1.6 കോടി കാഴ്ചകളാണ്. 1.9 ലക്ഷത്തിലേറെ ലൈക്കുകളും നേടി കഴിഞ്ഞു.\nലേഡീസ് ആന്‍ഡ് ജെന്‍റില്‍മാനി’നു ശേഷം സിദ്ദിഖും മോഹന്‍ലാലും ഒന്നിച്ച ആക്ഷന് ത്രില്ലര് ചിത്രമായിരുന്നു ‘ബിഗ് ബ്രദര്’. എസ് ടാക്കീസിന്‍റെ ബാനറില് സിദ്ദിഖ് സഹ നിര്‍മ്മാതാവ് കൂടിയായിരുന്ന ചിത്രത്തില് വിഷ്‍ണു ഉണ്ണികൃഷ്‍ണന്, മിര്‍ണ മേനോന്, സിദ്ദിഖ്, ടിനി ടോം എന്നിവരും മാറ്റ് പ്രധാന വേഷങ്ങളിൽ എത്തിയിരുന്നു.\nArbaazKhan BigBrother Hindi Dubbed Mohanlal movie Siddique\nകല്യാണം കഴിക്കണം ഇല്ലെങ്കില് ആത്മഹത്യ; വിവാഹാഭ്യര്‍ത്ഥനയെ കുറിച്ച് അനിഖ\n” പെണ്ണു എടുത്താല് തോല്‍വി, ആണ് കളറും അടിച്ച് വീട്ടില് ഫോട്ടോ എടുത്താല് ജയം”; ആക്ഷേപിച്ചയാള്‍ക്ക് ശ്രീയ രമേശിന്റെ മറുപടി\nവിജയ് നായകനായ 'തമിഴന്' എന്ന ചിത്രത്തിലൂടെയാണ് പ്രിയങ്ക ചോപ്ര ആദ്യമായി സിനിമയിലേക്കെത്തുന്നത്\nശ്രുതി ഹാസൻ പിന്തുടരുന്ന ഗോതിക് വസ്ത്രധാരണ രീതിയാണ് തനിക്കു നേരെ ഇത്തരം വിമർശനങ്ങൾക്ക് വഴി വെച്ചത്


ട്രംപിന് യുദ്ധത്തിന് താത്പര്യമില്ല; അമേരിക്ക ഉത്തരകൊറിയയെ ആക്രമിക്കുകയുമില്ല; അമേരിക്ക ഉത്തരകൊറിയയെ ഭയപ്പെടാനുള്ള പ്രധാന കാരണങ്ങള് ഇവയൊക്കെ - RashtraDeepika\nമൂന്നാം ലോക മഹായുദ്ധത്തിന് വേദിയൊരുക്കാന് പോവുന്നത് അമേരിക്കയും ഉത്തരകൊറിയയും ആവുമെന്നാണ് നിലവിലെ സാഹചര്യങ്ങളില് നിന്ന് വ്യക്തമാവുന്നത്. ഏത് നിമിഷവും ്ത് സംഭവിക്കാമെന്നാണ് ഇരുകൂട്ടരോടും ബന്ധപ്പെട്ട വിഭാഗങ്ങള് സൂചിപ്പിക്കുന്നത്. എങ്കില്‍പ്പോലും യുദ്ധത്തിന്റെ കാര്യത്തില് അമേരിക്കക്ക് അയഞ്ഞ സമീപനമാണുള്ളത്. ഉത്തരകൊറിയയുടെ വെല്ലുവിളികള് കാതില് മുഴങ്ങുന്നുണ്ടെങ്കിലും സത്യത്തില് ട്രംപിന് യുദ്ധത്തിന് ആഗ്രഹമില്ലെന്നാണ് രാഷ്ട്രീയ നിരീക്ഷകര് പറയുന്നത്. അതിനുള്ള മുഖ്യകാരണങ്ങള് ഇവയൊക്കെയാണ്.\nഉത്തരകൊറിയയുമായി നല്ല ബന്ധം പുലര്‍ത്തുന്ന രാജ്യമാണ് ചൈന. അന്താരാഷ്ട്ര തലത്തില് യു.എസിന്റെ ചൈനയുമായുള്ള ബന്ധം ഇപ്പോഴാണ് നല്ല രീതിയില് പുരോഗമിക്കുന്നത്. ഉത്തരകൊറിയയുടെ 80 ശതമാനം വിദേശവ്യാപാരവും ചൈനയുമായിട്ടാണ് നടത്തുന്നത്. ചൈനയുടെ സഹായത്തോടെ ഉത്തരകൊറിയക്കുമേല് നിയന്ത്രണം കൊണ്ടുവരാന് കഴിഞ്ഞാല് പുതിയൊരു വിദേശനയം കെട്ടിപ്പടുക്കാന് ട്രംപിന് കഴിയും. ഈ സാഹചര്യത്തില് ഒരു യുദ്ധത്തിനൊരുങ്ങാന് ട്രംപിന് താല്‍പ്പര്യമില്ല. ഉത്തരകൊറിയ എങ്ങനെ തിരിച്ചടിക്കുമെന്നതാണ് ട്രംപിന്റെ അടുത്ത വെല്ലുവിളി.\nയു.എസ് ഉത്തരകൊറിയയെ ആക്രമിക്കുകയാണെങ്കില് അവര് തിരിച്ചടിക്കുമെന്നും മുന്നറിയിപ്പ് നല്‍കിയിട്ടുണ്ട്. എന്നാല് ഏതുതരത്തിലുള്ള തിരിച്ചടിയായിരിക്കുമെന്ന് പ്രവചിക്കാന് കഴിയില്ല. കാരണം കിം ജോ ഉന് ഒരു തരത്തിലും ആര്‍ക്കും പിടികിട്ടാത്ത മാനസികാവസ്ഥയുള്ള ഏകാധിപതിയാണ്. ആണവായുധം പ്രയോഗിക്കുമെന്നാണ് വിദേശകാര്യമന്ത്രി ഹാന്‍സോങ് റയോള് മുന്നറിയിപ്പ് നല്‍കിയിട്ടുള്ളത്. അതിന്റെ ശേഷി എത്രത്തോളമാണെന്ന് യു.എസിന് പോലും പറയാന് കഴിയില്ലെന്നതാണ് യാഥാര്‍ത്ഥ്യം. കൊറിയയിലേക്ക് യുദ്ധക്കപ്പലുകള് അയച്ചിട്ടുണ്ടെന്ന് പറയുമ്പോഴും യു.എസ് അവകാശപ്പെട്ടതിനേക്കാള് ആയിരക്കണക്കിന് മൈലുകള്‍ക്ക് ഇപ്പുറമായിരുന്നു പടക്കപ്പലുകള് നങ്കൂരമിട്ടത്. ഇത് യുദ്ധം ആഗ്രഹിക്കുന്നില്ലെന്ന് അടിവരയിട്ട് പറയുന്നു.\nഉത്തരകൊറിയയുടെ മിസൈല് പരീക്ഷണത്തെ അപലപിക്കാന് യു.എന്നില് യു.എസ് ഈയിടെ കൊണ്ടുവന്ന പ്രമേയത്തെ റഷ്യ വീറ്റോ അധികാരം ഉപയോഗിച്ച് എതിര്‍ത്തിരുന്നു. അങ്ങനെയെങ്കില് ഉത്തരകൊറിയക്കുമേല് ആക്രമണം നടത്തിയാല് റഷ്യ എതിര്‍ക്കാന് രംഗത്തെത്തുമെന്ന് ഉറപ്പാണ്. ദക്ഷിണകൊറിയയും ജപ്പാനുമായുള്ള ബന്ധവും യുദ്ധത്തിലേക്ക് എത്തിപ്പെടാതിരിക്കാന് കാരണമാവും. വന്‍തോതില് ആണവായുധങ്ങളും രാസായുധങ്ങളുമുള്ള ഉത്തരകൊറിയ ഏത് രീതിയില് പ്രതികരിക്കുമെന്ന് അറിയില്ല. ഉത്തരകൊറിയയുടെ അതിര്‍ത്തിയില് നിന്ന് 56കിലോമീറ്റര് മാത്രമാണ് ദക്ഷിണ കൊറിയയുടെ തലസ്ഥാനമായ സിയോളിലേക്കുള്ള ദൂരം. അങ്ങനെയെങ്കില് യുദ്ധം പ്രതിഫലിക്കുക ദക്ഷിണകൊറിയയിലായിരിക്കും. അതിര്‍ത്തിയിലെ മിസൈലുകള് ദക്ഷിണകൊറിയയെ കാര്യമായി ബാധിക്കും. കൂടാതെ മറ്റൊരു അയല്‍രാഷ്ട്രമായ ജപ്പാനേയും ബാധിക്കും. ഈ സാഹചര്യത്തില് ജപ്പാനേയും ദക്ഷിണ കൊറിയയേയും പിണക്കാന് അമേരിക്ക തയ്യാറാവില്ല. ഇതൊക്കെയാണ് അമേരിക്ക ഉത്തരകൊറിയയെ ഇത്രമേല് ഭയപ്പെടാനും യുദ്ധത്തിന് താത്പര്യം കാണിക്കാത്തതിനും കാരണം.\nവെറും തട്ടിപ്പ് പരിപാടി..! ദേശീയ പാതയോരത്തെ കൈയേറ്റങ്ങളുടെ ഒഴിപ്പിച്ചു നീക്കൽ നടപടി ഉദ്യോഗസ്ഥരുടെ വെറും തട്ടിപ്പെന്ന് ആക്ഷേപം


പ്ലാസ്റ്റിക് സ്ട്രോയ്ക്ക് പകരക്കാരൻ വരുന്നു: അപൂർവ നേട്ടവുമായി എംജി സർവകലാശാല വിദ്യാർത്ഥി - Janayugom Online\nകോട്ടയം: നാളെ മുതൽ സംസ്ഥാനത്ത് പൂർണ പ്ലാസ്റ്റിക് നിരോധനം വരാനിരിക്കെ, പുത്തൻ നേട്ടം കൈവരിച്ചിരിക്കുകയാണ് എംജി സര്‍വകലാശാല എൻവയോണ്‍മെന്‍റല് സയൻസിലെ രണ്ടാം വര്‍ഷ വിദ്യാര്‍ത്ഥി ഷിജോ ജോയി. സ്ട്രോയുടെ ഉപയോഗം നേരത്തേ നിരോധിച്ചിരുന്നു എങ്കിലും പല കടകളിലും അധികൃതരുടെ കണ്ണ് വെട്ടിച്ച് ഉപയോഗം തുടർന്ന് പോന്നിരുന്നു. ജ്യൂസ് കുടിക്കുന്നവർക്ക് സ്ട്രോ ഇല്ലാത്തത് വലിയ ബുദ്ധിമുട്ടുണ്ടാക്കുകയും ചെയ്തു. എന്നാൽ ഒരു വർഷം നീണ്ട പഠനങ്ങളുടേയും ഗവേഷണങ്ങളുടേയും ഫലമായി കേടുകൂടാതെയിരിക്കുന്ന പ്രകൃതി സൗഹൃദ സ്ട്രോ കണ്ട് പിടിച്ചിരിക്കുകയാണ് ഈ വിദ്യാർത്ഥി.\nപോത വര്‍ഗത്തില്‍പ്പെട്ട പുല്ലിന്‍റെ തണ്ട് സ്ട്രോയ്ക്ക് പകരമായി ഉപയോഗിക്കാനാവുമെന്നാണ് കണ്ടെത്തിയിരിക്കുന്നത്. കേടുകൂടാതെയിരിക്കാൻ ചില പദാര്‍ത്ഥങ്ങള് പ്രകൃതി സൗഹൃദ സ്ട്രോയില് ചേര്‍ത്തിട്ടുണ്ട്.പ്ലാസ്റ്റിക് സ്ട്രോയ്ക്ക് ഒരു കവറിന് 60 രൂപ നൽകുമ്പോൾ പ്രകൃതി സൗഹൃദ സ്ട്രോ 40 രൂപയ്ക്ക് ലഭ്യമാക്കം എന്നാണ് ഷിജോ പറയുന്നത്. സ്ട്രോ ഇല്ലാതെ ജ്യൂസും ലൈമുമെല്ലാം കുടിക്കുന്നതിലുള്ള ബുദ്ധിമുട്ട് ഇതോടെ ഇല്ലാതാകും അതേസമയം സ്ട്രോവലിച്ചെറിയുന്നതുമൂലം പ്രകൃതിക്കുണ്ടാകുന്ന നാശം ഒഴിവാക്കാനും ഇത് സഹായിക്കും. മണ്ണിൽ വലിച്ചെറിഞ്ഞാലും പുല്ലുകൊണ്ട് നിർമ്മിച്ചതായതിനാൽ പ്രകൃതിക്ക് ദോഷം ചെയ്യുന്നില്ല. അതേസമയം കണ്ടുപിടിത്തത്തിന് പേറ്റന്റിനായുള്ള ശ്രമത്തിലാണ് ഇപ്പോൾ ഷിജോ ജോയി. ഇത് വ്യാവസായിക അടിസ്ഥാനത്തിൽ നിര്‍മ്മിക്കാനും താത്പര്യമുണ്ടെന്ന് ഷിജോ ജോയി പറയുന്നു. സർവകലാശാലയുമായി കൂടിയാലോചിച്ച് ബാക്കി കാര്യങ്ങൾ തീരുമാനിക്കുമെന്നും ഷിജോ ജോയി വ്യക്തമാക്കി.\nകേരളത്തിൽ ജനുവരി ഒന്നുമുതലാണ് സമ്പൂർണ പ്ലാസ്റ്റിക് നിരോധനം വരുന്നത്. ഒറ്റത്തവണ ഉപയോഗത്തിനുള്ള എല്ലാ പ്ലാസ്റ്റിക് വസ്തുക്കൾക്കും ഉത്തരവ് ബാധകമാണ്. ഏത് കനത്തിലുള്ള പ്ലാസ്റ്റിക് ബാഗായാലും നിരോധനം ബാധകമാണ്. 300 മില്ലീ ലിറ്ററിന് മുകളിലുള്ള കുപ്പികളും പ്ലാസ്റ്റിക് ക്യാരിബാഗുകളും ഗാര്‍ബേജ് ബാഗുകളും നിരോധിക്കുന്നതിലുള്‍പ്പെടും. നിയമം ലംഘിക്കുന്നവരില് നിന്ന് പിഴയും ഈടാക്കും. ആദ്യം 10000 രൂപയും നിയമലംഘനം തുടര്‍ന്നാല് 50,000 പിഴയും തടവു ശിക്ഷയും വരെ ലഭിക്കും. നിലവില് 50 മൈക്രോണ് വരെയുള്ള പ്ലാസ്റ്റിക് ക്യാരി ബാഗുകളാണ് സംസ്ഥാനത്ത് നിരോധിച്ചിരിക്കുന്നത്.\nEnglish summary: Student at MG University making straw with grass instead of plastic straw


നിലവിലെ ചാമ്പ്യന്മാരെ സൂപ്പര് ഓവറില് വീഴ്ത്തി ഗ്ലോബല് ടി20 കാനഡ 2019ല് വിജയികളായി വിന്നിപെഗ് ഹോക്ക്സ് - Fanport - Sports News Malayalam\nHome Cricket Global T20 Canada നിലവിലെ ചാമ്പ്യന്മാരെ സൂപ്പര് ഓവറില് വീഴ്ത്തി ഗ്ലോബല് ടി20 കാനഡ 2019ല് വിജയികളായി വിന്നിപെഗ് ഹോക്ക്സ്\nലോകകപ്പ് ഫൈനലിന് ശേഷം വീണ്ടും ഒരു ക്രിക്കറ്റ് ടൂര്‍ണ്ണമെന്റിന്റെ ഫൈനലില് സൂപ്പര് ഓവര്. ഗ്ലോബല് ടി20 2019ന്റെ ഫൈനലില് വാങ്കൂവര് നൈറ്റ്സും വിന്നിപെഗ് ഹോക്ക്സും ഏറ്റുമുട്ടിയപ്പോള് വിജയം ഹോക്ക്സിനൊപ്പം നില്‍ക്കുകയായിരുന്നു. നിശ്ചിത സമയത്ത് ഇരു ടീമുകളും 192 റണ്‍സ് വീതം നേടിയപ്പോള് സൂപ്പര് ഓവറില് ആദ്യം ബാറ്റ് ചെയ്ത വാങ്കുവര്9റണ്‍സ് മാത്രമേ നേടിയുള്ളു.4പന്ത് മാത്രം നേരിട്ട് വിന്നിപെഗ് ഹോക്ക്സ് വിജയം നേടുകയായിരുന്നു.\nനൈറ്റ്സിന് വേണ്ടി ആന്‍ഡ്രേ റസ്സല് നേരിട്ട ആദ്യ പന്ത് തന്നെ സൂപ്പര് ഓവറില് സിക്സര് പറത്തിയെങ്കിലും പിന്നീട് കാര്യമായി റണ്‍സൊന്നും നേടുവാന് ടീമിന് സാധിച്ചില്ല. കലീം സന എറിഞ്ഞ ഓവറില് രണ്ട് വിക്കറ്റാണ് വാങ്കൂവറിന് നഷ്ടമായത്. ക്രിസ് ലിന് ആണ് സൂപ്പറോവറില് വിന്നിപെഗിന്റെ വിജയ ശില്പിയായത്.\nആദ്യം ബാറ്റ് ചെയ്ത വിന്നിപെഗ് ഹോക്ക്സ് 8 വിക്കറ്റ് നഷ്ടത്തില് 192 റണ്‍സാണ് നേടിയത്. 45 പന്തില് നിന്ന് 90 റണ്‍സ് നേടിയ ഷൈമാന് അന്‍വറും ക്രിസ് ലിന്(37), ജീന് പോള് ഡുമിനി(33) എന്നിവരാണ് ടീമിനായി ബാറ്റിംഗില് തിളങ്ങിയത്. നൈറ്റ്സിന് വേണ്ടി ആന്‍ഡ്രേ റസ്സല് നാലും അലി ഖാന്, റയാന് പത്താന് എന്നിവര് രണ്ട് വീതം വിക്കറ്റും നേടി.\nമറുപടി ബാറ്റിംഗിനിറങ്ങിയ നൈറ്റ്സിന് തുടക്കം പാളിയെങ്കിലും ഷൊയ്ബ് മാലിക്-ആന്‍ഡ്രേ റസ്സല് എന്നിവരുടെ അഞ്ചാം വിക്കറ്റ് കൂട്ടുകെട്ടാണ് ടീമിനെ മത്സരത്തിലേക്ക് തിരികെ കൊണ്ടുവന്നത്. 86 റണ്‍സ് അഞ്ചാം വിക്കറ്റ് കൂട്ടുകെട്ടില് നേടിയ കൂട്ടുകെട്ട് 36 പന്തില് നിന്ന് 64 റണ്‍സ് നേടിയ മാലിക് പുറത്തായപ്പോളാണ് തകര്‍ന്നത്. പിന്നീട് ആന്‍ഡ്രേ റസ്സല് ഒറ്റയ്ക്ക് ടീമിനെ വിജയത്തിലേക്ക് നയിക്കുമെന്ന് കരുതിയെങ്കിലും സ്കോറുകള് ഒപ്പമെത്തിക്കുവാനെ താരത്തിന് സാധിച്ചുള്ളു. 20 പന്തില് നിന്ന് 46 റണ്‍സുമായി റസ്സല് പുറത്താകാതെ നിന്നു.\nPrevious articleയുവന്റസിന്റെ പെലെഗ്രിനി കലിയരിയിലേക്ക്\nNext articleനിര്‍ണ്ണായകമായത് പൂരന്റെ വിക്കറ്റ്


Aksharam Online കൊറോണക്കാലത്തെ വെറ്റിനറി ദിനത്തെക്കുറിച്ച് | Dr Sobha Satheesh\nമനുഷ്യ രാശിക്ക് കടുത്ത ഭീഷണി ഉയര്‍ത്തി കോവിഡ് 19 മഹാമാരിതാണ്ഡവമാടുന്ന ഘട്ടത്തിലാണ് ഇത്തവണ വേള്‍ഡ് വെറ്റിനറി ദിനം ഏപ്രില് 25ന് ആചരിക്കുന്നത്. '‘Environment protection for human and animal health’ -one health” ' എന്ന വിഷയമാണ് ഈ ദിനം മുന്നോട്ടുവെക്കുന്ന ആശയം. ആഗോളതലത്തില് ഇരുപത്തഞ്ചു ലക്ഷം ആളുകള്‍ക്കാണ്കോവിഡ് രോഗം ഇതുവരെ സ്ഥിതീകരിച്ചത്. അതില്‍ഒരുലക്ഷത്തിഎഴുപതിനായിരത്തിലധികം ആളുകള് മരണപെട്ടു.\nപല വിജ്ഞാന ശാഖകള് പ്രാദേശികമായും ദേശീയ തലത്തിലും അന്തര്‍ദേശീയതലത്തിലും മനുഷ്യരുടെയും മൃഗങ്ങളുടെയും ആരോഗ്യത്തിനും പരിസ്ഥിതിസംരക്ഷണത്തിനും സഹകരിച്ചു പ്രവര്‍ത്തിക്കുന്ന സംവിധാനത്തെയാണ് “one Health” കൊണ്ടുദ്ദേശിക്കുന്നത്. ഭക്ഷ്യ സുരക്ഷ (food safety) ജന്തുജന്യരോഗങ്ങളുടെ നിയന്ത്രണം , ആന്റിമൈക്രോബിയല് റെസിസ്റ്റന്‍സ് (antimicrobial resistance) തുടങ്ങിയ മേഖലകളുടെ പ്രവര്‍ത്തനങ്ങളാണ് പ്രധാനമായും ഏകീകരിക്കേണ്ടത്.\nലോക ചരിത്രത്തില് ഭീതി വിതച്ചതും സാധാരണയായി കാണുന്നതുമായ ജന്തു ജന്യ രോഗങ്ങള് ഏതെല്ലാം\nഇന്‍ഫ്‌ലുന്‍സ വൈറസുകള് പടരുന്നത് പ്രവചനങ്ങള്‍ക്കതീതമായാണ്. 1918 ല്‍ഇന്‍ഫ്‌ലുന്‍സ പടര്‍ന്നു പിടിച്ചു ഏകദേശം അമ്പതു ലക്ഷത്തോളം ആളുകളുടെ മരണത്തിനു കാരണമായി. 1918 നു ശേഷം മൂന്നു ഇന്‍ഫ്‌ലുന്‍സ പാന്‍ഡെമിക്കുകള് ലോകത്തുണ്ടായിട്ടുണ്ട്. 2014 ലാണ് പക്ഷിപ്പനി(അ്ശമി എഹൗ)കേരളത്തില് സ്ഥിതീകരിക്കുന്നത് . ഭോപ്പാലിലെ നാഷണല് ഇന്‍സ്റ്റിറ്റിയൂട്ട്ഓഫ് ഹൈ സെക്യൂരിറ്റി അനിമല് ഡിസീസ് ലാബില് ഇതു H5N1 വൈറസ്മൂലമാണെന്ന് സ്ഥിതീകരിച്ചു. ഏകദേശം പതിനേഴായിരത്തോളം താറാവുകളുടെ മരണത്തിനിടയാക്കിയ ഈ പകര്‍ച്ച വ്യാധി മുട്ട, മാംസവിപണിയെ സാരമായി ബാധിച്ചിരുന്നു. പക്ഷികളില് നിന്നാണ് ആദ്യം ഈവൈറസ് വന്നതെങ്കില് പിന്നീട് 2009 ല് പന്നികളില് നിന്നാണ് പകര്‍ന്നത്.പക്ഷിപ്പനി ലോകത്തില് മൂന്നിലൊന്നു ജനതയെ വളരെ സാരമായിബാധിച്ചിരുന്നു.\nപ്രായമായവരെക്കാള് യുവതലമുറയെ ആണ് കൂടുതല് മാരകമായി ബാധിച്ചതും. ഫാമുകള് മാര്‍ക്കറ്റുകള് തുടങ്ങിയ സ്ഥലങ്ങളില്‍പക്ഷി മൃഗാതികളോട് വൃത്തിഹീനമായി ഇടപെടുന്നതു മൂലം വൈറസുകള്‍പലതും കൈമാറ്റം ചെയ്യുകയും അവയ്ക്കു ജനിതക മാറ്റം വന്ന് വളരെമാരകമായ അസുഖങ്ങള്‍ക്ക് കാരണമാകുകയും ചെയ്യുന്നു . പക്ഷിപ്പനി അഥവാ avian influenza സാധാരണയായി മനുഷ്യനെ ബാധിക്കാറില്ലെങ്കിലും പക്ഷികളുടെസ്രവങ്ങളിലൂടെ വൈറസ് മനുഷ്യരില് എത്തിയാല് ജനിതക മാറ്റം വഴിമനുഷ്യനെ ബാധിക്കുന്ന മാരകമായ H1N1 പക്ഷിപ്പനി ആകാന് സാധ്യതയുണ്ട്. അതിനാല് പക്ഷിപ്പനി റിപ്പോര്‍ട്ട് ചെയ്യപ്പെട്ടാല് പൊതുജനാരോഗ്യം കണക്കിലെടുത്തു വേണ്ട പ്രതിരോധ നടപടികള് സ്വീകരിക്കേണ്ടത്അത്യാവശ്യമാണ് .\nചരിത്രത്തില് ബ്ലാക്ക് ഡെത്ത് അഥവാ കറുത്ത മരണം എന്നറിയപ്പെടുന്ന പ്ലേഗ്വിതച്ചത് ചെറിയ നാശമൊന്നുമല്ല എന്ന് മാത്രമല്ല ശാസ്ത്രത്തിന്റെ ഓര്‍മകളില് അതൊരു പേടി സ്വപ്നമായി നിലനിക്കുകയും ചെയ്യുന്നു. ഇതു Yersinia pestis എന്ന ബാക്ടീരിയ മൂലമാണ് ഉണ്ടാകുന്നത് എന്നാല് എലികളില് കാണുന്ന ഒരുതരം ചെള്ളുകളിലൂടെയാണ് (fleas) ഇതു പകര്‍ന്നത്. ഏകദേശം എഴുപത്തഞ്ചു ലക്ഷത്തോളം ആളുകള് മരണപെട്ടു.\nമൃഗങ്ങളില് ഉദര സംബന്ധിയായ രോഗങ്ങളും മനുഷ്യരില് ശ്വാസ കോശരോഗങ്ങള്‍ക്കും കാരണമാകുന്ന ഈ 'കിരീടം' വെച്ച വൈറസ് മനുഷ്യന്പേടിസ്വപ്നമാകുന്നത് MERS, SARS തുടങ്ങിയ പകര്‍ച്ച വ്യാധികളായി പ്രത്യക്ഷപെട്ടപ്പോഴാണ്. MERS (Middle East Respiratory Syndrome) മനുഷ്യരിലേക്ക് പകര്‍ന്നത്ഒട്ടകങ്ങളില് നിന്നാണെങ്കില് SARS (Severe Acute Respiratory Syndrome) പടര്‍ന്നത് വെരുകുകളില് നിന്നാണ്. ഏറ്റവും അവസാനമായി ഇപ്പോള് മഹാമാരിയായിപടര്‍ന്നു പിടിക്കുന്ന നോവല് കൊറോണ വൈറസിന്റെ ഉത്ഭവത്തെ കുറിച്ച്പല പഠനങ്ങളും തുടരുന്നതിനിടയിലും ചൈന വന്യ മൃഗങ്ങളെ ഭക്ഷണമാക്കുന്നതു നിയമം മൂലം നിരോധിച്ചിരിക്കുന്നു.\nനോവല് കൊറോണ വൈറസിനോട് സാമ്യമുള്ള ജനിതക ഘടന കണ്ടെത്തിയത് വംശ നാശ ഭീഷണിനേരിടുന്ന ഈനാമ്പേച്ചികളിലാണ് (pangolins). മാംസത്തിനും, വൈദ്യശാസ്ത്രത്തിലെ ഉപയോഗത്തിനും ചൈന ഈനാമ്പേച്ചികളെ ഉപയോഗിക്കുന്നു. Centre for disease control and Prevention (CDC) എന്ന സംഘടന ലോകാരോഗ്യസംഘടനയുമായി പ്രവര്‍ത്തിച്ചുകൊണ്ടു സ്ഥിതി ഗതികള് വിലയിരുത്തുന്നു.\n2019 മെയിലാണ് കേരളത്തില് ആദ്യമായി നിപ സ്ഥീതികരിച്ചതു. നിപവൈറസ് രോഗം പുതുതായി ഉയര്‍ന്നു വരുന്ന (Emerging zoonotic diseases) ജന്തു ജന്യരോഗങ്ങളില് പെട്ടതാണ്. നിപ പകരുന്നത് നേരിട്ടുള്ള സമ്പര്‍ക്കത്തിലൂടെയും, ഈ രോഗം ബാധിച്ചവയുടെ ശരീര സ്രവങ്ങളാല് മലിനപെട്ട ഭക്ഷണംകഴിക്കുന്നതിലൂടെയും ആകാം. ചെറിയ ശ്വാസകോശ രോഗം മുതല് അതിതീവ്രമായ മസ്തിഷ്‌ക ജ്വരത്തിനു വരെ ഈ രോഗം കാരണമാകാം.\nരോഗം ബാധിച്ചവയ്ക്കു ,പനി തലവേദന,പേശികളില്‍വേദന,ശര്‍ദി ,തൊണ്ട വേദന,നാഡി രോഗങ്ങള് എന്നിവ ഉണ്ടാക്കാം .പഴം തീനിവവ്വാലുകളാണ് നിപ വൈറസിന്റെ സ്വാഭാവിക വാഹകരായിവര്‍ത്തിക്കുന്നത്. വവ്വാലുകളില് നിന്ന് നേരിട്ടോ, പന്നികളില് നിന്നോ മനുഷ്യരിലേക്ക് രോഗം പകരാവുന്നതാണ്.ഇതിനു കൃത്യമായ ചികിത്സയോപ്രതിരോധ വാക്‌സിനോ ലഭ്യമല്ല.രോഗിയുടെ ആരോഗ്യ സ്ഥിതിമെച്ചപ്പെടുത്തുന്നതിനും പ്രതിരോധ ശേഷി വര്‍ധിപ്പിക്കുന്നതിനും ആവശ്യമായസഹായ പരിചരണങ്ങള് (ൗെുുീൃശേ്‌ല രമൃല) മാത്രമേ നല്‍കാനാവൂ.\nഎബോള വൈറസ് രോഗം പ്രധാനമായും ആഫ്രിക്കന് രാജ്യങ്ങളിലാണ് റിപ്പോര്‍ട്ട്ചെയ്യപ്പെട്ടിട്ടുള്ളത്. ചിമ്പാന്‍സികളിലും ഗൊറില്ലകളിലും സാധാരണയായികാണുന്ന ഈ രോഗം വവ്വാലുകള് മൂലവും രോഗം ബാധിച്ചവയുടെ ശരീരസ്രവങ്ങളിലൂടെയും മനുഷ്യരിലേക്ക് എത്തിയിരിക്കാം.\nഅടുത്തിടപഴകുന്നതിലൂടെ ഒരാളില് നിന്നും മറ്റൊരാളിലേക്ക് പടര്‍ന്നുമഹാമാരിയാകാവുന്നതാണ്. ഉയര്‍ന്ന പനി, തളര്‍ച്ച ,മാംസപേശികളില് വേദന, തലവേദന, ശര്‍ദില്, വയറിളക്കം, തുടങ്ങിയ ലക്ഷണങ്ങള് കാണിച്ചു കിഡ്‌നിയയെയും കരളിനേയും തകരാറിലാക്കാം. ചിലപ്പോള് രക്തസ്രാവവും ഉണ്ടാകാം.\nകുരങ്ങു പനി (Kyasanur Forest Disease)\nകുരങ്ങുകളില് നിന്നും പകരുന്ന ഈ വൈറസ് രോഗം ഫഌവി (flavi) വൈറസ്ആണ് ഉണ്ടാക്കുന്നത്. കുരങ്ങുകളില് കാണുന്ന ഉണ്ണികള് (ticks) ആണ് ഇവ പടര്‍ത്തുന്നത്. 2015 ല് വയനാട് നിന്നുമാണ് ഇത് റിപ്പോര്‍ട്ട് ചെയ്യപ്പെടുന്നത്.\nക്രമേണ എണ്ണം വര്‍ദ്ധിച്ചു പല പഞ്ചായത്തുകളിലേക്കും ഇവ പകരുകയുണ്ടായി. ആരോഗ്യ മൃഗസംരക്ഷണ പരിസ്ഥിതി വകുപ്പുകളുടെ സംയോജിതമായ ഇടപെടലുകളിലൂടെ സമയബന്ധിതമായി ഈ രോഗം നിയന്ത്രണവിധേയമാക്കാന് സാധിച്ചു.\nബൊറീലിയ ബര്‍ഗ്‌ടോഫെറി (Borrelia burgdoferi) എന്ന സൂക്ഷ്മാണു പരത്തുന്ന ഈ രോഗം മാനുകളില് കാണുന്ന ഒരുതരം ചെള്ളുകളുടെ കടിയേറ്റാണ് പടരുന്നത്. പനി ചര്‍മത്തിലെ തിണര്‍പ്പു, മെനിഞ്ചൈറ്റിസ്, തുടങ്ങിയ ലക്ഷണങ്ങള് കാണിച്ചു മരണം സംഭവിക്കും.\nകേരളത്തില് ഇതേ ലക്ഷണങ്ങള് കാണിച്ചു മരണപ്പെട്ട തോട്ടം തൊഴിലാളിയുടെ കേസിനെ കുറിച്ച് വിശദമായ പഠനം നടത്തിയാണ് ആരോഗ്യ വകുപ്പും, മൃഗസംരക്ഷണ വകുപ്പും ലൈയിം ഡിസീസ്ആകാം എന്ന നിഗമനത്തിലെത്തിയത്.\nവികസിത രാജ്യങ്ങളെ അപേക്ഷിച്ചു വികസ്വര രാജ്യങ്ങളില് പേവിഷബാധ അഥവാ റാബീസ് ഇപ്പോഴും നിയന്ത്രണ വിധേയമായിട്ടില്ല. ഏഷ്യന് ആഫ്രിക്കന് ഭൂഖണ്ടങ്ങളില് കുറഞ്ഞത് അമ്പതിനായിരം പേരെങ്കിലും എല്ലാ കൊല്ലവും പേവിഷബാധ മൂലം മരണപെടുന്നുണ്ട്.\nറാബീസ് പകരുന്നത് കൂടുതലും പേവിഷബാധയേറ്റ മൃഗങ്ങളുടെ കടിയേറ്റാണ്. പ്രതിരോധ വാക്‌സിന് അല്ലാതെ അസുഖം ബാധിച്ചാല് ഫലപ്രദമായ ചികിത്സാ ഇതുവരെ കണ്ടെത്താന് ശാസ്ത്രലോകത്തിനായിട്ടില്ല എന്നത് രോഗത്തിന്റെ ഭീകരതയെ തുറന്നു കാട്ടുന്നു. റാബീസ് രോഗം Rhabdo വൈറസ് കുടുംബത്തിലെ ലിസ വൈറസ് മൂലമാണ്ഉണ്ടാകുന്നത്.\nഹാന്റാ വൈറസ് (Hanta Virus)\nഹാന്റാ വൈറസ് ഉണ്ടാക്കുന്ന രോഗം അമേരിക്കന് നാടുകളില് ന്യൂ വേള്‍ഡ്ഹാന്റാ വൈറസ് എന്നാണ് അറിയപ്പെടുന്നത്. അവ കൂടുതലും HPS അഥവാ ശ്വാസകോശത്തെ ബാധിക്കുന്ന hanta virus pulmonary syndrome ആണ്ഉണ്ടാക്കുന്നത്.\nഎന്നാല് യൂറോപ്പിലും ഏഷ്യയിലും അത് HFRS അഥവാ haemorrhagic fever with renal syndrome അഥവാ കിഡ്‌നിയെ ബാധിക്കുന്ന രോഗമായാണ് അറിയപ്പെടുന്നത്. ഇതു വരെയുള്ള പഠനങ്ങള് പ്രകാരം എലികള് സ്വാഭാവിക വാഹകരായിട്ടുള്ള ഹാന്റാ വൈറസുകള്‍ക്കുമാത്രമാണ് മനുഷ്യരില് രോഗം ഉണ്ടാക്കാന് ശേഷിയുള്ളത്.\nഒരുപക്ഷെ മനുഷ്യനെ പേടിപ്പിച്ചിരിക്കുന്ന വൈറസുകളില് ഇന്നും മുന്‍പന്തിയില് നില്‍ക്കുന്നതാണ് HIV അഥവാ എയിഡ്‌സ് . ചിമ്പാന്‍സികളില് കാണുന്ന സിമിയന് ഇമ്മ്യൂണോ റലളശരശലിര്യ വൈറസ് രോഗം ബാധിച്ച ചിമ്പാന്‍സിയുടെ രക്തത്തില് നിന്നും മനുഷ്യരിലേക്കെത്തി രൂപമാറ്റം സംഭവിച് human immune deficiency വൈറസായി മനുഷ്യരെ ബാധിച്ചു തുടങ്ങിയെന്നാണ് CDC യുടെ പഠനങ്ങള് വ്യക്തമാക്കുന്നത്. മനുഷ്യന്റെ പ്രതിരോധ ശേഷിയെ പൂര്‍ണമായി നശിപ്പിച് മറ്റു മാരകമായ രോഗങ്ങള്‍ക്ക്വഴി തുറന്നു കൊടുക്കുകയാണ് ഈ വൈറസുകള് ചെയ്യുന്നത്.\nപൂച്ചകളില് നിന്നാണ് പ്രധാനമായും മനുഷ്യരിലേക്ക് പകരുന്നത്. മസ്തിഷ്‌കത്തെ ബാധിച്ചു schizophrenia എന്ന അവസ്ഥയിലേക്ക് എത്തിക്കാം . പൂച്ചകളില് കാണുന്ന ഈ സൂക്ഷ്മാണു (Toxoplasma gondi) മനുഷ്യന്റെ മസ്തിഷ്‌കത്തിലെത്തി tachyzoite രൂപത്തിലായി വ്യാപകമായി പെറ്റു പെരുകി അസുഖമുണ്ടാക്കും.\nടോക്‌സോപ്ലാസ്‌മോസിസ് (Toxoplasmosis) മനുഷ്യരില് തലവേദന ,പേശിവേദന, തലകറക്കം തുടങ്ങി കണ്ണിനെയും , ശ്വാസകോശത്തെയും, തലച്ചോറിനെവരെയും ബാധിക്കാം. പ്രതിരോധ ശേഷി കുറഞ്ഞവരിലും, ഗര്‍ഭിണികളിലും വളരെ അപകടകാരിയാകാം.\nസിസ്റ്റീസെര്‍ക്കോസിസ് എന്ന നാട വിരയുടെ മുട്ടകള് മലിനമായ ഭക്ഷണത്തിലൂടെയോ വെള്ളത്തിലൂടെയൊ മനുഷ്യ ശരീരത്തിനുള്ളില് പ്രവേശിച്ചു സിസ്റ്റിസിര്‍ക്കോസിസ് എന്ന അസുഖം ഉണ്ടാക്കുന്നു. വൃത്തിയായി പാകംചെയ്യാത്ത മാംസം ഭക്ഷിക്കുന്നതിലൂടെ ഇവ ശരീരത്തിനുള്ളില് എത്തികുടലിനുള്ളില് പ്രവേശിച്ചു വിരകളാകുന്നു. ഇത് തലച്ചോറിലെത്തി സിസ്റ്റുകളായി രൂപാന്തരം പ്രാപിക്കുമ്പോഴാണ് വളരെ മാരകമായ ന്യൂറോസിസ്റ്റിസിര്‍ക്കോസിസ് എന്ന അവസ്ഥ ഉണ്ടാകുന്നതു. ഈ സിസ്‌ററ്കാരണം വിട്ടു മാറാത്ത തലവേദന, ജെന്നി ,തലച്ചോറില് നീര്എന്നിവക്കൊക്കെ കാരണമായി കാലക്രമേണ സ്‌ട്രോക്ക് വന്നു മരണം വരെ സംഭവിക്കാം .\nജന്തു ജന്യ രോഗങ്ങള് എങ്ങനെ പ്രതിരോധിക്കാം\nമൃഗങ്ങളുമായി അടുത്തിടപഴകേണ്ടി വരുന്ന പല സന്ദര്‍ഭങ്ങളും ഉണ്ടായേക്കാം.വീട്ടിലോ പുറത്തോ (മൃഗശാലകള്, പാര്‍ക്കുകള്, ഫാമുകള്) അങ്ങനെ പലസ്ഥലത്തും. അപ്പോള് ശ്രദ്ധിക്കേണ്ടത് എന്തൊക്കെയാണെന്ന് നോക്കാം. കൈകള് വൃത്തിയായി സൂക്ഷിക്കുക. മൃഗങ്ങളുടെ അടുത്ത് പോയാല്‍അവയെ നേരിട്ട് സ്പര്‍ശിച്ചില്ലെങ്കില് പോലും കൈകള് സോപ്പിട്ട് കഴുകിവൃത്തിയാക്കണം . അപ്പോള് അവ ഇടപഴകിയ സ്ഥലങ്ങളില് രോഗാണുക്കള് ഉണ്ടായിരുന്നെങ്കില് അവയില് നിന്നും രക്ഷ നേടാം. പല രോഗങ്ങളും പടരുന്നത് കൈകള് വൃത്തിയായി കഴുകി സൂക്ഷിക്കാത്തതുകൊണ്ടാണ്. ഈ കൊറോണ കാലത്തു വൃത്തിയുടെ ആവശ്യം എന്താണെന്നു എല്ലാവരും നന്നായി മനസിലാക്കിയിട്ടുണ്ടാവുമല്ലോ. സോപ്പും വെള്ളവും ലഭ്യമല്ലാത്ത സ്ഥലമാണെങ്കില് 70 ശതമാനം അല്‍ക്കോഹോള് അടങ്ങിയ സാനിറ്റൈസര് ഉപയോഗിക്കാവുന്നതാണ് .\nവളര്‍ത്തുമൃഗങ്ങളുടെ അടുത്തിടപഴകുമ്പോള് വളരെ ശ്രദ്ധിക്കേണ്ടതാണ്. കൊതുക്, ചെള്ള് തുടങ്ങിയ പ്രാണികളുടെ കടിയേല്‍ക്കാതെ കഴിവതുംശ്രദ്ധിക്കുക. ഭക്ഷണം നന്നായി പാകംചെയ്തു മാത്രം കഴിക്കാന് ശ്രദ്ധിക്കുക .പ്രത്യേകിച്ച് മാംസവും പാല് മുട്ട തുടങ്ങിയ ഉത്പന്നങ്ങളും. തിളപ്പിച്ചു ആറിച്ചതോ ശുദ്ധീകരിച്ചതോ ആയ കുടിവെള്ളം ശീലമാക്കുക. ജന്തു ജന്യ രോഗങ്ങളെ കുറിച്ച് എല്ലാവരും ബോധവാന്മാരാകുകയും കുട്ടികളെ അതിന്റെ പ്രാധാന്യത്തെ കുറിച്ച് പറഞ്ഞു മനസിലാക്കി വളര്‍ത്തു മൃഗങ്ങളെ സൂക്ഷിച്ചു കൈകാര്യം ചെയ്യുന്നതെങ്ങനെ എന്നും പഠിപ്പിക്കുക . മൃഗങ്ങളുടെ മാന്തലും കടിയുമേല്‍ക്കാതെ സ്വയം സംരക്ഷിക്കുക . ജന്തുജന്യ രോഗങ്ങള് എന്നാല് മനുഷ്യരില് നിന്നും മൃഗങ്ങളിലേക്കും പകരാവുന്നതാണ്. അതിനാല് നമുക്കസുഖമുള്ളപ്പോള് അവയെ കൈകാര്യം ചെയ്യാതിരിക്കുക. അത്യാവശ്യഘട്ടങ്ങളില് മാസ്‌കും ഗ്ലൗസും ഉപയോഗിച്ച് കൈകാര്യം ചെയ്യുക. മൃഗങ്ങളുടെആരോഗ്യവും നമ്മുടെ ഉത്തരവാദിത്വമാണ് .\nDr. Sobha Satheesh,\nBVSc & AH, PGDTMD\nState Institute for Animal Diseases(SIAD)\nPacha, Palode, Trivandrum\nReport and recommendations of One health meet by Food and Agricultural organization of the United Nations.\nവിശ്വവിഖ്യാത തെറിയെക്കുറിച്ചു തന്നെ


മാവോയിസ്റ്റ് വിഷയം: മണിക്കറുകള്‍ക്കുള്ളില് സിപിഎം ജില്ലാ സെക്രട്ടറി മലക്കം മറിഞ്ഞു, പാര്‍ട്ടിക്കും സര്‍ക്കാരിനും ഒരേ നിലപാടെന്നു പുതു ന്യായം | www.vyganews.com\nമാവോയിസ്റ്റ് വിഷയം: മണിക്കറുകള്‍ക്കുള്ളില് സിപിഎം ജില്ലാ സെക്രട്ടറി മലക്കം മറിഞ്ഞു, പാര്‍ട്ടിക്കും സര്‍ക്കാരിനും ഒരേ നിലപാടെന്നു പുതു ന്യായം\nകോഴിക്കോട്: മാവോയിസ്റ്റുകളെന്നുപറഞ്ഞ് യുഎപിഎ ചുമത്തപ്പെട്ട് അലനെയും താഹയേയും പിന്തുണച്ച സിപിഎം കോഴിക്കോട് ജില്ലാ സെക്രട്ടറി പി മോഹനന്...\nകോഴിക്കോട്: മാവോയിസ്റ്റുകളെന്നുപറഞ്ഞ് യുഎപിഎ ചുമത്തപ്പെട്ട് അലനെയും താഹയേയും പിന്തുണച്ച സിപിഎം കോഴിക്കോട് ജില്ലാ സെക്രട്ടറി പി മോഹനന് മണിക്കൂറുകള്‍ക്കകം വാക്കുമാറി.\nസിപിഎമ്മിനെയും മുഖ്യമന്ത്രിയേയും അമ്പരപ്പിക്കുന്നതായിരുന്നു മോഹനന്റെ പരാമര്‍ശം. പന്തീരാങ്കാവ് മാവോയിസ്റ്റ് കേസില് അലന് ഷുഹൈബിനും താഹ ഫസലിനും മേല് യു.എ.പി.എ ചുമത്തിയത് ശരിയല്ലെന്നായിരുന്നു മോഹനന്റെ പ്രധാന പരാമര്‍ശം.\nമാവോയിസ്റ്റു കേസ് വിഷയത്തില് പാര്‍ട്ടിക്കും മുഖ്യമന്ത്രിക്കും ഒരേനിലപാടാണെന്നും താന്‍പറഞ്ഞ കാര്യങ്ങള് ചില മാദ്ധ്യമങ്ങള് വളച്ചൊടിക്കുകയായിരുന്നു എന്നമാണ് പി മോഹനന്റെ പുതിയ പ്രസ്താവന.\nയു.എ.പിഎ കേസിന്റെ കാര്യത്തില് സര്‍ക്കാര് നിയമപരമായി മാത്രമേ മുന്നോട്ടു പോകാനാവൂ എന്നാണ് താന് വാര്‍ത്താസമ്മേളനത്തില് പറഞ്ഞത്. അതിനെ മുഖ്യമന്ത്രിക്കെതിരാക്കി ചില മാദ്ധ്യമങ്ങള് വളച്ചൊടിച്ചു.\nപാര്‍ട്ടിക്കും സര്‍ക്കാരിനും ഒരേ നിലപാടാണ്. പരിശോധനാ സമിതിക്ക് മുന്നിലെത്തുമ്പോള് യു.എ.പി.എ ഒഴിവാക്കപ്പെടുമെന്നാണ് പാര്‍ട്ടിയും സര്‍ക്കാരും പറഞ്ഞിട്ടുള്ളത്.\nകേരളത്തിലെ ചില ബി.ജെ.പി നേതാക്കളുടെ സമ്മര്‍ദ്ദം വന്നതിനെ തുടര്‍ന്നാണ് അലന്റെയും താഹയുടെയും കേസ് എന്.ഐ.എ ഏറ്റെടുത്തത്. രമേശ് ചെന്നിത്തല ആഭ്യന്തരമന്ത്രിയായിരുന്നപ്പോള് 132 യു.എ.പി.എ കേസുകളാണ് കേരളത്തില് രജിസ്റ്റര് ചെയ്തത്.\nഅദ്ദേഹം ഉള്‍പ്പെടെ ഇപ്പോള് യു.എ.പി.എയ്ക്കെതിരെ രംഗത്തുവരുന്നത് രാഷ്ട്രീയ നാടകമാണെന്നും പി.മോഹനന് ആരോപിക്കുന്നു.\nമോഹനന് രാവിലെ വാര്‍ത്താ സമ്മേളനത്തില് പറഞ്ഞത്:\nഅലനും താഹയും ഇപ്പോഴും പാർട്ടി അംഗങ്ങളെന്ന് സി പി എം ജില്ലാ സെക്രട്ടറി പി.മോഹനന്, യു എ പി എ അംഗീകരിക്കില്ല, മുഖ്യമന്ത്രിയുടെ നിലപാട് ചോദ്യചിഹ്നമായി\n0 Thursday, 23 January 2020\nകോഴിക്കോട്: മാവോയിസ്റ്റ് ബന്ധമുണ്ടെന്ന് ആരോപിച്ച് യു.എ.പി.എ ചുമത്തി അറസ്റ്റിലായ അലനും താഹയ്ക്കും പിന്തുണയുമായി സി.പി.എം ജില്ലാ സെക്രട്ടറി പി.മോഹനന്. അലനും താഹയ്ക്കുമെതിരെ യു.എ.പി.എ ചുമത്തിയത് അംഗീകരിക്കാനാവില്ലെന്നും അവരുടെ ഭാഗം ഇതുവരെ കേട്ടിട്ടില്ലെന്നും അദ്ദേഹം വ്യക്തമാക്കി.\nഅവര് പറയുന്നതും കൂടി കേട്ടാല് മാത്രമേ ഈ കേസില് പങ്കുണ്ടോയെന്ന് അറിയാന് കഴിയുകയുള്ളൂയെന്നും മോഹനന് വ്യക്തമാക്കി. പാര്‍ട്ടി ഇതുവരെ അവര്‍ക്കെതിരെ ഒരു നടപടിയും സ്വീകരിച്ചിട്ടില്ലെന്നും അതിനാല് അവര് ഇപ്പോഴും പാര്‍ട്ടി അംഗങ്ങള് തന്നെയാണെന്നും അദ്ദേഹം വ്യക്തമാക്കി. ഇതോടെ ഈ വിഷയത്തിലുള്ള മുഖ്യമന്ത്രിയുടെ പ്രസ്താവന ചോദ്യംചെയ്യപ്പെടുകയാണ്.\nKeywords: CPM, P Mohanan, Allan Shuhaib, Thaha, Maoists, Pantheerankavu\nwww.vyganews.com: മാവോയിസ്റ്റ് വിഷയം: മണിക്കറുകള്‍ക്കുള്ളില് സിപിഎം ജില്ലാ സെക്രട്ടറി മലക്കം മറിഞ്ഞു, പാര്‍ട്ടിക്കും സര്‍ക്കാരിനും ഒരേ നിലപാടെന്നു പുതു ന്യായം


‘മുണ്ടുടുത്ത മോദിയല്ല, പിണറായി മീശയില്ലാത്ത സ്റ്റാലിന്’ വിമര്‍ശനവുമായി അഡ്വ. എ ജയശങ്കര് – Braveindia News.com|Malayalam News, Malayalam E-News Paper,Latest Kerala news on Articles, sports, Cinema, Economics\n‘മുണ്ടുടുത്ത മോദിയല്ല, പിണറായി മീശയില്ലാത്ത സ്റ്റാലിന്’ വിമര്‍ശനവുമായി അഡ്വ. എ ജയശങ്കര്\nമുണ്ടുടുത്ത മോദി എന്ന വിശേഷണം പിണറായി വിജയന് ഇണങ്ങുന്നതല്ലെന്ന് അഡ്വ. എ ജയശങ്കര്. മുണ്ടുടുത്ത മുസോളിനി എന്നോ മീശയില്ലാത്ത സ്റ്റാലിന് എന്നോ ആണ് വിശേഷിപ്പിച്ചിരുന്നതെങ്കില് ഏറെക്കുറെ സത്യത്തോട് അടുത്തെത്തുമായിരുന്നു എന്നിങ്ങനെയാണ് ജയശങ്കറിന്റെ കമന്റ്. താടിയില്ലാത്ത മോദി എന്നുപറഞ്ഞാല് പ്രാസം ഒക്കുമെങ്കിലും അതിനു ഗൗരവം തീരെ കുറഞ്ഞുപോകുമെന്നും ജയശങ്കര് തന്റെ ഫേസ്ബുക്കില് കുറിക്കുന്നു.\nസിപിഐ സംസ്ഥാന എക്‌സിക്യൂട്ടീവ് യോഗത്തില് അസിസ്റ്റന്റ് സെക്രട്ടറി സഖാവ് സത്യന് മൊകേരി പ്രിയങ്കരനായ നമ്മുടെ മുഖ്യമന്ത്രിയെ ‘മുണ്ടുടുത്ത മോദി’ എന്ന് വിശേഷിപ്പിച്ചതായി ഇന്നാട്ടിലെ സകല ബൂര്‍ഷ്വാ പത്രങ്ങളും റിപ്പോര്‍ട്ട് ചെയ്തിരിക്കുന്നു. ജനയുഗമോ ദേശാഭിമാനിയോ ഇക്കാര്യം സ്ഥിരീകരിച്ചിട്ടില്ല. അതുകൊണ്ടുതന്നെ സംഗതിയുടെ നിജസ്ഥിതി വ്യക്തമല്ല.\nസത്യന് അങ്ങനെ പറഞ്ഞാലും ഇല്ലെങ്കിലും സംഗതി സത്യമല്ല. മുണ്ടുടുത്ത മോദി എന്ന വിശേഷണം പിണറായി വിജയന് ഇണങ്ങുന്നതല്ല. മുണ്ടുടുത്ത മുസോളിനി എന്നോ മീശയില്ലാത്ത സ്റ്റാലിന് എന്നോ ആണ് വിശേഷിപ്പിച്ചിരുന്നതെങ്കില് ഏറെക്കുറെ സത്യത്തോട് അടുത്തെത്തുമായിരുന്നു. താടിയില്ലാത്ത മോദി എന്നുപറഞ്ഞാല് പ്രാസം ഒക്കുമെങ്കിലും അതിനു ഗൗരവം തീരെ കുറഞ്ഞുപോകും.\nഅതുകൊണ്ട് ഇനിയെങ്കിലും സിപിഐ നേതാക്കള് പിണറായി സഖാവിനെ വിമര്‍ശിക്കുമ്പോള് വാക്കുകള് സൂക്ഷിച്ചു ഉപയോഗിക്കണം. ദേശാഭിമാനിയുടെ ഒരു സ്ഥിരം പ്രയോഗം കടമെടുത്തുപറഞ്ഞാല്, സൂര്യ തേജസിനെ പഴമുറം കൊണ്ട് തടയാന് ശ്രമിക്കരുത്.


Three Keralites died at Fujairah | തീഗോളം ഉയരുന്നത് കണ്ട് ഞെട്ടിയുണർന്ന ഹുസൈൻ അടുത്ത മുറിയിലുള്ളവരെ വിളിച്ചുണർത്തി രക്ഷപ്പെടാൻ ആവശ്യപ്പെട്ടു; തീ ആളിപ്പടരുന്നത് മുതലാളിയെ അറിയിക്കുകയും ചെയ്തു; ഹുസൈന്റെ ജീവനെടുത്തത് മറ്റുള്ളവരെ രക്ഷിക്കാനുള്ള ശ്രമത്തിനിടെ - MarunadanMalayalee.com\nJanuary 07, 201708:36 AM IST Permalink\nഷാർജ: യുഎഇയിലെ ഫുജൈറയിൽ ഫർണിച്ചർ ഗോഡൗണിനു തീപിടിച്ച് ആദ്യമറിഞ്ഞത് പുത്തനത്താണി സ്വദേശി ഹുസൈനായിരുന്നു. കൂടെയുള്ളവരെ രക്ഷിക്കാനായിരുന്നു ഹുസൈന്റെ ശ്രമം. ഇതിനിടെയിൽ സ്വന്തം ജീവൻ തീ നാളത്തിൽ ഹോമിക്കുകയും ചെയ്തു. തീ പിടിച്ചത് കടയുടമയെ അറിയിച്ചതും ഹുസൈനായിരുന്നു. ദുരന്തത്തിൽ ഹുസൈൻ അടക്കം മൂന്നു മലയാളികൾ മരിച്ചു. മലപ്പുറം തിരൂർ സ്വദേശി ഷിഹാബുദ്ദീൻ (26), വളാഞ്ചേരി സ്വദേശി നിസാമുദ്ദീൻ എന്നിവരാണ് മറ്റ് രണ്ട് പേർ. മരിച്ച മൂന്നുപേരും കുടുംബങ്ങളുടെ ഏകാശ്രയമായിരുന്നു.\nഫുജൈറയ്ക്കടുത്തുള്ള വ്യവസായ മേഖലയിൽ കൽബയിലെ ഗോഡൗണിൽ രാവിലെ എട്ടുമണിയോടെയായിരുന്നു അപകടം. ഗോഡൗണിന്റെ പിന്നിലായിരുന്നു ഇവരുടെ താമസം. അഞ്ചുമുറികളിലായി 11 പേരാണുണ്ടായിരുന്നത്. ബാക്കിയുള്ളവർ എസി ഇളക്കിമാറ്റി അതുവഴി രക്ഷപ്പെട്ടു. ഹുസൈന്റെ സമയോചിതമായ ഇടപെടലായിരുന്നു ഇതിന് കാരണം. തീപിടിച്ചത് ഷാഫിയെ വിളിച്ചറിയിച്ചു ഹുസൈനായിരുന്നു. ഇതോടെ വിൻഡോ എസി ഇളക്കിമാറ്റി അതുവഴി കഷ്ടിച്ചു രക്ഷപ്പെട്ട ഷാഫിയും കൂടെയുള്ളവരും വാതിൽ തുറക്കാൻ ഹുസൈനോടു വിളിച്ചുപറഞ്ഞെങ്കിലും മറുപടിയുണ്ടായില്ല. അപ്പോഴേക്കു തീയും പുകയും ഗോഡൗണിനെയാകെ വിഴുങ്ങിയിരുന്നു.\nഇൻകാസ് ഫുജൈറ സംഘടിപ്പിച്ച കെ കരുണാകരൻ അനുസ്മരണ പരിപാടി സംഘടിപ്പിച്ചു\nതീ ആളിപ്പടരുന്നത് ആദ്യമറിഞ്ഞ ഹൂസൈൻ കൽബ ടൗണിൽ താമസിച്ചിരുന്ന സ്ഥാപനയുടമ അബ്ദുൽ മജീദിനെ ഈ വിവരം ഫോണിൽ അറിയിക്കുകയും ചെയ്തിരുന്നു. എട്ടുമണിയോടെയായിരുന്നു അതെന്ന് മജീദിന്റെ ഫോണിലെ കോൾലിസ്റ്റിലുണ്ട്. മജീദ് ഉടൻ പൊലീസിനെ വിവരമറിയിച്ചശേഷം അപകടസ്ഥലത്തേക്കു പാഞ്ഞു. ഇവിടെ എത്തിയപ്പോഴേക്കും എല്ലാം കഴിഞ്ഞിരുന്നു. പരമാവധി രക്ഷാപ്രവർത്തനം നടത്താനുള്ള ഹുസൈന്റെ ശ്രമമാണ് മരണം മൂന്ന് പേരിലേക്ക് ചുരുക്കിയത്. ഇതിനിടെയിൽ സ്വന്തം ജീവൻ നഷ്ടമായി.\nപതിവുപോലെ വ്യാഴാഴ്ച രാത്രി ഏറെ വൈകിയാണ് എല്ലാവരും ഉറങ്ങാൻ കിടന്നത്. ഏഴുപേർ മൂന്നു മുറികളിലായി കിടക്കുകയായിരുന്നു. മരിച്ച ഹുസൈൻ, ഷിഹാബുദീൻ, നിസാമുദീൻ എന്നിവരായിരുന്നു ഒരു മുറിയിൽ. ഷാഫി, അബ്ദുൽ കരീം, നൂറുദ്ദീൻ, അബ്ദുൽ മജീദ് എന്നിവർ മറ്റു രണ്ടു മുറികളിലും. പുലർച്ചെ നിസ്‌കാരത്തിന് എഴുന്നേറ്റശേഷം എല്ലാവരും വീണ്ടും കിടന്നു. സാധാരണ എട്ടുമണിയാകുമ്പോഴേക്ക് എണീക്കാറുണ്ടെങ്കിലും ഇന്നലെ അവധിദിവസമായതിനാൽ നന്നായി ഉറങ്ങി. ഹുസൈൻ ശക്തമായി കതകിൽ മുട്ടിവിളിക്കുന്നതുകേട്ടാണ് ഉണർന്നതെന്നു തിരുനാവായ സ്വദേശി ഷാഫി പറഞ്ഞു.\nകെട്ടിടത്തിനു തീപിടിച്ചെന്നും രക്ഷപ്പെടാനും വിളിച്ചുപറഞ്ഞു. അപ്പോഴേക്കു മേൽക്കൂര വിണ്ടുകീറുകയും മുറി ചുട്ടുപഴുക്കുകയും ചെയ്തിരുന്നു. കതകുതുറന്നതും കനത്ത പുക അകത്തേക്ക് അടിച്ചുകയറി. ഒപ്പം പൊള്ളുന്ന ചൂടും. ഒന്നും കാണാൻ സാധിക്കുന്നുണ്ടായിരുന്നില്ല. പുക കയറാതെ പെട്ടെന്നു കതകുചാരി പുറത്തിറങ്ങാനുള്ള വഴിതേടി. എസി ഇളക്കിമാറ്റുകയല്ലാതെ മറ്റു മാർഗമില്ലായിരുന്നു. കൂടെയുള്ളവരെ വിളിച്ചുണർത്തി ഏറെ പണിപ്പെട്ട് എസി തള്ളി താഴെയിട്ടു പുറത്തേക്കു ചാടി. അപ്പോഴേക്കു ചുട്ടുപഴുത്ത അലുമിനിയം ഷീറ്റിന്റെ ഭാഗങ്ങളും കമ്പിയുമെല്ലാം ദേഹത്തേക്കു വീണു. അടുത്ത മുറിയിലുണ്ടായിരുന്ന നൂറുദീനും മജീദും ഇതുവഴിയാണു രക്ഷപ്പെട്ടത്. ഹുസൈനെയും കൂടെയുണ്ടായിരുന്നവരെയും കണ്ടില്ല. ഇവരുടെ മുറിയിൽ തട്ടിവിളിച്ചു കതകുതുറക്കാൻ പറഞ്ഞെങ്കിലും മറുപടി ഉണ്ടായില്ല.-ഷാഫി പറയുന്നു.\nകെട്ടിടം തീഗോളമായതോടെ അടുക്കാനായില്ല. പുറത്തു നിർത്തിയിട്ടിരുന്ന വാനിലേക്കും തീ പടർന്നു. കൽബയിൽനിന്നു പൊലീസും ഫുജൈറയിൽ സിവിൽഡിഫൻസ് യൂണിറ്റുകളും എത്തി രക്ഷപ്രവർത്തനം നടത്തി. ശക്തമായ കാറ്റുണ്ടായിരുന്നതു തീ ആളിപ്പടരാനിടയാക്കി. ഒരുവർഷം മുൻപാണ് എല്ലാവരും നാട്ടിൽ പോയി വന്നത്. തിരൂർ സ്വദേശികളുടെ ഉടമസ്ഥതയിലുള്ളതാണ് തീപിടിച്ച ഗോഡൗൺ. ഫുജൈറയിൽനിന്ന് ഏഴു കിലോമീറ്റർ അകലെ കൽബ വ്യവസായ മേഖലയിലാണ് അൽവഹ്ദ ഫർണിച്ചർ ഗോഡൗൺ.


അര്‍ജന്‍റീന- ബൊളീവിയ മത്സരം നാളെ | Sutharya Keralam\nഅര്‍ജന്‍റീന- ബൊളീവിയ മത്സരം നാളെ\nസവോപോളോ: കോപ അമേരിക്ക ഗ്രൂപ് എയിലെ നിര്‍ണായക മത്സരത്തില് ലയണല് സ്കേലോണിയുടെ പട നാളെ ഇറങ്ങുന്നു. നോക്കൗട്ടില് ഇതിനകം ടിക്കറ്റ് ഉറപ്പിച്ചതിനാല് തുടര്‍ച്ചയായ മൂന്നാം ജയവുമായി ഗ്രൂപ് ചാമ്ബ്യന്മാരാകുകയാണ് മെസ്സി സംഘത്തിെന്‍റ ലക്ഷ്യമെങ്കില് മടക്കമുറപ്പിച്ച െബാളീവിയക്ക് ആശ്വാസ ജയമാണ് പ്രതീക്ഷ. മൂന്നാമത്തെ മത്സരത്തില് ഉറുഗ്വായ്ക്കെതിരെ ഏകപക്ഷീയമായ രണ്ടു ഗോളിന് തോറ്റതോടെയാണ് ബൊളീവിയ ഗ്രൂപിലെ അവസാനക്കാരായി ക്വാര്‍ട്ടര് കാണാതെ പുറത്തായത്. 10 രാജ്യങ്ങള് മാത്രമുള്ള കോപ അമേരിക്കയില് രണ്ടു ഗ്രൂപുകളില് ഓരോന്ന് മാത്രമാണ് അടുത്ത റൗണ്ട് കാണാതെ പുറത്താകുക. മറ്റു നാലുടീമുകളെ കടക്കാന് ഇനി ഒരു കളികൊണ്ടാകില്ലെന്നതിനാല് സംപൂജ്യരായ ബൊളീവിയ പുറത്തേക്ക് വഴി നേരെത്ത ഉറപ്പാക്കുകയായിരുന്നു.\nമറുവശത്ത്, ഗ്രൂപ് എയില് ചിലിക്കെതിരെ ആദ്യ കളി സമനില പിടിച്ച അര്‍ജന്‍റീന ഉറുഗ്വായ്, പാരഗ്വ ടീമുകളെ പരാജയപ്പെടുത്തി ഏഴുപോയിന്‍റുമായി മുന്നിലാണ്. ആറു പോയിന്‍റുമായി പാരഗ്വയും അഞ്ചു പോയിന്‍റുള്ള ചിലിയുമാണ് രണ്ടും മൂന്നും സ്ഥാനങ്ങളില്.\nഅതേ സമയം, കോച്ച് സ്കേലോണിക്കു കീഴില് തുടര്‍ച്ചയായ 16 കളികള് തോല്‍വി അറിയാതെ കുതിക്കുന്ന നീലക്കുപ്പായക്കാര് അവസാനമായി തോറ്റത് 2019ലെ കോപ അമേരിക്ക സെമിയില് ബ്രസീലിനോടാണ്. പ്രതികാരം വീട്ടാന് ഇത്തവണ ഫൈനല് വരെ കാത്തിരിക്കേണ്ടിവരും.\nഅതിനിടെ, ഇന്നത്തെ മത്സരം അപ്രധാനമായതിനാല് സൂപര് താരം മെസ്സിയെ പുറത്തിരുത്തുന്നതുള്‍പെടെ സ്കേലോണി ആലോചിക്കുന്നതായി റിപ്പോര്‍ട്ടുണ്ട്. ഇതുവരെയും എല്ലാ കളികളിലും താരം ആദ്യാവസാനം ബൂട്ടുകെട്ടിയിട്ടുണ്ട്. ഇന്ന് ഇറങ്ങിയാല് ഏറ്റവും കൂടുതല് ദേശീയ ജഴ്സിയണിഞ്ഞ അര്‍ജന്‍റീന താരമെന്ന പദവിയില് മഷറാനെയെ കടക്കാനാകും. അതേ സമയം, ഒരു മഞ്ഞക്കാര്‍ഡുമായി ഭീഷണിയിലുള്ള ലോട്ടാറോ മാര്‍ട്ടിനെസ്, ലീന്‍ഡ്രോ പരേദെസ്, സെല്‍സെ തുടങ്ങിയവരെ കോച്ച് പുറത്തിരുത്തിയേക്കും.\nPrevious articleമാണി സി. കാപ്പന്റെ രാഷ്ട്രീയ നിലപാടിൽ വിയോജിപ്പ്; പാര്‍ട്ടി പിളര്‍ന്നു; നേതാക്കള് രാജിവെച്ചു\nNext articleകേരളാ പൊലീസില് ഐ.എസ് സ്ലീപ്പര് സെല്‍സ് ഉണ്ട്; ആരോപണവുമായി കെ. സുരേന്ദ്രന്


തലയും മാറിടവും വെട്ടിമാറ്റി, മുഖം പൊളളിച്ചു; ഒളിച്ചോടിയ പതിനാറുകാരിയോട് മാതാപിതാക്കളുടെ അതിക്രൂര കൃത - Samakalika Malayalam\nതലയും മാറിടവും വെട്ടിമാറ്റി, മുഖം പൊളളിച്ചു; ഒളിച്ചോടിയ പതിനാറുകാരിയോട് മാതാപിതാക്കളുടെ അതിക്രൂര കൃത്യം\nBy സമകാലികമലയാളം ഡെസ്‌ക് | Published: 11th January 2019 11:21 AM |\nLast Updated: 11th January 2019 11:21 AM | A+A A- |\nപറ്റ്‌ന: ബീഹാറില് യുവാവിന് ഒപ്പം ഒളിച്ചോടിയതിന് പതിനാറുകാരിയെ മാതാപിതാക്കള് അതിക്രൂരമായി കൊലപ്പെടുത്തി. ദുരഭിമാനകൊലയാണെന്ന് പൊലീസ് പറയുന്നു. പെണ്‍കുട്ടിയുടെ മാതാപിതാക്കളും കൊലയാളിയും പിടിയിലായി.\nബീഹാറിലെ പറ്റ്‌വാ ഗ്രാമത്തിലാണ് സംഭവം. ദിവസങ്ങള്‍ക്ക് മുന്‍പ് യുവാവിനൊപ്പം ഒളിച്ചോടിയ പതിനാറുകാരി മൂന്നുദിവസം കഴിഞ്ഞ് വീട്ടില് മടങ്ങി എത്തിയിരുന്നു. ഇതില് രോഷാകുലരായ മാതാപിതാക്കള് പെണ്‍കുട്ടിയെ വധിക്കാന് തീരുമാനിക്കുകയായിരുന്നുവെന്ന് ഗയാ എസ്പി രാജീവ് കുമാര് മിശ്ര പറയുന്നു.\nവികൃതമായ നിലയില് പെണ്‍കുട്ടിയുടെ മൃതദേഹം ഞായറാഴ്ച കണ്ടെത്തുകയായിരുന്നു. മകളെ കാണാനില്ലെന്ന് കാട്ടി പെണ്‍കുട്ടിയുടെ അച്ഛന് പരാതി നല്‍കി രണ്ടുദിവസം കഴിഞ്ഞാണ് മൃതദേഹം കണ്ടെത്തിയത്. തല വേര്‍പെട്ടനിലയിലുളള മൃതദേഹത്തില് മുഖം തീപൊളളലേറ്റനിലയിലായിരുന്നു. പെണ്‍കുട്ടിയുടെ മാറിടവും വേര്‍പെട്ട നിലയിലാണ് കണ്ടെത്തിയത്. എന്നാല് പരിശോധനയില് ബലാത്സംഗം നടന്നിട്ടില്ലെന്ന് പൊലീസ് പറയുന്നു.\nമൃതദേഹം കണ്ടെത്തിയതിനെ തുടര്‍ന്ന് നടത്തിയ തുടരന്വേഷണങ്ങളില് പെണ്‍കുട്ടിയുടെ വീട്ടുകാര് സഹകരിച്ചിരുന്നില്ല. ഇതില് സംശയം തോന്നിയ പൊലീസ് നടത്തിയ വിശദമായ ചോദ്യം ചെയ്യലിലാണ് സത്യം പുറത്തുവന്നത്. കൊല്ലപ്പെട്ട പെണ്‍കുട്ടിയുടെ ഇളയ സഹോദരിമാരില് ഒരാളാണ് യുവാവുമായി ഒളിച്ചോടിയത് ഉള്‍പ്പെടെയുളള കാര്യങ്ങള് അന്വേഷണസംഘത്തോട് പറഞ്ഞത്.\nകൂടാതെ മരിക്കുന്നതിന് മണിക്കൂറുകള്‍ക്ക് മുന്‍പ് പെണ്‍കുട്ടിയെ കൊല ചെയ്യാന് മാതാപിതാക്കളെ സഹായിച്ച കൊലയാളിയെ പതിനാറുകാരിയൊടൊപ്പം കണ്ടതായും ഇളയ സഹോദരി പൊലീസിന് മൊഴി നല്‍കി. പെണ്‍കുട്ടിയെ കാണാതായ സമയത്ത് മകളെ തട്ടിക്കൊണ്ടുപോയി എന്നായിരുന്നു മാതാപിതാക്കള് പറഞ്ഞിരുന്നത്.


വര്‍ക്കേഴ്സ് ഫോറം: ഉമ്മന്‍ചാണ്ടിയുടെ തുഗ്ലക് മോഡല് പരിഷ്‌കാരങ്ങള്\nമുഖ്യമന്ത്രി എന്ന നിലയില് ഉമ്മന്‍ചാണ്ടി നേരിടുന്ന ദയനീയ അവസ്ഥയില് സഹതാപമുണ്ടെന്ന് സി പി ഐ ജനറല് സെക്രട്ടറി എ ബി ബര്‍ധന് കഴിഞ്ഞദിവസം തൃശൂരില് പ്രസംഗിക്കുമ്പോള് പറയുകയുണ്ടായി. ക്ഷീണിച്ച കോണ്‍ഗ്രസ്, സുശക്തമായ മുസ്ലീംലീഗ്, അസംതൃപ്തരായ കേരള കോണ്‍ഗ്രസ് തുടങ്ങി ഒറ്റഎംഎല്‍എമാരുടെ മൂന്നുപാര്‍ട്ടികളും, കൂടെ ജനതാദളുംചേര്‍ന്ന് ഉമ്മന്‍ചാണ്ടിയുടെ സ്വൈര്യംകെടുത്തുകയാണ്. എല്ലാവരെയും തൃപ്തിപ്പെടുത്തുവാനുള്ള പരിശ്രമത്തില് ഉമ്മന്‍ചാണ്ടി ചെയ്യുന്ന പല കാര്യങ്ങള്‍ക്കും ഒരു നീതീകരണവുമില്ല. യുഡിഎഫിന്റെ ദുര്‍ബലമായ ഭൂരിപക്ഷം ഉമ്മന്‍ചാണ്ടിയെ നാണംകെടുത്തുംവിധം സമ്മര്‍ദ്ദരാഷ്ട്രീയത്തിനു വിധേയനാക്കുന്നു. അധികാരദല്ലാളുകള്‍ക്ക് വസന്തകാലം. ഇതൊക്കെ മനസില്‍വച്ചുകൊണ്ടാണദ്ദേഹം പറഞ്ഞത് ഉമ്മന്‍ചാണ്ടിയോട് സഹതാപമുണ്ട് എന്ന്.\nഎന്നാല് ഒന്നാലോചിച്ചുനോക്കൂ. മുസ്ലീംലീഗ് കാണിച്ച ധിക്കാരം. അവര് മുഖ്യമന്ത്രിയെ ജനങ്ങള്‍ക്കുമുന്നില് കൊച്ചാക്കി. യുഡിഎഫ് ലീഗിനു നാല് മന്ത്രിമാരെയാണനുവദിച്ചത്. ഒന്നുകൂടി വേണമെന്നവര്‍ക്ക് മോഹമുണ്ടായിരുന്നിരിക്കാം. ആ മോഹം കേരള കോണ്‍ഗ്രസ് നേതാവ് മാണിക്കുമുണ്ടായിരുന്നു. അതിലൊരസ്വാഭാവികതയുമില്ല. എന്നാല് ലീഗ് ചെയ്തതു നോക്കൂ. ലീഗിന്റെ നേതാവ് ഹൈദരലി ശിഹാബ് തങ്ങള് നാലിനുപകരം അഞ്ച് മന്ത്രിമാരുടെ പേര് പ്രഖ്യാപിച്ചു; അതിനേക്കാള് ധിക്കാരം അദ്ദേഹം അഞ്ച് മന്ത്രിമാരുടെയും വകുപ്പുകളും പ്രഖ്യാപിച്ചു. ഉമ്മന്‍ചാണ്ടി ദുര്‍ബലമായി പ്രതിഷേധിച്ചു. തങ്ങള് പ്രഖ്യാപിക്കുന്നതൊന്നും പിന്‍വലിക്കുന്ന പ്രശ്‌നമില്ലായെന്നു കുഞ്ഞാലിക്കുട്ടി വിശദീകരിക്കുകയും ചെയ്തു. പ്രശ്‌നം ഇപ്പോഴും തീര്‍ന്നിട്ടില്ല. എന്നാലും ഈ അധികപ്പറ്റും ധിക്കാരവും ഏതെങ്കിലുമൊരു മുഖ്യമന്ത്രിക്കു വെട്ടിവിഴുങ്ങാനാകുമോ?\nഇതിനിടയില് ചെയ്തുവച്ച മറ്റൊരുകാര്യം നോക്കൂ. പഞ്ചായത്ത്‌രാജ് നഗരപാലിക നിയമങ്ങള്‍ക്കു വഴിവച്ച സുപ്രസിദ്ധമായ ഭരണഘടനാഭേദഗതികള് കൊണ്ടുവന്നത് അന്നത്തെ ഇന്ത്യന്‍പ്രധാനമന്ത്രി രാജീവ്ഗാന്ധിയായിരുന്നു. ഗ്രാമസ്വരാജ് എന്ന ഗാന്ധിയന് സ്വപ്‌നം സാക്ഷാത്കരിക്കപ്പെടുകയായിരുന്നു അതുവഴി. ഫെഡറല് സമ്പ്രദായത്തിനത് പുതിയ മാനംനല്‍കി, പുതിയ ഉള്ളടക്കവും.\nഈ സംവിധാനം ഇന്ത്യയില് ഏറ്റവും മനോഹരവും ആകര്‍ഷകവും അത്ഥപൂര്‍ണവുമായി നടപ്പിലാക്കിയ ഒരു സംസ്ഥാനം നമ്മുടെ കേരളമാണ്. ജനകീയാസൂത്രണവും ജനപങ്കാളിത്തവുംകൊണ്ട് സമ്പന്നമാംവിധം ഈ സ്ഥാപനങ്ങളുടെ പ്രവര്‍ത്തനം മെച്ചപ്പെട്ടവിധത്തില് നടപ്പിലാക്കുന്നതിനും ഫലപ്രദമായ ആസൂത്രണം വഴി ഗ്രാമീണജീവിതത്തില് വമ്പിച്ച മാറ്റങ്ങള് സൃഷ്ടിക്കുന്നതിനും കേരളത്തിലെ എല്‍ഡിഎഫ്‌സര്‍ക്കാര് നന്നായി പരിശ്രമിച്ചു. വിജയിക്കുകയും ചെയ്തു. അന്ന് കേന്ദ്രത്തില് പഞ്ചായത്ത്‌രാജ് മന്ത്രാലയത്തിന്റെ ചുമതലവഹിച്ചിരുന്ന മന്ത്രി മുതിര്‍ന്ന കോണ്‍ഗ്രസ് നേതാവ് മണിശങ്കര് അയ്യര്, ഈ കേരളപരീക്ഷണവിജയത്തെ പ്രകീര്‍ത്തിച്ചു. കേരള മോഡല് ഇന്ത്യക്ക് മാതൃകയാക്കണമെന്ന് നിര്‍ദേശിച്ചു. അന്ന് അദ്ദേഹം പാര്‍ലമെന്റില് സമര്‍പ്പിച്ച പഞ്ചായത്ത്‌രാജിന്റെ പ്രവര്‍ത്തനത്തിനെക്കുറിച്ചുള്ള സമഗ്രമായ റിപ്പോര്‍ട്ടിലാണ് കേരളത്തിന്റെ വിജയകരമായ മാതൃക ചൂണ്ടിക്കാണിച്ചത്. ഉമ്മന്‍ചാണ്ടിയുടെ യുഡിഎഫ് മന്ത്രിസഭ ഈ രംഗത്തുചെയ്ത കാര്യം ആത്മഹത്യാപരമാണ്, നിരുത്തരവാദപരമാണ്.\nകാഴ്ചപ്പാട്/സി കെ ചന്ദ്രപ്പന്, കടപ്പാട്:ജനയുഗം\nLabels: ഉമ്മൻ‌ചാണ്ടി സർക്കാർ, പംക്തി, രാഷ്ട്രീയം, വലതുപക്ഷ സര്‍ക്കാര്